
NOTĂ ASUPRA EDIŢIEI 


Traducerea celebrei lucrări a lui Max Scheler, Die 
Stellung des Menschen im Kosmos (Poziţia omului în cosmos), 
apărută în prima sa ediţie în 1928 — de mare impact asupra 
conştiinţei filosofice interbelice de la noi (T. Vianu, M. Ralea, 
dar şi Lucian Blaga sau D. D. Roşca) — s-a făcut după ediţia a 
XIII-a, îmbunătăţită, scoasă de Manfred S. Frings la Bonn, 
Bouvier, 1995. Philosophische Weltanschauung (1928) s-a 
tradus după Gesammelte Werke Bd., IX — Späte Schriften, pp. 
75-84, scoasă de M. S. Frings, Francke Verlag, Bern und 
München, 1976. 

Menționăm că în amândouă cazurile notele de subsol 
aparțin autorului şi fac corp cpmun cu textul. 


Traducătorii 


POZIȚIA OMULUI ÎN COSMOS 


Introducere: problema identităţii 
omului în prezent 


Dacă întrebăm pe un european cult la ce anume se 
gândeşte când aude cuvântul ““om” atunci, aproape întotdeauna, 
în mintea sa intră în conflict una cu alta trei sfere de idei, care 
nu pot fi conciliate între ele. Este vorba, o dată, de sfera de idei 
a tradiţiei iudeo-creştine despre Adam şi Eva, creaţie, paradis şi 
cădere. 

În al doilea rând, de sfera de idei greacă antică, în care 
conştiinţa de sine s-a ridicat, pentru prima oară în lume, la 
conceptul situării sale deosebite, sub forma tezei că omul ar fi 
om prin faptul că posedă “rațiune”, logos, phronesis, ratio, 
mens-logos însemnând aici atât discurs cât şi capacitatea de a 
concepe “ce este”-le propriu fiecărui lucru. De această con- 
cepție se leagă strâns doctrina potrivit căreia la fundamentul 
întregii lumi stă o rațiune supraomenească, din care omul, el 
singur dintre toate fiinţele, se împărtăşeşte. A treia sferă de idei, 
care astăzi a devenit de asemenea tradiţie, este cea a ştiinţei 
moderne a naturii şi a psihologiei genetice după care omul, un 
produs târziu al dezvoltării planetei Pământ, este o ființă ce s-ar 
deosebi de formele anterioare existente în lumea animală numai 
prin gradul de complexitate al amestecului unor energii şi 


capacități care, de altfel, se întâlnesc deja şi în natura sub 
umană. Acestor trei sfere de idei le lipseşte orice unitate în 
raportul lor reciproc. Aşa se face că avem o antropologie 
naturalist ştiinţifică, una filozofică şi una teologică ce nu ţin 
cont una de alta — o idee unitară despre om însă nu avem. 
Științele speciale care se ocupă cu omul, al căror număr este în 
creştere, oricât de preţioase ar fi, mai degrabă pun în umbră 
esența omului decât o luminează. Dacă, mai departe, ne gândim 
că cele trei sfere de idei tradiționale sunt astăzi, în afară de 
aceasta, zdruncinate, că în mod cu totul special, s-a clătinat 
soluţia darwinistă la problema originii omului, atunci putem 
spune că, în nici o altă epocă a istoriei, omul nu a devenit atât 
de problematic pentru el însuşi ca în prezent. 

Pe acest motiv m-am decis să întreprind, pe fundamen- 
tele cele mai largi cu putință, o nouă încercare de a da o antro- 
pologie filozofică. În cele ce urmează aş vrea să discut numai 
câteva puncte care privesc esența omului în relație cu plantele 
şi animalele şi, în continuare, poziția metafizică specială a 
omului şi voi trimite numai la o mică parte a rezultatelor la care 
am ajuns. 

Deja cuvântul şi conceptul de “om” conţine o ambi- 
puitate perfidă, pe care dacă nu o înțelegem nu putem ataca 
problema poziţiei speciale a omului. Pe de o parte, cuvântul 
trebuie să redea acele semne distinctive pe care le posedă 
morfologic omul ca subspecie a vertebratelor şi mamiferelor. 
Este de la sine înțeles că oricare ar fi rezultatul acestui demers 
conceptual, ființa desemnată prin numele de om nu doar că va 
rămâne pentru totdeauna subordonată conceptului de animal, ci 
chiar în regnul animalelor va deţine numai un colț proporţional 
foarte mic. Acesta e adevăr, dacă vom considera omul, ca şi 
Linné, drept “culmea vertebratelor şi mamiferelor” — ceea ce de 
altfel, obiectual şi conceptual este foarte contestabil — căci orice 
culme a unui lucru este încă o parte a lucrului a cărui culme 
este. Conceptul naturalist ştiinţific de “om” strânge într-o 
unitate astfel de lucruri ca mersul perpendicular, transformarea 

coloanei vertebrale, echilibrarea craniului, dezvoltarea putemică 
a creierului omenesc, anumite transformări organice (ca de 
exemplu, mâna formată pentru a apuca cu degetul mare 
opozabil, regresul maxilarelor şi al dinţilor) care au avut drept 
consecință mersul perpendicular. Însă, acelaşi cuvânt de “om”, 
în opoziţie cu o asemenea semnificaţie, desemnează în limbajul 
de toate zilele şi la toate popoarele civilizate ceva cu totul 
diferit, astfel că abia dacă mai putem găsi în vreo limbă 
omenească un al' doilea cuvânt de o ambiguitate similară. Însă, 
acest cuvânt trebuie să desemneze şi un asemenea conținut al 
lucrurilor pe care îl opunem în modul cel mai radical con- 
ceptului de “animal în general”, deci şi oricărui vertebrat şi 
mamifer; şi în raport de acestea din urmă în aceeaşi măsură ca şi 
față de, să spunem, infusorium stentor, cu toate că abia dacă 
intră în discuţie că fiinţa vie numită “om” seamănă, din punct 
de vedere morfologic, fiziologic şi psihologic, incomparabil mai 
mult cu un cimpanzeu, decât omul şi cimpanzeul cu un 
infusorium. 

Este clar că acest al doilea concept de “om” trebuie să 
aibă un cu totul alt înțeles şi o cu totul altă origine decât 
primul”. În opoziţie cu primul concept, naturalist sistematic, pe 
acest al doilea concept l-aş numi conceptul esenţial al omului. 
Dacă acest al doilea concept, ce asigură omului un asemenea 
loc special care nu se poate compara cu locul special al nici unei 
alte specii vii, are, în general, vreo îndreprăţire — în aceasta 
constă tema noastră. 


* Vezi articolul Zur Idee des Menschen (1914), din volumul Vom 
Umsturz der Werte. Aici am arătat că şi conceptul tradițional al 
omului a fost construit prin asemănare cu omul, adică faptul că aceasta 
presupune, ca centru de referinţă, ideea de Dumnezeu. 

Construcţia lumii psihice; impuls sensibil, “instinct”, 
“memorie asociativă”, “inteligenţă practică” — 
plantă, animal, om 


Poziţia specială a omului poate să ne devină clară 
numai dacă, mai întâi, luăm în considerare întreaga construcţie 
a lumii biopsihice. Pentru aceasta voi pleca de la o ierarhizare a 
forțelor şi capacităților psihice, aşa cum ştiinţa le dovedeşte 
încetul cu încetul. În ceea ce priveşte graniţa psihicului aceasta 
coincide cu limitele viului în general”. Pe lângă trăsăturile 
fenomenale esenţiale obiective ale lucrurilor pe care le numim 
“vii”, cum ar fi auto-mişcarea, auto-formarea, auto-diferen- 
țierea, auto-limitarea din punct de vedere temporal şi spaţial (la 
care aici nu trebuie să ne referim), mai este şi faptul că ființele 
vii nu constituie doar obiecte pentru observatorul exterior, ci 
posedă “existență pentru sine şi intrinsecă” (/iirsich — und 
inensein), prin care se percep pe cle însele, ca drept o trăsătură 
esenţială a lor — o trăsătură prin care se poate arăta că aceasta 
are cea mai intimă comunitate de existenţă, de structură şi de 
formă de desfăşurare cu respectivele fenomene obiective ale 
Vieţii. Aceasta este latura psihică a independenței, automişcării 
etc. a ființelor vii în general — fenomenul psihic originar al 
vieţii. 

Treapta cea mai de jos a psihicului -- care în acelaşi 
timp constituie şi forța propulsoare care pune în mișcare totul, 
până în înălțimile cele mai luminoase ale activității spirituale, 
care asigură energia pentru activitatea celor mai pure acte de 
gândire şi, de asemenea, a celor mai delicate acte ale binelui — 


Concepţia conform căreia psihicul începe numai cu “memoria 
asociativă” sau cu animalele sau numai cu omul (Descartes) s-a arătat 
greşită. Însă este arbitrar şi să atribuim anorganicului trăsături ale 
psihicului. 

nu este altceva decât “imboldul de a simţi” (Gefiih/sdrang), 
inconştient, lipsit de sensibilitate și reprezentare. În aceasta, 
simţirea şi pornirea instinctuală (care ca atare se caracterizează 
întotdeauna, mai degrabă, prin direcționarea şi finalitatea înspre 
ceva, de pildă satisfacerea nevoilor de hrană sau sexuale) nu 
s-au separat încă. Puterea de a simţi se caracterizează numai 
prin cele două stări, un pur “înspre” (Hinzu), de pildă, înspre 
lumină şi un “dinspre” (Vonweg), o plăcere fără obiect şi o 
suferință fără obiect. Însă imboldul de a simţi se deosebeşte 
energic de acei centri şi acele câmpuri de putere care stau la 
baza acestor imagini, dincolo de conştiinţă, pe care noi le 
numim corpuri “anorganice”, acestor imagini nu li se poate 
atribui, în nici un sens, o existență proprie. 

Această primă treaptă a devenirii sufletești, aşa cum 
apare în imboldul de a simţi, trebuie şi poate fi socotită ca fiind 
caracteristică deja plantelor. Numai datorită încetinelii proce- 
selor vitale avem noi impresia că plantei îi lipseşte o stare 
interioară proprie, însă sub lentila care mărește timpul, această 
impresie dispare cu totul. Dar, în nici un fel nu merge să 
atribuim deja plantei — precum a făcut Fechner —“sensibilitate” 
Şi “conştiinţă”. Cel care, precum Fechner, consideră sensibi- 
litatea şi conştiinţa drept cele mai elementare părți de bază ale 
psihicului — şi aceasta în mod nejustificat — trebuie să refuze ei 
înanimarea, capacitatea de a avea suflet (Beseeltheit). Deşi 
puterea de simtire a plantei este adaptată la mediul plantei, la o 
creștere ce se petrece după direcția fundamentală “sus” şi “jos”, 
a luminii şi a pământului, aceasta priveşte totuşi numai într-o 
totalitate încă nedeterminată a acestor direcții mediale, posi- 
bilele contradicții şi realități din ele — importante pentru viaţa 
organismului vegetal — şi nu părţile şi stimulii determinaţi ai 
lumii înconjurătoare, cărora le corespund calităţile sensibile şi 
elemente de imagine speciale. De pildă, planta reacţionează 
specific față de intensitatea razelor de lumină, dar fără a 
distinge între diferitele culori şi direcţii ale razelor. După 
cercetările noi, pătrunzătoare, ale botanistului olandez Blaauw, 

plantei nu i se pot atribui tropisme specifice. Sensibilitatea, 
începuturile, fie şi cele mai mici, ale reflexivităţii, nu au aso- 
ciaţii şi reflexe condiţionate şi tocmai de aceea nici organe 
sensibile, aşa cum încercă să le circumscrie Haberlandt. Feno- 
menele de mişcare produse de stimuli pe care mai înainte le-am 
relaţionat la asemenea lucruri, s-au dovedit a fi părți compo- 
nente ale procesului general de creștere al plantei. Dacă ne 
întrebăm cu privire la conceptul cel mai general al sensibilităţii 
— la animalele de ordin superior, după toate probabilitățile, 
trebuie să considerăm excitația produsă de vasele de sânge 
asupra creierului ca cele mai primitive senzaţii, care stau la baza 
atât a senzaţiilor organice cât şi a celor provenite de la procesele 
exterioare — atunci aceasta nu este altceva “decât retransmiterea 
înapoi” (Riickmeldung), într-o formă specifică a unei stări orga- 
nice şi de mișcare de moment aparținând unei ființe vii către un 
centru şi o modificare a acestora în momentul următor al 
mişcărilor, care se produc datorită acestei retransmiteri. În acest 
înțeles al determinării conceptuale, planta nu posedă nici o 
senzaţie, nici o “amintire” proprie care să provină din depen- 
denţa stărilor sale de viaţă de întregul procesualităţii sale inte- 
rioare, nici o capacitate proprie de învăţare, aşa cum găsim 
aceasta chiar şi la cei mai simpli inluzori. Acele cercetări, care 
au presupus în cazul plantelor reflexe determinate și o anume 
capacitate de dresaj, umblă pe căi greşite. 

Din ceca ce noi numim în cazul animalelor “viața 
instinctivă”, în cazul plantelor se află doar năzuința generală de 
creştere şi reproducere în imboldul de a simţi. De aceea, 
plantele oferă dovada cea mai clară că esența vieții nu este 
“voinţa de putere” ci că impulsul originar al oricărei vieţi este 
impulsul către reproducere şi moarte. Planta nu îşi alege în mod 
spontan hrana şi nici nu se comportă activ în procesul fecun- 
dării: ea se fecundează pasiv prin vânt, păsări, insecte, şi 
întrucât, în general, ea singură îşi pregăteşte hrana de care are 
nevoie din materialele anorganice care într-o anumită măsură, 
se păsesc pretutindeni, nu este necesar, ca la animale, să caute 

locuri determinate pentru a găsi hrana. Faptul că plantele nu 
dispun de spaţiul de joacă al mișcărilor spontane prin care 
animalele îşi schimbă locul, că ele nu posedă o sensibilitate 
specifică, un instinct propriu, nici un fel de asociaţii, nici un 
sistem propriu de putere şi nervos, toate aceste lipsuri trimit la 
un întreg care poate fi conceput în totalitate, clar şi univoc, din 
structura existenţială a plantei. Se poate arăta că dacă planta ar 
avea numai unul din aceste lucruri atunci ar trebui să o aibă şi 
pe cealaltă și pe toate celelalte. Întrucât nu există sensibilitate 
fără impuls instinctual şi fără începutul unei acțiuni motrice, 
acolo unde lipseşte sistemul de putere trebuie să lipsească de 
asemenea şi un sistem al sensibilităţii. Diversitatea calităților 
sensibile pe care le posedă un organism animal nu este mai 
mare decât diversitatea capacităţii sale spontane de mişcare care 
constituie o funcţie a acesteia din urmă. 

Direcţia esenţială a vieţii, pe care o desemnează cuvân- 
tul de “plantă”, de “vegetativ” — faptul că aici noi nu avem de-a 
face cu concepte empirice este atestat de varietatea formelor de 
trecere dintre plante şi animale, pe care o cunoştea deja şi 
Aristotel — este un impuls orientat în întregime către în afară. 
De aceea, eu vorbesc în cazul plantelor de o facultate de simţire 
“extatică”, pentru a desemna această totală lipsă a unui “răs- 
puns” (Rückmeldung) către un centru cu privire la starea orga- 
nelor, care este proprie vieţii animale, ca lipsă totală a unei 
întoarceri a vieţii în ea însăşi, şi cu atât mai mult a unei încă atât 
de primitive reflexii, a unei încă atât de slabe “conştiinţe” a 
stării interne. Căci, conştiinţa ia naştere numai în reflexia primi- 
tivă orientată către sensibilitate, şi anume sub forma “opozi- 
iilor” (Widerstände) ocazionale care apar față de mişcarea 
originară spontană, căci orice conştiinţă se întemeiază pe 
suportare (Leiden) şi orice treaptă mai înaltă a conştiinţei, pe o 
suportare şi mai mare. Cu lipsa conştiinţei şi a sensibilităţii la 
plante este dată şi orice lipsă a vieţii ca “stare de veghe” 
(Lebenswachheit), căci aceasta din urmă provine abia din 
funcţia de a veghea a sensibilităţii. Planta poate renunţa la 

sensibilitate tocmai pentru că —, întocmai ca şi cel mai mare 
chimist între ființele vii — îşi pregăteşte ea însăşi din substanţele 
anorganice materialele organice din care este alcătuită. Astfel, 
existenţa ei se consumă în actul hrănirii şi în creştere, în perpe- 
tuare şi moarte (fără vreun fel de specificare a duratei de viaţă). 

În același timp, deja în existența vegetală se găsește 
fenomenul originar al expresiei, o anume fiziognomie a stărilor 
interioare, a formelor de manifestare ale vieţii, oboseala, forța, 
bogăţia, sărăcia. “Expresia” este rocmai un fenomen originar al 
vieţii — nicidecum conţinutul unor acţiuni finaliste atavice, cum 
credea aceasta Darwin. Ceea ce, dimpotrivă, lipseşte cu totul 
plantelor, sunt funcţiile de semnalizare (Kundgabefunktionen), 
pe care le găsim la toate animalele, care determină orice relație 
a animalelor unele față de altele şi care, deja de departe, fac 
independente animalele de prezenţa nemijlocită a acelor lucru- 
rilor care pentru ele prezintă o importanță vitală. Abia la om, pe 
funcţia exprimării şi a semnalizării, se construieşte funcția de 
reprezentare şi semnificare a semnelor. În lumea vegetală nu 
vom întâlni dublul principiu al pionierului şi al celor care îl 
urmează, al celui care face primul şi al celor care îl imită, 
esențial pentru toate animalele care trăiesc în grup. 

Întrucât în cazul vieţii vegetale lipseşte “centralizarea” 
(Zentraliesierung), în special din cauza lipsei unui sistem 
nervos, dependenţa organelor şi a funcţiilor organice a plantelor 
este cu mult mai puternică în cazul animalelor; orice excitație 
pe baza sistemului de țesuturi conducătoare a excitaţiilor pro- 
priu plantelor schimbând într-o măsură mai mare intreaga sa 
Stare. De aceea, explicarea mecanică a vieţii în cazul plantelor 
este mai dificil de abordat (cel puţin în general) decât la 
animale. Căci numai odată cu creşterea gradului de centralizare 
a sistemului nervos la animale creşte şi independenţa reacţiilor 
parţiale ale sistemului nervos, şi, de aici, o anume apropiere a 
corpului animal de structura mişcării. 

Mai departe, gradul de individualizare al plantelor, 
adică măsura închiderii spaţiale şi temporale, este cu mult mai 

mică decât la animale. Întrucât planta nu este în stare de o 
acomodare activă la mediul înconjurător, mort sau viu, în 
virtutea relaţiilor finaliste (Te/eoklinen Beziehungen), în acelaşi 
timp existenţe totuşi, planta fiind legată de ansamblul anorganic 
al mediului ei, insecte, păsări, etc., putem spune liniştit că din 
punctul de vedere al unității vieţii, luată în sens metafizic (în 
spatele tuturor fenomenelor morfologice de imagine, precum şi 
din punctul de vedere al dezvoltării graduale a caracterului de a 
deveni, al oricărui fel de producere a formei proprii vieţii, în 
ceea ce priveşte complexele închise de materie şi energie) 
planta ascunde în sine cu mult mai mult decât animalul. În 
privinţa formelor şi felului de comportare al plantelor, încetează 
în întregime să funcţioneze principiul utilității, cu o aşa lipsă de 
măsură supraevaluat de către darwinişti și teişti — întocmai ca şi 
de întregul lamarckism — ca şi cum, într-un sens obiectiv- 
teleologic, planta ar exista pentru animal şi animalul pentru om, 
ca şi cum în natură ar exista un efort finalist îndreptat către om. 
Bogăția copleşitoare de forme a părţii frumoase a plantelor arată 
în prisosința sa, şi mai energic decât abundența formelor și 
culorilor la animale, înspre un principiu, într-un mod ludic plin 
de fantezie şi reglabil numai din punct de vedere estetic, în 
rădăcinile necunoscute ale vieții 

Această primă treaptă a acelei laturi a vieţii îndreptată 
către interiorul ei propriu, capacitatea de a simţi, este prezentă 
la toate animalele şi este prezentă şi la oameni (omul, după cum 
vom vedea, cuprinde în sine toate treptele esenţiale ale exis- 
tenţei în general şi, în special, ale vieţii şi cel puţin în privința 
regnurilor esenţiale întreaga natură îşi atinge prin el cea mai 
concentrată unitate a existenței sale). Nu există nici o sensi- 
bilitate, nici o percepţie, nici o reprezentare în spatele căreia să 
nu se afle acel impuls obscur, pe care acest impuls să nu-l între- 
țină cu focul său în care se intersectează continuu perioadele de 
somn şi de veghe. Până şi cea mai simplă simţire nu este pur şi 
simplu consecinţa unei excitaţii ci, întotdeauna, şi funcţia unei 
atenții instinctive. În acelaşi timp, acest impuls reprezintă uni- 

tatea tuturor instinctelor şi a efectelor atât de bogat dispuse ale 
omului. După cercetările mai noi se pare că acest impuls, care 
după toate probabilitățile este şi locul central pentru procesele 
fizice şi sufleteşti ce mijlocesc funcțiunile glandelor endocrine, 
este localizat în creierul omului. Imboldul de a simţi este şi la 
om subiectul acelei trăiri primare a opunerii care este rădăcina 
oricărei posesii a lumii, a realității şi, în special, unitatea tuturor 
impresiilor despre realitate ce premerg funcţiilor producătoare 
de reprezentări. Reprezentarea şi gândirea mijlocită (raţiona- 
mentul) nu pot indica în noi nimic altceva decât “existenţa aşa” 
(Sosein) şi “existenţa altfel” (Anderssein) a acestei realități. 
Realitatea însăși ca “existență reală” (Wirklich) a ceea ce este 
real (des Wirklichen) ne este dată printr-o opunere generală 
legată de angoasă, respectiv sub forma unei trăiri a opoziţiei. 

Din punct de vedere organologic, vegetabilitatea exis- 
tentă încă în om este reprezentată, după cum îi spune şi numele, 
înainte de toate, de sistemul nervos vegetativ, coordonator al 
distribuirii hranei. Condiţia de bază a ritmicii stărilor de somn şi 
vephe, spre deosebire de animale, este o retragere periodică a 
energiei din sistemul ce reglează relațiile exterioare de putere în 
favoarea sistemului vegetativ. Până acolo încât somnul este o 
stare relativ vegetală a omului. La femeie, la triburile în mod 
pronunțat agricole (în opoziţie cu cele crescătoare de vite şi 
nomade, în întreapa Asie (neevreiască) se pare că principiul 
vepctaliv, (cum deja a observat Fechner) este cel care a învins 
în om. 


Cu a doua formă sufletească esenţială, care în ordinea 
obiectivă a treptelor vieţii sufleteşti urmează capacităţile de 
simtire extatice nediferenţiate, avem de luat în considerare ceea 
ce desemnăm prin numele de “instinct” — un cuvânt care prin 


Compară cu lucrările mele Ærkenntnis und Arbeit din Die 
Wissensformen und die Gesellschaft (1926) şi Idealismus-Realismus 
în Philosophischer Anzeiger, 2 Jahrg., H., 3, Bonn, 1927. 

înțelesul şi sensul său este unul mult disputat şi neclar. Noi 
putem ocoli această neclaritate dacă, pentru început, ne abținem 
de la orice fel de asemenea definiţie în care şi-au găsit loc 
concepte psihologice, iar instinctul (precum şi treptele de 
existență următoare) îl definim exclusiv din aşa numitul com- 
portament al fiinţei vii — “Comportamentul” unei fiinţe vii 
constituie întotdeauna obiectul unor observaţii exterioare şi al 
unor descrieri posibile. Comportamentul este independent de 
unităţile fiziologice de mişcare care îl poartă şi poate fi fixat la 
fel de bine fără ca între caracteristicile lui să fie introduse 
concepte privitoare la stimuli (fie ei fizici sau chimici). Unităţile 
şi schimbările de comportament ale unei fiinţe vii, sub influenţa 
unor condiţii schimbătoare ale comportamentelor mediului 
înconjurător, le putem stabili independent de și înainte de orice 
explicare cauzală, dobândind cu aceasta asemenea relaţii cu 
caracter de lege care, în măsura în care sunt în întregime purtă- 
toare ale unui caracter finalist (Teleoklinen Charakter) prezintă 
deja un sens. Este greşeala behavioriştilor că ei admit în con- 
ceptul de comportament şi originea fiziologică a înfăptuirii sale. 
Tocmai aceasta este valoros în acest concept, că din punct de 
vedere psiho-fizic este indiferent: aceasta înseamnă că orice 
comportament este întotdeauna şi expresia unei stări interioare; 
căci nu există nimic interior sufletesc care în mod nemijlocit 
sau mijlocit să nu se “exprime” în comportament. De accea, în 
orice situaţie, este posibilă şi necesară o explicaţie dublă, cea 
psihologică şi, în acelaşi timp, cea fiziologică; este absolut fals 
să preferăm explicaţia psihologică celei fiziologice, precum şi 
cea din urmă celei dintâi. “Comportamentul” constituie din 
punct de vedere descriptiv câmpul de observaţie “de mijloc”, 
din care noi trebuie să pornim. 

În acest sens numim “instinctiv” un comportament care 
prezintă următoarele caracteristici: în primul rând trebuie să fie 
“rațional” (sinnmăssig), ceea ce înseamnă că din punctul de 
vedere al întregului purtătorului de viață, pentru hrănirea şi 
perpetuarea acestuia sau a întregului altui purtător de viață 

(adică pentru sine însuşi (eigendienlich) sau pentru un altul 
(fremddienlich) să poată fi considerat ca finalist. În al doilea 
rând, trebuie să decurgă după un ritm consistent, neschimbător. 
De consistenţa ritmului şi nu de organele care sunt de folos 
acestui comportament, organe care se pot schimba în măsura în 
care unul sau altul dintre ele este îndepărtat, depinde caracterul 
instinctiv; şi nici nu depinde atât de combinarea mişcărilor 
singulare, care, corespunzător stării iniţiale de pornire a cor- 
pului animal, se pot schimba în cazul aceleaşi sarcini sau 
realizări. Cu aceasta am înţeles natura mecanică a instinctului, 
imposibilitatea de a ne întoarce înapoi la lanţuri de reflexe sau 
la combinarea unor reflexe singulare (ca şi Loeb în cazul 
“tropismelor”). Mişcările, de asemenea înțelese, dobândite pe 
baza principiului asocierii, exerciţiului, obişnuinței — după 
principiul pe care Jenning l-a numit “încercare şi eroare” — nu 
dispun de asemenea ritmuri, forme temporale, ale căror părţi se 
presupun reciproc. Nu este necesar ca lepătura rațională să se 
refere la situaţia prezentă, ea se poate referi şi la situații 
îndepărtate în timp şi spaţiu. Există asemenea animale care fac 
pregătiri pentru iarnă sau pentru depunerea de ouă, cu toate că 
se poate dovedi că în calitate de individ nici un exemplar al 
speciei sale încă nu a trăit o asemenea situaţie şi că semna- 
lizarea, “tradiția”, imitaţia tovarăşilor de aceeaşi specie poate fi 
considerată de asemenea ca exclusă: în asemenea situație indi- 
vidul sc comportă întocmai ca un electron în mecanica cuantică: 
“ca şi cum” ar prevedea o stare viitoare. 

În continuare, o alta trăsătură a comportamentului in- 
Stinctiv este că el se petrece numai în asemenea situații tipice 
care revin, care sunt importante pentru viaţa speciei ca atare şi 
nu pentru experiența mai specială a individului. Instinctul stă în 
serviciul speciei, indiferent că e vorba de cea proprie sau de o 
specie cu care cea proprie se află într-o relaţie importantă 
(furnicile şi oaspeţii; producerea de gogoaşe la plante; insecte şi 
păsări care fertilizează plantele). Această trăsătură distinctivă 
separă cu tărie comportamentul instinctiv, în primul rând de 

“auto-dresură”, ce funcţionează după principiul “încercare- 
eroare”, şi de orice fel de învăţare şi, în al doilea rând, de orice 
întrebuințare a naturii, acestea două, după cum vom vedea, 
servind, în primul rând individul şi nu specia. Comportamentul 
instinctiv nu este, de aceea, niciodată o reacţie a mediului în- 
conjurător, provocată de conţinuturi speciale variabile de la 
individ la individ, ci un asemenea comportament are loc numai 
când ia naştere o anumită structură cu totul specială, care se 
produce la o ordonare tipică pentru specie a factorilor posibili 
ai mediului înconjurător. În timp ce continuturile speciale până 
la cele mai îndepărtate pot fi schimbate, fără ca instinctul să fie 
indus în eroare şi să conducă la acţiuni greşite, cea mai mică 
schimbare a structurii are ca şi consecinţă preşeala. Aceasta este 
ceea ce se numeşte de obicei “rigiditatea” instinctelor, spre 
deosebire de acele feluri de comportament, peste măsură de 
plastice, care iau naştere pe baza de dresură, auto-dresură şi 
inteligență. În masiva sa lucrare “Souvenirs entomologiqnes” J. 
H. Fabre dă, cu cea mai mare precizie, o copleşitoare diversitate 
a unui asemenea comportament instinctiv. Corespunzător, in- 
stinctul stă în slujba speciei, considerat în fundamentele sale, 
înnăscut ŞI moştenit, ca şi capacitatea de comportament specia- 
lizat, şi nu pur şi simplu, ca şi capacitatea generală transmisibilă 
prin moştenire a formelor de comportament aşa cum sunt, în 
mod natural, obişnuinţa, dresajul şi capacitatea de a învăţa şi 
facultatea de a judeca (Verstândigkeit). Aici, caracterul înnăscut 
nu înseamnă că comportamentul socotit instinctiv ar trebui să se 
producă imediat după naştere; el înseamnă numai că, într-o peri- 
oadă anumită a creșterii şi a maturizării, o formă sau alta a com- 
portamentului instinctiv se relaţionează eventual cu diferitele 
forme de manifestare ale animalului (în cazul polimorfismului). 

În sfârşit, încă un semn distinctiv foarte important al 
instinctului este şi acela că el desemnează un comportament 
care este independent de numărul încercărilor pe care animalul 
le face în vederea preîntâmpinării unei situaţii în acest sens, el 
poate fi considerat ca fiind gata de la început. Aşa cum struc- 

tura proprie a animalului nu poate fi gândită ca născându-se din 
paşi mici de variaţii diferenţiale, la fel de puţin poate fi 
închipuită naşterea instinctului ca totalitate a mişcărilor parțiale 
reuşite. Totuşi, instinctul se poate realiza pe baza experienţei şi 
a învățăturii ca, de exemplu, în cazul animalelor de pradă care 
vânează din naștere un anumit animal: arta de a duce la succes 
vânătoarea nu este înnăscută. Ceea ce în acest caz este rezultatul 
practicii şi experienței corespunde mai degrabă variațiilor unei 
melodii decât însuşirii unei melodii noi. Aşadar, instinctul se 
inserează chiar în morfogeneza ființei vii şi stă într-o strânsă 
legătură cu acele funcţii fiziologice în formare care, în conti- 
nuare, alcătuiesc formele structurale ale corpului animal. 

Este foarte importantă şi relaţia care leagă instinctele de 
sensibilitate de activitatea funcţiilor şi organelor sensibile şi, de 
asemenea, de memorie. Faptul ca instinctele se nasc doar pe 
baza experienței sensibile externe (senzualism) este exclus. 
Impulsul sensibil doar porneşte desfăşurarea după un ritm 
riguros a activității instinctive, fără a determina într-un fel des- 
făşurarea sa aşa (So-Ablauf). De aceea, impulsuri ale simțului 
mirosului, ale simțului optic sunt capabile să provoace aceeaşi 
acțiune — deci nu este necesar ca impulsurile care îndeplinesc 
această (provocare) să fie de aceeaşi modalitate, cu atât mai 
puţin să fie de aceeaşi calitate. În acelaşi timp, este valabilă şi 
formularea inversă: ceea ce un animal poate să-şi reprezinte şi 
să simtă este dominant şi determinat a priori de relaţia 
instinctelor sale înnăscute față de structura lumii înconjurătoare. 
Acelaşi lucru este valabil şi pentru reproducţia rememorativă 
(Gedăchtnisreproduktion): frecvenţa legăturilor asociative ale 
reflexelor condiționate şi ale experienței este importantă numai 
în al doilea rând; aceste reproduceri au loc, întotdeauna, 
corespunzător sarcinilor instinctuale dominante ale animalului 
Şi determinărilor sale superioare, numai în sensul şi limitele 
acestora. Animalul vede şi aude, dar vede şi aude numai ceea ce 
prezintă o importanță din punctul de vedere al comporta- 
mentului său instinctiv — chiar şi în cazul aceloraşi impulsuri 

sau condiţii senzoriale ale sensibilităţii. Toţi câmpii nervoși 
aferenți impulsurilor precum şi organele lor receptive s-au 
format, din punct de vedere al dezvoltării lor istorice, după 
instalarea câmpilor nervoși aferenţi şi a organelor realizatoare 
(Erfolesorzan). Chiar şi la om, instinctul vederii serveşte ca 
bază pentru vedere, iar celui dintâi îi stă la bază instinctul 
general al veghii; instinctul somnului închide anumite organe şi 
funcţii sensibile. Astfel şi amintirea, ca şi viaţa sensibilă, este 
închisă jur-împrejur, în întregime, de către instincte, acestea 
fiind ca şi implantate în ele. Aşa numitele acţiuni instinctuale 
(Trieb-handlungen) ale omului se află, de aceea, în absolută 
opoziţie cu acţiunile instinctive (/nstinkthandlung) în măsura în 
care, considerate în totalitatea lor, ele pot fi şi total lipsite de 
sens (de exemplu plăcerea stupefiantelor). 

Orice fel de deducere a modurilor de comportare tro- 
pisme şi sarcini gândite mecanic — care ele însele ţin mai 
degrabă, de sfera celor mai simple instincte — sau orice fel de 
reducere a acestor acţiuni la unele reflexe combinate ale 
câmpurilor motrice (care, după cercetările cele mai noi, în 
general, nici nu există; nici chiar reflexul patelar sau reflexul 
pupilar nu sunt reflexe pur mecanice) sau ale lanțurilor de 
reflexe s-a dovedit imposibilă (Jennings — Alverdes). Însă, este 
la fel de puţin posibil să reducem instinctul la moştenirea unor 
asemenea forme de comportament care se întemeiază pe “obi- 
ceiuri” sau “dresură” (Spencer), adică, în ultimă linie, pe legități 
asociative sau reflexe condiţionate, sau să o considerăm ca 
automatizarea ulterioară a unui comportament raţional “inte- 
ligent” (Wundt). Devenirea unui fel de instinct este întotdeauna 
produsul parţial al dezvoltării respectivei specii; pe linia pură a 
descendenței sale instinctul rămâne în întregime neschimbat. 
Asemenea paşi parţiali, cum sunt obişnuinţa şi exerciţiul, nu îl 
modifică deloc, tot atât de puţin cât în “planul de construcție” al 
animalului. Fără nici o îndoială, instinctul este o formă mai pri- 
mitivă a existenței şi a devenirii decât complexele formative 
sufleteşti determinate prin asociaţii. Suntem în situaţia de a 

putea arăta că procesele psihice, care se petrec conform 
legităților asociative (potrivit obişnuinţei), sunt localizate mult 
mai sus în sistemul nervos; deci, considerate genetic, sunt mai 
târzii decât modurile de comportament instinctiv. Tocmai mo- 
durile de comportament unitare în privinţa sensurilor (apucarea 
unui lucru, cântatul unei melodii) sunt acelea care în cazul 
fenomenelor de lipsă patologice pot să nu aibă loc, până când 
lucrurile analizate mai puțin rațional (mişcări singulare, ca de 
exemplu, mişcarea unui singur deget; sau fredonarea gamei 
muzicale) încă nu s-au realizat. Aceste riguros împărțite unități 
raționale ale comportamentului sunt, în mod esenţial, deter- 
minate subcortical. Scoarța creierului mare este în mod esenţial, 
un organ de disociere — în opoziţie cu formele de comportament 
mai unitare şi mai adânc localizabile biologic — şi nu un organ 
de disociere. 

Cu mult mai multă îndreptăţire putem spune că naşterea 
simţurilor şi reprezentărilor relativ singulare din complexele 
diluze şi din legarea asociativă între aceste formaţii singulare 
este, la fel, o desprindere a unui “impuls” determinat, care îşi 
caută satisfacerea din conexiunea raţională instinctivă a com- 
portamentului, după cum, pe de altă parte, sunt începuturile 
acelei “inteligenţe” care încearcă, “pe cale artificială”, să umple 
din nou cu un conţinut rațional automatismul golit abia acum de 
sens - privite genetic sunt, aproape originar, produse ale dez- 
voltării comportamentului instinctiv (produse ale distrugerii, 
desigur nu în sens valoric). Ele merg, în general, cu rigoare în 
acelaşi pas, atât unul cu celălalt cât și cu individualizarea 
ființelor vii, adică cu desprinderea ființelor vii singulare din 
constrângerile speciei; întreprind aceeaşi pași în continuare şi cu 
multitudinea situaţiilor speciale individuale, în care fiinţele vii 
pot ajunge. Procesul fundamental al dezvoltării psihice este, 
deci, disocierea creatoare şi nu asociaţia sau “sinteza” părților 
individuale (Wundt). Acelaşi lucru este valabil şi din punct de 
vedere fiziologic: cu cât este vorba de un organism de o orga- 
nizare mai simplă, cu atât mai puţin organismul seamănă 

fiziologic cu un mecanism; în acelaşi timp, până la instalarea 
morţii şi citomorfoza organelor, iau naştere mereu mai multe 
imagini şi moduri de comportament, în mod fenomenal de un 
lcl mecanic. Probabil se poate demonstra şi că inteligenţa se 
apropie de viaţa sufletească asociativă şi de analogul ei fizio- 
logic, reflexul condiţionat, nu numai pe treapta cea mai înaltă a 
vieţii, cum crede, de exemplu, Karl Bühler; dimpotrivă, inteli- 
pența se dezvoltă, mai degrabă, strict în aceeaşi măsură în 
paralel cu viața sufletească asociativă — şi, cum au arătat mai 
recent, Alverdes şi Buytendijk — nicidecum la cele mai dezvol- 
tate mamifere, ci ea este prezentă deja la infosarii. Aceasta este 
ca şi cum ceea ce în cazul instinctului apare ca raţional, însă 
rigid şi dependent de specie în inteligență, devine mobil şi 
referitor la individ; însă, ceea ce în instinct este automatic ar 
deveni mecanic numai în asociaţie şi în reflexele condiţionate, 
adică ar deveni relativ lipsit de rațiune, însă, în acelaşi timp, 
combinabil în mai multe feluri. Că instinctele nu sunt acţiuni 
raționale şi arbitrare devenite automatice, din aceasta se lasă 
înțeles că animale segmentabile, a căror organizare dispune de 
un fundament cu totul altul şi mai rigid decât animalele supe- 
rioare, posedă instincte dintre cele mai perfecţionate şi chiar pot 
da despre sine un semn de comportament raţional (inteligent); 
în acelaşi timp, omul ca tip maleabil de animal mamifer, la care 
inteligența şi nu mai puţin memoria asociativă este superior 
dezvoltată, posedă instincte puternic reduse. În orice caz, 
formele fundamentale sufleteşti ale instinctelor sunt legate în 
rămăşiţele animale şi atavice de formă omenească a vieții. 

Dacă încercăm să explicăm psihic comportamentul 
instinctiv, atunci acesta se prezintă ca o unitate inseparabilă 
între pre-cunoaştere şi acțiune, astfel încât niciodată nu există 
mai multă cunoaştere decât se află în pasul următor al acţiunii 
care, totodată, ajunge să fie folosită. Deşi sunt deja prezente 
începuturile separării dintre senzaţie şi reacție (reflexie), în 
privinţa funcţiilor lor însă mai există încă cea mai strânsă 
legătură. În continuare, cunoaşterea, care se află în instincte, nu 

este o cunoaştere creată din reprezentări şi imagini sau chiar de 
idei, ci una de sentimente accentuate valoric, diferenţiate după 
impresii valorice, a unor opoziții care atrag sau resping. În cazul 
instinctelor, deci, nu are nici un sens să vorbim, de “reprezentări 
înnăscute”, aşa cum a făcut Reimarus. 

În relaţie cu impulsul de simtire, instinctul, deşi revine, 
într-adevăr, adesea, totuşi, în cadrul speciei, se orientează către 
o parte componentă încă specifică mediului înconjurător, diferit 
ca şi conţinut, şi de aceea nefiind dat fără percepţie. Instinctul 
ca atare reprezintă o specializare mereu în creştere a capacității 
de simţire şi a calităților sale 


Dintre cele două moduri de comportament care, cum 
am văzut, se nasc originar, amândouă, din comportamentul in- 
stinctiv, adică dintre comportamentul potrivit obişnuinței şi cel 
inteligent, acela potrivit obişnuinţei reprezintă cea de a treia 
formă psihică pe care o distingem, adică totalitatea faptelor de 
asociere, reproducere, reflexelor condiţionate, acea capacitate 
pe care o desemnăm ca memorie asociativă (mneme). Această 
capacitate nu este defel proprie tuturor ființelor vii în acceaşi 
măsură; ca lipseşte plantelor, cum a văzut deja Aristotel. O 
putem atribui oricărei ființe vii al cărei comportament pe baza 
comportării asemănătoare anterioare, intrând în slujba vieţii, se 
schimbă într-un mod raţional, încet şi permanent, adică, astfel 
încât, de fiecare dată, măsura potrivit căreia comportamentul ei 
devine raţional stă în strânsă dependenţă de numărul încer- 
cărilor sau de al aşa numitelor mişcări de probă. Faptul că, în 
general, un animal face mişcări de probă spontane (se lasă 
socotite între acestea şi mişcările spontane de joacă, de exemplu 
ale câinilor sau cailor tineri), că tinde în continuare, să repete 
mişcările, independent, că ele au ca şi consecință plăcere sau 
nu, aceasta nu se sprijină pe memorie ci sunt premisa oricărei 
reproduceri: este el însuşi un instinct înnăscut (instinctul de 
recapitulare). Însă faptul că în continuare, încearcă să repete 
mai des — astfel ca să se fixeze în el — acele mișcări, care au 

avut succes pentru o satisfacere pozitivă a unui instinct oarecare 
- ca şi pe acelea care au avut insucces, este tocmai acel fapt 
fundamental, pe care noi îl desemnăm cu principiul “succes şi 
eroare”. Acolo unde găsim asemenea fapte noi vorbim de 
“experiență”, acolo însă unde e vorba numai de cantitate, de 
“achiziționarea” de obişnuinţe în sens calitativ, vorbim de auto- 
dresură sau, dacă se amestecă un om, de dresură pur şi simplu. 

Numai atunci ar fi justificat să atribuim această capaci- 
tate psihică şi fiziologică oricărei vieţi organice (cum au vrut 
Hering, şi Semon), când prin aceasta vrem să spunem că com- 
portamentul fiinţelor vii nu este dependent niciodată numai de 
stările temporal nemijlocit anterioare ale organismului, ci de 
întreaga istorie care îi premerge; că viul — spre deosebire de 
mort (din punct de vedere fenomenal) — nu are stări de existență 
riguros identice — aşa deci, că aici nu se petrec nici cauze 
identice şi nici cauzări identice. Este însă fals dacă, cu aceasta, 
se crede că la toate fiinţele vii, moduri seno-motorii speciale de 
comportament pot să aibă o influență determinată asupra des- 
făşurării mai uşoare a unui mod de comportament asemănător. 
Căci, în acest sens, faptele amintite mai sus nu sunt carac- 
teristice pentru viața vegetală şi nu pot fi caracteristice, întrucât 
viața plantelor se desfăşoară în întregime spre exterior, astfel 
încât nu există nici un fel de răspuns privind starea actuală a 
unui organ în vre-un centru (= sensibilitate), și acestea nu au un 
motoriu. 

Fundamentul memoriei asociative este ceea ce Pavlov, 
a numit “reflex condiţionat”. De exemplu, un câine secretă 
anumite sucuri stomacale nu doar când mâncarea ajunge în 
stomacul său ci atunci când deja vede mâncarea sau numai când 
deja aude paşii omului care obişnuieşte să-i aducă mâncarea 
respectivă. Dacă în cazul unui asemenea comportament, pro- 
vocat de un astfel de stimul, în mai multe cazuri, în acelaşi 
timp, facem să sune un semnal, atunci chiar şi în lipsa stimu- 
lului adecvat, doar la apariţia semnalului, comportamentul co- 
respunzător se produce. Asemenea fapte şi alte asemănătoare 

lor le numim “reflexe condiţionate”. Aşa numita “legitate aso- 
ciativă”, după care un anumit complex total al reprezentărilor, 
trăit întotdeauna, încearcă să se reproducă pe sine şi să-şi între- 
gească un membru lipsă, când o parte a acestui complex, de 
exemplu, o parte a mediului înconjurător, va fi retrăită senzorial 
sau motor, este numai o analogie psihică a acesteia. Dacă un 
anumit complex este desfăcut în mai multe părţi, atunci aceste 
reprezentări singulare se leagă din nou între ele conform cu 
legea “contactului şi asemănării”. Ca rezultat al acestora rezultă 
aşa numitele legi de asociere ale reproducerii reprezentărilor. 
Oricât ar părea de sipur că aici este vorba de o legitate proprie a 
vieţii psihice, care joacă un rol însemnat la unele specii de 
animale superior dezvoltate, în special la vertebrate şi mami- 
fere, cercetările au ajuns la o certitudine: niciodată nu au loc 
asociaţii atât de riguros perfecte ale reprezentărilor individuale 
care se supun exclusiv lepităţii “atingerii şi asemănării”, adică 
lepităţilor care se referă la identitatea parțială a reprezentărilor 
inițiale cu complexele anterioare. La fel de puţin se întâmplă să 
nu aibă loc reflexul total izolat, mereu acelaşi, al unui organ 
singular, determinat local, pe cât puţin o senzaţie “pură”, rigu- 
ros proporțională cu impulsul, independent de orice angajament 
determinat, în schimbare, al instinctelor şi de orice material al 
memoriei. (Orice senzaţie este, întotdeauna, o funcţie a impul- 
sului şi a atenţiei instinctului.) Avem la fel de puţin o senzaţie 
“pură”, izolată, riguros proporțională cu stimulul, pe cât de 
puțin avem o asociaţie pură. Amintirea asociativă de orice fel 
stă sub forța determinantă a instinctelor, nevoilor şi ale sarci- 
nilor acestora, pe care aceasta însăşi (sau constrângerea dre- 
surii) o desemnează. În cazul tuturor legităților asociative — la 
fel ca şi în acela al legilor naturale ce se referă la întregul 
proceselor — este vorba, după toate probabilitățile, doar de o 
regularitate statistică şi nu de legi elementare ale vieții sufleteşti 
(cum credeau Locke, Hume, Mill şi întreaga psihologie aso- 
ciativă). Toate conceptele, cum ar fi de exemplu acela de sen- 

zație “pură”, reflex asociativ etc., au caracterul unor “concepte 

de graniță” (Grenzbegiffen), care doar indică direcţia unei 
anumite forme a schimbărilor psihice, respectiv fiziologice. 
Aproximativ, asociaţii pure găsim numai la supradeterminantele 
raționale ale unor fenomene de suspendare, în întregime deter- 
minate, de exemplu, la asociaţiile exterioare, fonice, ale cuvin- 
telor rostite. 

Acest mod de a face legături este atât de puţin înră- 
dăcinat încât imaginaţia (ca rezultat al temperării şi a diminuării 
vieţii instinctuale), abia în cursul îmbărrânirii îşi apropie tot 
mai mult modelul asociativ — cum atestă aceasta, la o vârstă 
înaintată, schimbările scrisului, desenării şi vorbirii; ele primesc 
toate în măsură crescândă un caracter aditiv, nu de totalitate 
(adică legitatea asociaţiilor este valabilă cu aproximaţie pentru 
slăbirea sensibilă a raţiunii). În mod analog, la bătrâneţe, sen- 
zaţia proporţionalităţii impulsului se apropie de senzaţia “pură”. 
Întocmai cum în cursul vieţii, organismul corporal dă naştere tot 
mai mult unui mecanism relativ — până când prin moarte se 
scufundă total într-un asemenea mecanism — şi viața noastră 
psihică dă naştere mereu mai mult unor legături ale imaginaţiei 
şi ale modurilor de comportament bazate pe pura obişnuință; la 
bătrâneţe omul devine tot mai mult sclavul obişnuinței. (În 
continuare, asociaţiile reprezentărilor singulare urmează genetic 
acele complexe de asociaţii care, din punctul lor de vedere, stau 
încă şi mai aproape de desfășurarea instinctuală). Întocmai cum 
percepţia rezonabilă a faptelor, fără exces de fantezie, respectiv 
fără prelucrarea mitică, este un fenomen /ârziu al evoluţiei 
sufleteşti a individului, respectiv a unor popoare întregi — 
întreaga viață psihică a popoarelor în perioada lor mitologică de 
tinereţe, întocmai ca şi viața sufletească a copilului, este 
invadată şi acoperită de o fantezie, spontan originară, a 
instinctului şi a dorinţei, — la fel şi legătura asociativă (din punct 
de vedere al fiziologiei creierului localizată foarte sus) este un 
asemenea fenomen târziu . Ea este, deci, nu mai puţin un 


” Vezi în acest scop lucrarea noastră Erkenntnis und Arbeit, cap. V. 

fenomen elementar, căruia i se alătură mai târziu legături sinte- 
tizatoare, datorită aşa numitei “gândiri referative” (beziehendes 
Denken) sau unui “suflet superior”. 

Memoria asociativă nu este pură, întrucât, aşa cum s-a 
arătat, aproape că nu există asociaţii fără o intervenţie intelec- 
tuală. Nu se întâmplă niciodată ca trecerea de la reacția 
asociativă întâmplătoare la reacţia raţională să crească mereu în 
proporție riguroasă cu numărul încercărilor. Aproape întot- 
deauna, curbele arată o instabilitate, și anume în înțelesul că 
cotitura de la întâmplare la rațiune s-a petrecut deja ceva mai 
repede ca principiul pur “încercare-eroare” fie făcut posibil 
după regulile probabilității — cumva, aşa, ca şi cum numărul 
încercărilor l-ar duce pe individ către un fel de înțelegere. 

Principiul memoriei asociative este deja prezent, într-o 
oarecare măsură, la toate animalele, şi se prezintă ca şi con- 
secința nemijlocită a apariției domeniului reflexibilității şi al 
separării senzorialului de sistemul motor. În privința mărimii 
răspândirii sale există puternice deosebiri. Animalele instinctive 
tipice (cele divizibile), de o construcţie închisă, de felul unui 
lanţ, ne-o arată cel mai puţin, pe când animalele plastice, de mai 
puțin rigidă organizare, cu o largă capacitate de combinare 
mereu mai nouă a mişcărilor din mişcări ale părților (mamifere 
şi vertebrate), ne-o arată cel mai puternic. Principiul asociaţiei 
şi reproducţiei primeşte la om cea mai mare întindere. Acest 
principiu, din primul moment al apariţiei sale, se leagă strâns de 
imitarea acţiunilor şi mişcărilor care se bazează pe experienţa 
efectelor şi semnalele animalelor ce ţin de aceeaşi specie. 
“Imitarea” şi “copierea” sunt doar specializări ale acelui instinct 
de repetare adaptat unor comportamente şi trăiri străine, care 
este activ, mai întâi față de modurile de comportament şi trăirile 
proprii şi constituie, ca să spunem aşa, motorul oricărei memorii 
reproductive. Numai prin legătura celor două fenomene se 
formează, mai întâi, faptul important al “tradiției”, care la 
“moştenirea biologică” adaugă dimensiunea cu totul nouă a 
determinării comportamentului animal prin trecutul de viață al 

tovarășilor de aceeaşi specie; însă această “tradiţie” trebuie 
deosebită în modul cel mai radical de orice “amintire” (anam- 
nesis) în mod liber conştientă de trecutului şi de orice transmi- 
tere pe bază de semne, izvoare, documente (orice conştiinţă 
istorică). Pe când aceste din urmă forme sunt proprii numai 
omului, tradiţia apare deja la hoarde, haite şi forme sociale 
obişnuite ale animalelor: şi aici hoarda învaţă ceea ce pionierii 
din ea fac primii, şi sunt în stare să transmită generaţiilor care 
vin. 

De aceea, un anumit “progres” se poate deja produce 
prin tradiţie. Dar, orice progres omenesc adevărat se sprijină, în 
esență, pe o progresivă dărâmare a tradiţiei. “Amintirea” con- 
ştientă a unor întâmplări individuale, trăite o singură dată, şi 
identificarea permanentă cu unul şi acelaşi trecut a unei mulţimi 
şi de acte de memorie îi este proprie numai omului; ea repre- 
zintă întotdeauna destrămarea, ba chiar uciderea propriu-zisă a 
tradiției vii. Căci conținuturile tradiţionale, care nouă ne sunt 
date totdeauna ca aproape “prezente”, sunt nedatabile în timp; 
ele se dovedesc ca active asupra acţiunii noastre prezente, însă 
fără ca însele, într-o distanţă temporală determinată, să devină 
obiectuale;, trecutul ne sugerează mai mult în tradiţie decât 
avem noi cunoştinţă despre el. Dărâmarea puterii tradiţiei 
merge progresiv înainte în istoria omenirii; ea este o realizare a 
rațiunii care, în permanenţă, în unul şi acelaşi act obiectivează 
un conţinut tradițional şi cu aceasta îl proiectează oarecum în 
trecutul căruia îi aparține — cu aceasta făcând terenul liber 


* Conform lui P. Schilder sugestia şi probabil şi hipnoza constituie 
astfel de fenomene care sunt destul de răspândite deja în lumea 
animală; după toate probabilitățile hipnoza s-a născut ca funcţie 
ajutătoare a împerecherii şi servea la aducerea femelei într-o stare de 
letargie. Sugestia este un fenomen primar în raport cu “comunicarea”, 
de exemplu a unei judecăţi al cărei conținut faptic-raţional poate fi 
prins în actul “înțelegerii”. Înțelegerea aceasta din urmă a conţinutului 
faptic comun, care poate fi judecată într-o propoziţie lingvistică, se 
găseşte exclusiv la om. 

pentru mereu noi descoperiri şi invenţii. Foarte lenta dărâmare a 
puterii de acţiune a tuturor acestor forțe care fac ca “obişnuința” 
să fie doica omului “constituie o parte esenţială a istoriei. În 
istorie, mulțumită progresului crescând al ştiinţei cu privire la 
ceea ce se întâmplă scade tot mai mult presiunea pe care, 
anterior conştientizării sale, tradiția o exercită asupra noastră. 

Acţiunea principiului asociativ în constituirea lumii 
psihice este, în acelaşi timp, distrugerea instinctului şi a “inte- 
ligenţei” de tip instructiv şi progresul centralizării şi, în acelaşi 
timp, al mecanizării vieţii organice. În continuare, ea înseamnă 
şi desprinderea progresivă a individului organic de legăturile 
speciei şi de rigiditatea fără acomodare a instinctului. Căci 
numai datorită progresului acestui principiu individul poate să 
se acomodeze unor situaţii mereu noi, adică ne-tipice speciei 
sale. Cu aceasta va fi mai mult decât un punct de trecere al unor 
procese de înmulţire. Dacă principiul asociaţiei în raport cu 
inteligența practică (cum vom vedea) este încă un principiu 
relativ al rigidității şi obişnuinţei — un “principiu conservativ” — 
totuşi, în raport cu instinctul devine instrumentul puternic al 
eliberării. El creează o dimensiune cu totul nouă a îmbogățirii 
vieţii. 

Acest lucru este valabil pentru înclinații, sentimente, 
afecte. Înclinația desprinsă de instinct apare deja la animalele 
superioare — şi, fireşte, odată cu acesta şi orizontul lipsei de 
măsură: independent de întregul cerinţelor de viață ea devine 
izvorul posibilei plăceri. Impulsul sexual, de exemplu, este un 
servitor de necorupt al vieţii numai atât cât este înglobat în 
ritmica adâncă a schimbărilor de natură ce intervin în perioadele 
de împerechere. Desfăcut de ritmica instinctivă devine tot mai 
mult izvorul independent al plăcerii — şi la animalele superior 
dezvoltate, în special la cele domesticite, acoperă cu mult sensul 
biologic al existenţei lor (de exemplu, onania la maimuțe, 
câini). Imediat ce viaţa instinctuală, care originar este orientată 
către moduri şi beneficii de comportament şi nicidecum către 
plăcere ca sentiment, îi este de folos şi omului principial ca 

izvor de plăcere, ca în orice hedonism, avem de a face cu un 
fenomen târziu al vieții omeneşti, de decadență, atitudinea de 
viață orientată numai către plăcere reprezintă explicit un feno- 
men de îmbătrânire atât în viaţa individului cât şi a popoarelor, 
aşa cum ne-o mărturisesc bătrânul băutor “gustând picăturile”, 
sau alte fenomene analoge din domeniul erotismului. La fel, 
ruperea bucuriilor funcţiilor sufleteşti superioare sau inferioare 
de plăcerea ocazionată, de starea satisfacerii instinctelor şi de 
creşterea exuberantă a plăcerii ocazionale dincolo de bucuriile 
funcţiilor vitale şi spirituale este un fenomen de bătrânețe. 
“Principiul plăcerii”, deci, nu este originar aşa, cum crede hedo- 
nismul, fratele de lapte al senzualismului, ci o consecință a unei 
inteligenţe asociative intensificate. Numai la om această izolare 
a instinctelor de comportamentul instinctiv şi separabilitatea 
plăcerilor funcţionale şi ocazionale ia forme neliniştitoare, astfel 
că se poate spune justificat: omul poate fi mai mult sau mai 
puțin decât un animal, niciodată însă un animal. 


Peste tot unde natura a lăsat să se producă această 
formă psihică nouă a memoriei asociative, aşa cum deja am 
arătat, ea hotărăşte totodată şi corectivele pericolelor acesteia în 
primele structuri fundamentale ale acestei capacități. Acest 
corectiv nu este altceva decât inteligenţa încă principal legată 
organic — cum o numim, cea de a patra formă esenţială a vieţii 
psihice. Strâns împreună cu aceasta se află capacitatea de a 
alege şi activitatea de alegere, încă la fel de legate organic, în 
continuare capacitatea preferinței între foloase şi capacitatea, ce 
depăşeşte purul instinct de specie, datorită căruia se preferă 
între anumiţi parteneri de specie în procesul înmulțirii (începu- 
turil€ erosului). 

Chiar şi comportamentul “inteligent” îl putem defini 
fără ca, deocamdată, să ne referim la procesele psihice. O ființă 
vie se comportă inteligent dacă în situaţii noi, netipice nici 
pentru specie şi nici pentru individ, se manifestă rațional, fără 
încercări de probă sau încercări de probă repetate din nou — fie 

acest comportament “inteligent” sau cu un scop greșit, totuşi 
observabil, tinzând către ceva, adică prost, (“prost” poate fi 
numai cine este inteligent) — şi anume, dintr-o dată, şi înainte de 
toate, independent de numărul încercărilor anterioare de a 
rezolva o sarcină determinată pe cale instinctivă. Noi putem 
vorbi de o inteligență legată organic atâta timp cât procedeul 
extern sau intern îndeplinit de o ființă vie stă în slujba satis- 
facerii unei porniri instinctuale sau a unei nevoi, iar noi numim 
aceasta inteligență şi “practică” întrucât rațiunea sa finală este, 
întotdeauna, o acţiune prin care organismul îşi atinge (respectiv 
îşi ratează) scopul său instinctual. Aceeaşi inteligență poate fi 
aşezată în cazul omului, în mod specific, în slujba unor scopuri 
spirituale; numai aşa se poate ridica deasupra şmecheriei şi 
înşelăciunii. 

Dacă, după aceasta, luăm în considerare latura psihică, 
atunci vom putea defini inteligenţa ca o privire către interior 
care se deschide pe neaşteptate în conexiunea unei situaţii 
faptice şi valorice coerente în interiorul lumii încon jurătoare, 
situație faptică ce nici nu a fost direct percepută şi nici nu a fost 
percepută vreodată înainte, adică nu stă la dispoziție în mod 
reproductiv. Exprimându-ne pozitiv, inteligenţa este o privire 
spre interiorul unei situaţii faptice, ce se petrece pe baza unui 
mecanism de relaţii, (privire spre interior a existenţei şi a întâm- 
plătoarei existenţe — aşa (Sosein) a situaţiei faptice), ale cărei 
Fundamente sunt date, în parte, în experiență, în parte în mod 
anticipativ, în reprezentare, de exemplu pe o treaptă determinată 
a intuiţiei optice, ce trebuie să se întregească prin anticipație. 
Această inteligență, nu reproductivă ci productivă, se caracte- 
rizează întotdeauna prin anticiparea unei stări faptice noi, până 
acum niciodată încă trăită (providență, deșteptăciune, înşelă- 
ciune, şmecherie). 

Deosebirea dintre inteligență şi memoria asociativă stă 
în fața noastră în toată claritatea sa: în cazul inteligenţei, situația 
de înţeles căreia comportamentul trebuie să-i dea un răspuns 
practic este nouă şi atipică nu doar pentru specie ci, înainte de 

toate, este nouă pentru individ. Un asemenea comportament în 
mod obiectiv raţional îşi face apariția pe neaşteptate şi din 
punct de vedere temporal, anticipând noi încercări de probă, 
independent de numărul încercărilor premergătoare. Acest 
caracter neaşteptat (Plötzlichkeit) ajunge să primească o expre- 
sie exterioară, de exemplu în licărirea ochilor animalului, ceea 
ce Wolfgang Köhler a interpretat foarte plastic ca expresia unei 
“trăiri-aha” (Aha-Erlebnisses). În continuare nu legăturile dintre 
trăiri, care sunt date numai în acelaşi timp, sau care sunt, în 
părțile lor, parţial identice, adică asemănătoare, ci cele care, 
aici, dau naştere noilor reprezentări ce conţin o rezolvare a 
sarcinii; de asemenea, nu structurile de bază rigide, care revin în 
mod tipic, ale mediului înconjurător, dau naştere comporta- 
mentului inteligent — dimpotrivă: relațiile de fapt, reciproc 
determinate de scopul instinctual, aproape a/ese, ale părților 
singulare percepute ale mediului înconjurător, au ca şi con- 
secință ivirea neaşteptată a unei noi reprezentări: asemenea 
relații ca “identic”, “asemănător”, “analog lui X”, “funcţie 
instrumentală pentru atingerea a ceva”, “cauza a ceva”. 

Dacă animalele, în special cele mai superior organizate 
maimuțe antropoide, cimpanzeii, au atins deja sau nu treapta 
vieţii psihice descrisă aici, în privința aceasta domneşte azi o 
dezbatere încurcată şi neîncheiată încă, pe care o pot atinge aici 
doar superficial. Dezbaterea, la care participă aproape toți 
psihologii, nu s-a stins de atunci când Wolfgang Köhler a dat 
publicităţii rezultatele cercetărilor sale de mai mulți ani făcute 
cu uriaşă răbdare, precizie şi fantezie la stația germană de 
cercetări din Tenerife”. În înţelesul definit mai sus, cu deplină 
dreptate, Wolfgang Köhler atribuie animalelor sale experimen- 
tale acţiuni inteligente dintre cele mai simple. Alţi cercetători 
contestă aceasta, aproape fiecare căutând să susțină pe alte 
temeiuri vechea doctrină conform căreia la animale se poate 
vorbi numai de o memorie şi un instinct asociativ, în timp ce 


În Abhandl. de Preuss. Akad. der Wissenschaften, Berlin, 1917/18. 

inteligența ca şi raţionament primitiv (fără semne) ar fi unul din 
monopolurile omului; ba chiar monopolul însuşi al omului. În 
experienţele lui Wolfgang Köhler, între scopul instinctual (de 
exemplu, un fruct) şi animal au fost introduse căi ocolitoare şi 
piedici de un caracter tot mai complicat, sau obiecte ce ar fi 
putut servi ca posibile instrumente (lăzi, frânghii, bâte, mai 
multe bâte care se puteau lega una de alta, bâte care trebuiau 
mai întâi procurate sau pregătite ca atare); atunci s-a observat 
cum şi cu ce presupuse funcții psihice animalul ştie să-şi atingă 
scopul său instinctual şi unde se află limitele precis determinate 
ale capacităţii sale de înfăptuire. Încercările au dovedit cu clari- 
tate, după părerea mea, că înfăptuirile animalelor nu pot fi 
deduse toate din instinct şi din procesele asociative care ţin de 
acestea (componente de memorie ale legăturilor dintre repre- 
zentări date), ci că în unele cazuri este vorba de adevărate 
acțiuni inteligente. 

Ce anume pare să ni se prezinte dintr-o asemenea inteli- 
gență dependentă practic-organic poate fi astfel schițat pe scurt: 
când scopul instinctual (de pildă, fructul) licăreşte în faţa 
animalului, ridicându-se puternic din câmpul optic al lumii 
înconjurătoare a animalului şi devenind independent, atunci 
datele mediului înconjurător al animalului — în special întreg 
câmpul optic dintre animal şi fruct se schimbă în mod deosebit. 
În relațiile sale taptice această structură primește un asemenea 
relief relativ “abstract”, încât lucrurile care percepute în sine 
sunt pentru animal fie indiferente, fie pot să apară ca “ceva care 
poate fi muşcat”, “ceva cu care te poţi juca”, “ceva care este 
bun pentru dormit”, şi dobândesc caracterul relațional abstract, 
dinamic de “lucru bun pentru obţinerea de fructe”; deci, nu 
numai bețe adevărate, care sunt asemănătoare cu crengile de 
care în viața normală, în copaci, a animalului atârnă fructe — 
aceasta am putea-o încă interpreta drept instinct — ci şi o bucată 
de sârmă, fire de paie, borul unei pălării de paie, o pătură pe 
care animalul o aduce din locul său de dormit, pentru a ajunge 
la fructul aflat în afara cuştii, pe care nu îl poate prinde direct; 

pe scurt, tot ceea ce corespunde reprezentării abstracte “dina- 
mice şi de lungă perspectivă”. Însăşi dinamica instinctuală a 
animalului este cea care aici începe să se obiectualizeze şi să se 
lărgească înspre părțile componente ale mediului. Obiectul 
nimerit, pe care animalul îl foloseşte, primeşte (fireşte, numai 
ocazional) valoarea funcțională dinamică a unui “instrument” a 
unui “ceva pentru a-şi apropia fructul”; el primeşte caracterul 
rațional al direcţionării către scopul dat în mod optic, ce 
licăreşte cu putere: frânghia, băţul însuși par să fie acelea care îl 
direcționează pe animal către scop, dacă nu să-l pună măcar în 
mişcare înspre acesta. Complexumurile optice ale animalelor 
(dar, la fel şi copiii şi oamenii primitivi) cedează într-o măsură 
destul de mare dorințelor, instinctelor, scopurilor pe care doresc 
să le atingă; astfel nu este exclus ca această strămutare oarecum 
a impulsurilor instinctuale în lucrurile aparținând mediului (“ca 
şi cum ele toate ar vrea către acest fruct nu numai animalul”) 
provoacă chiar şi fenomenul optic al mişcării bățului în direcția 
fructului (un fenomen pe care E. R. Jaensch l-a dovedit în 
privinţa imaginilor optice intuitive la copii). Fenomenul cauzal 
sau de acţionare — un proces dinamic care nu se reduce la nici 
un fel de succesiuni regulate ale fenomenelor, cum credea 
Hume — îl putem aici surprinde în originea sa primă: ca un 
fenomen în cursul obiectualizării cauzalităţii acţiunii instinc- 
tuale a celor trăite se sprijină pe lucrurile lumii înconjurătoare 
şi care aici coincide, în întregime, cu existența instrumentală 
(Mittelsein). Desigur, restructurarea descrisă are loc la animale 
nu printr-o activitate conştientă, reflexivă, ci numai printr-un fel 
de inversare intuitivă a datelor înseşi ale lumii înconjurătoare. 
Însă, aceasta este totuși adevărată inteligență, descoperire şi nu 
doar instinct şi obişnuinţă. Marile deosebiri de capacitate ce 
apar la animale în cazul unor asemenea comportamente con- 
firmă, de altfel, caracterul inteligent (ne-instinctual) al acestor 
acțiuni. 

Situaţia este asemănătoare în cazul acţiunilor de ale- 
pere. Greşesc aceia care neagă animalelor acţiunile de alegere, 


37 


considerând că întotdeauna ele se lasă mişcate numai de 
instinctul individual care este mai puternic. Animalul nu este un 
mecanism de impulsuri la fel de puţin ca un automatism de 
instincte şi un mecanism de asociaţii şi reflexe. Nu numai că 
impulsurile instinctuale sunt deja puternic separate de instinc- 
tele superioare conducătoare şi de instinctele inferioare şi 
ajutătoare executoare şi, în continuare, de instinctele ce slujesc 
unor realizări mai generale şi mai speciale, ci animalul este 
capabil ca dincolo de toate acestea, pornind din centrul său 
instinctual —, cu care (în opoziţie cu plantele) este înzestrat 
corespunzător structurii unitare a sistemului său nervos — să 
intervină spontan în constelația de instincte şi, până la o limită 
anumită, pentru a evita avantajele apropiate în favoarea celor 
mai îndepărtate în timp şi realizabile numai pe căi ocolite, în 
vederea însă a unor avantaje mai mari. Ceea ce animalul cu 
siguranță nu are este facultatea de a avea preferinţe valorice — 
de exemplu, preferința pentru util ca valoare, în raport cu 
plăcutul, independent de care anume lucru individual, concret, 
purtăter de valoare este tocmai vorba — precum şi de senti- 
mentul” ce ţine strâns de acesta. În privinţa afecţiunilor, de 
altfel, animalul stă mult mai aproape de om decât în ceea ce 
priveşte inteligența. Cadoul, ajulerarea, împăcarea şi altele 
asemănătoare le putem păsi deja la animale. 


Noul principiu: spiritul, “Deschiderea către lume”, 
conștiința de sine, actualitatea pură a spiritului. 
Deosebirea esenţială între om și animal 


Aici, însă, se ridică întrebarea hotărâtoare pentru întrea- 
ga noastră problemă: dacă şi animalului i se poate atribui 
inteligență, atunci deosebirea dintre animal şi om nu este oare 
numai de prad — există, atunci, de fel, o deosebire esenţială 
între ei? Sau în afara treptelor esenţiale discutate până acum mai 
există în om ceva cu totul diferit, ceva care îi este caracteristic 
numai lui, care nu este nici alegere şi nici inteligență şi nu poate 
fi nici atins şi nici epuizat prin ele. 

Aici drumurile se despart cel mai clar. Unii vor să reţină 
inteligența şi alegerea numai pentru om şi să conteste aceasta 
animalelor: după ei există un fel de deosebire supracantitativă, o 
deosebire de esență, dar aceasta este afirmată acolo unde, după 
părerea mea, nu există nici o deosebire de esenţă. Alţii, în spe- 
cial toţi evoluţioniştii, din şcoala Darwin şi Lamarck, resping 
împreună cu Darwin, G. Schwalbe şi, de asemenea, W. Köhler 
o diferență ultimă între om şi animal, tocmai pentru că deja şi 
animalul posedă inteligență; astfel, într-o formă oarecare, sunt 
adepţii acelei mari doctrine despre unitatea omului, pe care eu 
am numit-o teoria lui “homo faber” şi este de la sine înţeles că, 
în felul acesta, nu recunosc nici un fel de existență metafizică, 
nici un fel de metatizică a omului, ceea ce înseamnă nici un fel 
de relație de excepţie a omului ca atare față de fundamentul 
lumii. 

În ce mă priveşte, resping ambele doctrine. Eu afirm că 
esența omului şi ceea ce numim poziția lui specială stă cu mult 
deasupra a ceea ce, de obicei, se consideră drept inteligență şi 
capacitate de alegere şi nu ar putea fi atinse nici dacă inteligența 
şi capacitatea lui de alegere le-am reprezenta ca putând creşte 

cantitativ, după bunul plac, la infinit . Însă ar fi greşit şi dacă 
acest nou, care face din om cu adevărat un om, l-am gândi drept 
o nouă treaptă de esenţă a funcţiilor şi capacităţilor psihice, 
aparținând încă de sfera vitalului, care vin încă spre funcţiile 
psihice de până acum: capacitate de simțire, instinct, memorie 
asociativă, inteligenţă și alegere, în cunoaşterea cărora ar fi, 
deci, competente, psihologia şi biologia. 

Acest nou principiu se află în afara a tot ceea ce, în cel 
mai larg, sens, noi putem numi viață. Ceea ce face din om un 
adevărat om, nu este o nouă treaptă a vieţii — în definitiv nu 
doar o treaptă a unei forme de manifestare a acestei vieţi, 
“psyche”-ul — ci un principiu opus, În general, oricărei vieți, 
inclusiv vieții omeneşti. un fapt de esenţă cu adevărat nou care, 
ca atare, nu poate fi condus înapoi la “evoluţia naturală a vieţii” 
ci, dacă poate fi întors la ceva, atunci merge înapoi la unul din 
fundamentele cele mai înalte ale lucrurilor înscşi: acelaşi 
fundament ce are ca una din marile sale manifestări, viaţa. 

Şi grecii deja au vorbit de un asemenea principiu şi l-au 
numit “raţiune”””. Noi vrem să folosim, mai degrabă, un cuvânt 
mai cuprinzător pentru acest X, un cuvânt ce conţine conceptul 
de “rațiune”, dar care pe lângă gândirea rațională mai cuprinde 
şi o formă determinată de intuiţie: cca a fenomenelor originare 
sau a conținuturilor de esență, în continuare o clasă determinată 
a actelor volitive şi emoționale ca binele, iubirea, regretul, 
onoarca, mirarea spirituală, fericire şi îndoială, hotărâre liberă — 
cuvântul “spirit”. Acel centru acțional, însă, în care apare spi- 
ritul în interiorul sferei de existență finite, noi îl numim 
“persoană”, în opoziţie radicală cu acele centre funcţionale de 
viață care, cercetate din interior, le numim tot cenire 
“sufleteşti”. 


* Între o maimuţă deşteaptă şi Edison, acesta considerat numai ca 
tehnician, există doar o deosebire praduală, fireşte una foarte marc. 

” Vezi Julius Stenzel Der Ursprung des Geistesbegrifies bei den 
Griechen, în revista Die Antike. 

Dar, ce anume este “spiritul”, acest principiu nou şi 
hotărâtor? Sunt puţine asemenea cuvinte în jurul cărora să 
existe atâta ceață ca în cazul acestuia, un cuvânt la folosirea 
căruia numai puţini se gândesc la ceva anume determinat. Dacă 
în centrul noţiunii de “spirit” aşezăm funcţia sa specială de 
cunoaştere, un fel de cunoaștere care numai el o poate da, 
oricare ar fi determinarea psiho-fizică a fiinţei spirituale, deter- 
minarea sa fundamentală nu este alta decât desprinderea ei 
existențială de organic, libertatea sa, detaşabilitatea nu atât a sa 
însăşi cât a centrului său existenţial de calea sa, de presiunea 
care îl apasă, de dependenţa sa de organic, de viaţă şi de tot 
ceea ce ține de “viață”, deci şi de inteligenţa sa instinctuală. 

O existență spirituală, aşadar, nu mai este lepată de 
instinct şi lumea înconjurătoare, ci independentă de lumea în- 
conjurătoare şi, cum vrem să numim noi aceasta, “deschisă 
lumii”: o asemenea existență are “lume”. În continuare, o ase- 
menea fiinţă este în stare ca centrele de opunere şi reacţie ale 
mediului său înconjurător, care îi sunt date în mod originar şi pe 
care le are şi animalul, în care aceasta se dizolvă extatic, să le 
ridice la calitatea de obiecte şi însăşi existența-aşa (Sosein) a 
acestora să o înțeleagă principial, fără acele limitări la care 
această lume de obiecte sau condiţiile acesteia este supusă de 
către sistemul vital de instincte şi de către funcţiile sensibile şi 
respectiv de organele sensibile care servesc drept bază acestuia. 

Spiritul este de aceea obiecrualitatea (Sachlichkeit), 
determinare prin existența-aşa (Sosein) a lucrurilor însăşi. Spirit 
“are” numai o ființă vie care este în stare de o obiectualitate 
deplină. Spus şi mai răspicat, numai o asemenea ființă este 
“purtător” de spirit a cărei principală atingere cu realitatea exte- 
rioară lui precum şi cu sine însuşi raportată la animal prin inteli- 
gența acestuia a cunoscut o întorsătură exact dinamică. 

Ce înseamnă această “întorsătură”? 

La un animal — fie acesta inferior sau superior organizat 
— orice acțiune, toate reacţiile pe care le îndeplineşte, chiar şi 
cele “inteligente”, provin din construcţia fiziologică a siste- 

mului său nervos, căreia, pe latură psihică, îi sunt subordonate 
instincte, impulsuri instinctuale şi percepții sensibile. Ceea ce 
este indiferent pentru instincte şi impulsuri instinctuale, aceasta 
nici nu este dat, iar ceea ce este dat îi este dat animalului numai 
ca un centru de răspuns referitor la cererile şi respingerile lui, 
adică pentru animal ca centru biologic. Ieşirea din construcția 
fiziologică-psihică este deci întotdeauna primul act al dramei 
unui comportament animal în raport cu lumea sa înconjurătoare. 
Structura lumii înconjurătoare se potriveşte exact şi în 
stare de perfectă “închidere” specificului fiziologic şi indirect 
morfologic al animalului precum şi structurii sale de instincte şi 
de sensibilitate care formează o unitate funcţională riguroasă. 
Tot ceea ce animalul poate observa şi înțelege în legătură cu 
mediul său înconjurător se află între hotarele şi limitele struc- 
turii lumii sale înconjurătoare. Al doilea act al dramei com- 
portamentului animal este, după aceea, o schimbare oarecare 
reală a lumii înconjurătoare printr-o reacţie a animalului în 
direcția instinctului său scop cu rol conducător. Al treilea act 
este substanţa fiziologică-psihică schimbată prin aceasta. Cursul 
comportamentului animal are întotdeauna forma 


A je 


= ce 


Cu totul altfel este acea existență care posedă “spirit”. 
O atare existență — dacă și în măsura în care, ca să spunem așa, 
se serveşte şi de spiritul său — este capabilă de un comportament 
care posedă o formă de desfăşurare în întregime opusă. Primul 
act al acestei noi drame, care este o dramă umană, arată astfel: 
comportamentul este motivat de un complex de intuiţii şi repre- 
zentări ridicat la rangul de obiect al purei exisfențe-aşa şi 
aceasta este principial independentă de substanţa fiziologică şi 
psihică a organismului uman, independentă de impulsurile sale 
instinctuale precum şi de latura exterioară, sensibilă, a mediului 
înconjurător, determinată constant modal (optic sau acustic 
ş.a.m.d.) care ajung să licărească tocmai în acestea. Al doilea 

act al dramei este refularea liberă, adică pornind din centrul 
persoanei, a unui impuls instinctual, respectiv încetarea refulării 
unui impuls instinctual (şi a reacției corespunzătoare lui) care 
mai înainte a fost reprimată. Al treilea act este schimbarea trăită 
autovaloric şi definitiv a obiectualităţii unui obiect. Forma unui 
asemenea comportament este “deschiderea către lume” dezbă- 
rarea principială de tirania lumii înconjurătoare. 


OIL > > 


Acest comportament, acolo unde odată este prezent 
constituțional, este prin natura sa capabil să se lărgească pe sine 
la infinit — atât de mult cât tocmai se întinde “lumea” lucrurilor 
existente. 

Omul este ucel X care, într-o măsură nelimitată, se 
poate comporta “deschis către lume”. Devenirea ca om este 
ridicarea, datorită puterii spiritului, până la a fi “deschis către 
lume”. 

Animalul nu are “obiecte”: cl trăieşte extatic înăuntrul 
lumii sale înconjurătoare, pe care, ca şi structură, o poartă peste 
tot unde merge, după sine ca un melc propria lui casă; el nu este 
în stare să facă din lumea înconjurătoare un obiect. Această 
capacitate specifică a omului de a se distanța de “mediul 
înconjurător ca “lume” (der Umwelt zur “Welt”), respectiv ca 
un simbol al lumii, de care omul este capabil, animalul nu o 
poate împlini şi nu are nici capacitatea de a transforma centrele 
de opoziţie, delimitate prin efecte şi instincte, în “obiecte”. 
Existenţa ca obiect (Gegenstud-sein) deci, este cea mai formală 
categorie a laturii logice a spiritului. Eu vreau să spun că 
animalul, prin esenţa sa, este mult prea implicat în realităţile de 
viață ce corespund stărilor sale organice pentru a le putea 
concepe în "obiectualitatea” lor. Animalul, desigur nu într-o 
măsură absolută, se transpune în mediul său înconjurător (după 
cum capacitatea de a simți fără sensibilitate, reprezentare şi 
conştiinţă a plantei se interiorizează în mediul ei, fără ca despre 

starea proprie a organismului să se anunțe spre interiorul lui 
vreun fel de reacție de răspuns); aproape că se primeşte înapoi 
pe sine prin separarea dintre sensorium şi motorium, precum şi 
prin faptul că primeşte o reacţie de răspuns cu privire la conți- 
nuturile sale senzuale de totdeauna: cu alte cuvinte animalul 
posedă “o schemă de viață”. Însă, față de lumea înconjurătoare 
animalul se comportă întotdeauna extatic — chiar şi acolo unde 
“se comportă” inteligent. Și inteligența sa rămâne legată sub 
tormă organic-instinctivă practică. 

Actul spiritual, aşa cum omul îl poate îndeplini, stă în 
opoziţie cu simplul răspuns al schemei de viață a animalului şi 
al conţinuturilor salc, fiind legat în mod esenţial de o a doua 
dimensiune şi treaptă a actului reflex. Acest act îl numim “cule- 
gere” (Sammlung) iar aceasta şi scopul acesteia, adică scopul 
acestei culegeri cu privire la sine, în mod rezumativ, îl numim 
“conştiinţa spirituală a actului — centru cu privire la sine” sau 
“conștiința de sine”. Animalul, spre deosebire de plante, are 
conştiinţă însă nu şi conştiinţă de sine, cum a văzut aceasta deja 
Leibniz. El nu sc posedă pe sine, nu are putere asupra sa însăşi, 
ŞI, de aceca, nici conştiinţă de sine. 

Alegere, conştiinţă de sine şi capacitate obiectuală de 
răspuns originar intelectual formează o structură unică de 
nedesfăcut, care îi este proprie ca atare mai întâi omului. 

Cu această trezire a conştiinţei de sine proprii, prin 
această nouă întoarcere asupra existenţei sale proprii şi aşezarea 
acesteia în centru -- de care numai spiritul îl tace capabil — este 
dată şi cea de-a doua trăsătură esenţială a omului. Datorită 
spiritului său, ființa pe care o numim “om” este în stare nu 
numai să lărgească mediul înconjurător la dimensiunea exis- 
tenței lumii şi să obiectualizeze ceea ce i se opune, ci — şi 
aceasta este cel mai uimitor — poate să obiecrualizeze iarăşi 
structura sa fiziologică şi psihică proprie, orice trăire psihică 
proprie, fiecare funcţie vitală individuală însăşi. Numai de aceea 
această ființă este în stare să-şi arunce liber de la sine până şi 
propria sa viață. Animalul aude şi vede — dar fără să ştie că aude 

şi vede. Psihicul animalului funcționează, el trăieşte — dar un 
animal nu este un potenţial psiholog sau fiziolog. Pentru a ne 
putea întrucâtva instala în starea normală a animalului, noi 
trebuie să ne gândim la stările extatice destul de rare ale omului 
— cum este hipnoza cu sfârşit lent, consumul unor substanțe 
stupefiante, anumite tehnici de activare conştientă a spiritului 
(aceasta înseamnă deja cu ajutorul spiritului), cum ar fi, de 
exemplu, cultele orgiastice de tot felul. Chiar şi impulsurile sale 
instinctuale animalul nu le trăieşte ca fiind instinctele sale ci 
atracţii şi respinperi dinamice, care provin de la lucrurile din 
mediul înconjurător însuşi. Omul primitiv, care în privinţa 
unora din proprietățile sale sufleteşti mai stă atât de aproape de 
animale, încă nu spune “eu detest acest lucru”, ci “lucrul acesta 
este tabu”. Pentru conştiinţa animalului există numai aceste 
atracţii şi respingeri ce pornesc din partea produselor mediului 
înconjurător. Maimuţa, care sare din moment în moment ici- 
colo, trăieşte exclusiv, ca să spunem aşa, în nişte extaze punc- 
tuale. (Fuga de idei patologică la om). Animalul nu dispune de 
voință, care funcţionează şi în mijlocul impulsurilor instinctuale 
şi al schimbărilor lor şi poate să-şi păstreze continuitatea în 
schimbarea stărilor sale psiho-fizice. Un animal ajunge întot- 
deauna, ca să spunem aşa, altundeva decât el a “vrut” iniţial. 
Este profund şi corect ceea ce a spus Nietzsche: “Omul este 
animalul care ştie să promită”. 

Sunt patru acele trepte esenţiale pe care fiecare exis- 
tență se manifestă în raport cu existența sa internă şi existența sa 
de sine. Formaţiile anorganice nu au, în general, o asemenea 
existență intemă şi de sine; ele nu au un centru, care să le 
aparţină ontic, de aceea nici un mediu înconjurător. Ceea ce în 
lumea aceasta de obiecte desemnăm ca unitate, până jos la 
molecule, atomi şi electroni, depinde exclusiv de puterea 
noastră, de iaptul că desfacem corpurile relativ sau numai în 
gândire. Orice unitate corporală organică este astfel numai 
relativ la o legitate determinată a acţiunii sale asupra altor 
corpuri. Centrele de putere ne-spaţiale, dar având fenomenul 


45 


întinderii în timp, pe care trebuie să le avem în vedere ca 
fundamente metafizice ale imaginilor corporale, constituie 
centrele unor puncte de putere acționând contradictoriu unul 
asupra celuilalt, în care se întâlnesc liniile de forță ale unui 
câmp. O fiinţă vie, în opoziţie cu aceasta, este un continuu ontic 
și formează întotdeauna ea însăşi unitatea şi individualitatea 
“sa” spațio-temporală; ea nu provine ca la formațiunile anor- 
panice din a îndura rezumarea noastră însăşi, determinată 
biologic. Este un asemenea X care se limitează pe sine însuşi; 
are “individualitate” — a o desface înseamnă a o distruge, a 
suprima esenţa şi existenţa sa. Capacitatea de a simți a plantei 
are propriul centru şi propriul mediu în care organismul vegetal 
este sădit în ceea ce priveşte procesul său de creştere relativ 
deschis, fără nici un răspuns înapoi către un centru privind 
diferitele sale stări; însă are o existență internă şi de aceea 
planta este însufleţită. La animale avem sensibilitate şi con- 
ştiinţă şi, legat de aceasta, un loc central de semnalizare a 
răspunsului privind stările schimbătoare ale organismului său 
precum şi modificabilitatea centrului său prin această semna- 
lizare a răspunsului: aceasta este dată pentru o a doua oară. 
Omul însă, datorită spiritului său, există şi pentru o a treia oară: 
în conștiința de sine, în obiectualizarea proceselor sale psihice 
precum şi a aparatului său senso-motor. În om “persoana” 
trebuie să tic gândită ca un centru, care se poate ridica deasupra 
opoziţiei dintre organism şi lumea înconjurătoare. 

Oare aceasta nu e ca şi în cazul unei scări pe care, în 
procesul construcţiei lumii, o existenţă originară se întoarce în 
ea însăşi, mereu mai mult, pe o treaptă mereu mai înaltă şi pe o 
dimensiune mereu nouă, pentru a-şi deveni propriul său interior 
ŞI, în final, spre a se lua în stăpânire şi a se înțelege pe sine în 
deplinătatea sa prin om. 

Din această structură existenţială a omului — din predis- 
poziţie, din capacitatea sa de a obiectualiza mediul său înconju- 
rător, întreaga sa existență psihică şi fizică precum şi relația 

cauzală dintre ele se lasă înţelese un şir de zrăsături specifice 
omeneşti dintre care, pe scurt, vom înşira câteva. 

Numai omul dispune de categorii pe deplin elaborate 
ale lucrurilor şi substanțelor. Un păianjen, care stă pândind în 
punctul nodal al plasei sale, năvăleşte imediat asupra țânțarului, 
care departe de el s-a încurcat în plasă, şi care îşi trădează din- 
tr-odată prezența organelor de sim/ ale acestuia; dar, dacă 
aşezăm ţânţarul la o depărtare ce se află în interiorul domeniului 
razei sale de privire, atunci păianjenul imediat se refugiază (ex- 
perienţa cu păianjenul a lui H. Volkelts);, acum este cu totul o 
altă ființă ceea ce el vede şi ceea ce palpează, şi este la fel de 
puţin în stare să identifice spaţiul de vedere şi spaţiul acţiunii de 
a palpa (spaţiul kinestetic) ca şi lucrurile care se găsesc în el. 
Nici chiar cele mai superior dezvoltate animale nu dispun de un 
sistem complet de categorii pentru lucruri. O maimuţă, căreia i 
se pune în mână o banană descojită pe jumătate, fuge de ea, în 
timp ce o înfulecă pe cea în întregime descojită; pe cea care nu 
este descojită o descojeşte ea singur şi apoi o înfulecă: obiectul 
“banană” nu s-a “schimbat” pentru animal, el s-a schimbat în- 
tr-un “altceva”. Evident, animalului îi lipseşte acel centru din 
care să poată raporta la un sâmbure de realitate identic, la unul 
şi acelaşi obiect — lucru concret, funcțiile psiho-fizice ale ve- 
derii, auzului, mirosului, apucării, pipăirii sale, respectiv văzu- 
lui, auzului, gustului, mirosului, pipăitului, care se prezintă în 
acestea. 

În continuare, omul singur are de la început un spațiu 
propriu. De exemplu, ceea ce învață omul născut orb, dar 
operat, nu este o combinare a unor “spaţii” originar despărțite, 
cum ar fi spaţiul pipăitului, privirii, auzului, spaţiului kinestetic, 
într-un spaţiu al intuiţiei, ci numai identificarea datelor sale 
sensibile ca simbol şi calitate desemnând un lucru existent în- 
tr-un loc. Însă animalului îi lipsește iarăşi acea funcţie centrală 
care ar transforma un spațiu propriu într-o formă solidă dată 
înaintea lucrurilor individuale şi a perceperii lor. Înainte de 
toate, animalului îi lipseşte acel mod special al auto-centrării, 

care cuprinde laolaltă toate datele sensibile şi impulsurile 
instinctuale corespunzătoare lor şi le relaționează la o “lume” 
ordonată substanţial. La animale, aşa cum am arătat aceasta 
pătrunzător în altă parte, lipseşte tocmai un “spațiu al lumii” 
(Weltraum) propriu care, independent de mişcările de schimbare 
a locului proprii animalului, să se constituie într-un fundal 
stabil. De asemenea, lipsesc spațiul şi timpul ca “forme goale”, 
în care omul să aşeze înăuntru lucruri şi fenomene pe care le 
concepe ca primare. Acestea sunt posibile numai în cazul unei 
fiinţe (spirituale), la care măsura insatisfacerii instinctelor 
depăşeşte permanent măsura satisfacerii acestora. Originar, 
numim “gol” nesatisfacerea aşteptării noastre instinctuale — 
primul “gol” este, oarecum, golul inimii noastre. 

Rădăcina tuturor senzaţiilor exterioare, premergătoare 
intuiţiilor omeneşti de spațiu şi timp, se află în posibilitatea 
mişcărilor şi acţiunilor organic spontane, desfăşurate într-o 
ordine determinată. Faptul că, aşa cum putem dovedi în cazul 
unor anumite fenomene de cădere (a memoriei), spaţiul 
pipăitului nu este direct ataşat spaţiului optic, ci ataşarea 
urmează numai mijlocirii prin sensibilitatea kinestezică, arată că 
omul trăieşte spaţiul ca formă goală, cel puţin ca “spaţialitate” 
încă netformată, deja înainte de conştientizarea unei senzaţii 
oarecare, şi anume pe baza celor ce impulsionează mişcarea, şi 
a acelor impresii trăite care ne semnalizează că suntem în stare 
să ducem la împlinire acele mişcări (pentru că acestea sunt 
motivații care impulsionează mişcarca, cărora li se datorează în 
primul rând, senzațiile kinestezice). Acest spațiu primitiv de 
mişcare, conştiinţa împrejurimii (Herumbeurisstsein), vor ră- 
mâne chiar şi atunci când va fi dărâmat în întregime acel spațiu 
optic, singurul care asigură premisa “extinderii”, permanent 
concomitentă multitudinii. În trecerea de la animal la om, deci, 
vom găsi o totală “întoarcere” a “golului” şi a “plinulu:” şi, într- 
adevăr, atât din punctul de vedere al timpului cât şi al spațiului. 
Cu toate că animalele superior dezvoltate dispun de o multitu- 
dine spaţială (cele inferioare au numai impresii temporale), 

aceasta nu este totuși de un caracter omogen, ceea ce înseamnă 
că în sfera optică, luată ca sistem de poziţii anterior date, locu- 
rile rămân fixe şi se separă total de calităţile şi mişcările care le 
umplu ale formațiunilor mediului. Numai optica cea mai înaltă 
a omului (mersul drept, în picioare) posedă acest sistem, însă 
omul poate să-l piardă în anumite cazuri patologice, când îi 
rămâne numai aşa numitul “spaţiu originar”, “trăirea orienta- 
tivă”. Animalul poate tot atât de puţin să separe formele goale 
ale spaţiului şi timpului de conținuturile determinate ale lucru- 
rilor lumii, pe cât de puţin este în stare să desfacă “numărul” 
(Zahl) de “cantitatea” (Anzahl) mai mare sau mai mică aflată în 
lucruri însuşi. Animalul trăiește în întregime în realitatea con- 
cretă a prezentului său de totdeauna. Numai atunci — în om — 
aşteptările instinctuale se transpun în impulsuri de mişcare când 
sunt în supraponaere cu tot ceea ce este realizare a instinctului 
într-o percepție sau senzaţie, numai atunci are loc acel fenomen, 
într-adevăr deosebit, că “golul” spaţial şi, în mod analog golul 
temporal apare ca “stând la bază”, premergând tuturor conţinu- 
turilor posibile ale percepţiilor şi întregii lumi a lucrurilor. 
Omul priveşte, fără să lămurească aceasta, golul propriu inimii 
sale ca un “gol infinit” al spaţiului şi timpului, ca şi cum acestea 
ar exista chiar şi când nu ar fi fost dat nici un lucru! Abia cu 
mult mai târziu ştiinţa va corecta această imensă eroare a con- 
cepției naturale despre lume şi anume prin aceea că ne învaţă că 
spaţiul şi timpul sunt numai ordini, posibilităţi de stare şi suc- 
cesiune şi, independent de aceasta, nu au nici o existenţă. 

După cum am spus, animalul nu are constitutiv nici un 
“spațiu” al lumii. Un câine poate trăi chiar şi ani întregi într-o 
grădină şi să se învârtă chiar destul de des prin orice punct al 
grădinii — totuşi, niciodată nu va fi în stare să-și facă o imagine 
de ansamblu a grădinii şi a stării sale corporale proprii, 
independent de dispoziția pomilor şi tufelor etc., fie grădina cât 
de mare sau de mică. El are numai, împreună cu mişcările sale, 
“spaţii” schimbătoare “ale mediului înconjurător”, pe care nu le 
poate proiecta asupra întregului spaţiu al grădinii independent 

de poziția corpului său. Motivul pentru aceasta este tocmai 
faptul că animalul nu este în stare să facă un obiect din corpul 
său şi din mișcările acestuia, aşa cum omul — chiar şi fără ştiinţă 
— este în stare să includă în intuiţia sa a spaţiului starea cor- 
porală proprie ca un moment schimbător şi e învăţat să se 
socotească aproape instinctiv şi cu întâmplătorul poziţiei sale. 
Această realizare este numai începutul a ceea ce el va continua 
în ştiinţă. Căci aceasta este măreţia ştiinţei omeneşti, că în ea 
omul învază să calculeze, mereu mai cuprinzător, cu caracterul 
întâmplător al poziţiei sale în univers, cu sine însuşi şi cu 
întregul aparat psihic şi fizic întocmai ca și cum ar fi un lucru 
străin, care se află în legături cauzale strânse cu alte lucruri şi 
odată cu aceasta ştie să obţină, cu încetul, o imagine a lumii 
însăşi, care şi ale cărei obiecte şi legi sunt independente de 
organizarea psihofizică a omului, de simţurile omului şi de 
pragurile acestora, de nevoile şi interesele sale față de lucruri — 
care, deci, rămâne constant în schimbarea poziţiilor sale în 
univers, a stărilor, modurilor de organizare şi trăirilor sale 
sensibile. 

Omul singur -- întrucât este persoană -- este în stare să 
se ridice — în calitate de ființă vie -- deasupra sa însăşi și din- 
tr-un centru aproape ca şi dincolo de lumea spaţio-temporală şi 
să facă din totul, între acestea din cl însuși, un obiect al 
cunoaşterii sale. În felul acesta, ca fiinţă spirituală, omul este o 
fiinţă superioară atât lui însuşi ca ființă vie cât şi lumii. Ca 
atare, el este capabil de ironie şi umor, care includ în sine mereu 
o ridicare asupra poziţiei sale existente. 

Însă, acel centru din care omul duce la împlinire actele 
prin care obiectualizeuză corpul şi psihicul său, cu ajutorul 
cărora face obiect din lume, în plinătatea sa spaţială şi tem- 
porală — acest centru însuşi nu poate fi o “parte” a acestei lumi 
ŞI nici nu poate, deci, să posede un undeva (/rgendwo) şi un 
cândva (Irgendwann) determinate: ea nu poate fi inserată decât 
în fundamentul existenţial cel mai înalt. 

Deja Kant a clarificat în esență, în profunda sa doctrină 
cu privire la apercepţia transcendentală, acea nouă unitate a lui 
cogitare care este “condiţia oricărei experienţe şi de aceea şi a 
oricărui obiect al experienţei” — nu numai exterioare ci, de 
asemenea , şi a oricărei experiențe interioare, datorită căreia ne 
devine accesibilă chiar şi viaţa noastră interioară proprie. Prin 
aceasta, el a ridicat, mai întâi “spiritul” deasupra “Psyche”-ei şi 
a negat explicit că spiritul ar fi numai o grupă de funcţii a unei 
aşa numite “substanţe sufleteşti”, care îşi datorează acceptarea 
sa fictivă numai “obiectualizării” (Verdinglichung) nejustificate 
a unităţii actuale a spiritului. 

Cu aceasta am desemnat cea de-a treia determinare 
importantă a spiritului: spiritul este singura existență care nu 
este capabilă, să se obiectualizeze pe sine — este pură actuali- 
tate, îşi are existenţa sa numai în împlinirea liberă a actelor 
sale. Centrul spiritului, “persoana”, nu este, deci, o existență 
obiectuală şi nici lucru, ci numai o structură ordonată de acte 
(esenţial determinată), care se înfăptuieşte permanent pe sine. 
Persoana există numai în actele sale şi prin ele. Sufletescul nu 
se realizează “pe sine însuşi”, el este un şir de fenomene, “în” 
timp, pe care noi nu suntem în stare să-l privim principal chiar, 
tocmai din centrul spiritului nostru şi nici nu putem să-l 
obiectualizăm în percepţia şi observaţia interioară. Tot ceea ce 
este sufletesc poate fi obiectualizat — nu însă actul spiritual, 
intenţia, ceea ce contemplă procesul spiritual însuşi. Pentru 
existenţa persoanei noastre ne putem aduna pe noi, ne putem 
concentra pe noi — însă nu ne putem obiectualiza. Chiar şi 
persoanele străine ca persoane nu pot fi obiectualizate. (În acest 
sens spune Goethe despre Lilli că “a iubit-o chiar prea mult” 
pentru ca să o poată “observa”). Putem ajunge cu alte persoane 
în starea de cunoaştere participativă numai prin aceea că actele 
sale libere le putem co şi post-împlini, prin ceea ce un cuvânt 
sărac numeşte “a urma”, sau numai atunci dacă, datorită 
“înţelegerii” posibile a atitudinii iubirii spirituale, care este 
opusul cel mai extrem al oricărei fel de obiectualizare — cu 

voinţa şi iubirea unei persoane, şi prin aceasta cu a noastră 
înşine: ne “identificăm”, cum se obişnuieşte să se spună. 

Chiar şi în actele unui spirit supra-singular (über singu- 
lăren Geistes) — pe care trebuie să-l admitem pe baza conexiunii 
de esenţă, indivizibile, dintre act şi idee, dacă noi acceptăm că 
în această lume există o ordine de idei care se realizează pe sine 
independent de conştiinţa umană şi aceasta o atribuim existenţei 
originale însăşi ca una din atributele sale — noi putem lua parte 
numai prin co-implinire: la o ordine esențială, întrucât este 
vorba de spiritul care cunoaşte, la o ordine obiectivă a valorilor, 
întrucât este vorba de spiritul care iubeşte, la o ordine a 
scopurilor proceselor lumii, în măsura în care este vorba de 
spiritul care vrea. Filozofia ideilor (/deenphi/osophie) mai 
veche, dominantă de la Augustin încoace, a admis ca “ideae 
ante res”, o “prevedere” (Vorsehung) şi un plan al creaţiei 
universale încă înainte de existenţa reală a lumii. Însă ideile nu 
există “înainte” şi nici “după” lucruri sau “cu” ele şi sunt create 
numai în actul realizării permanente a lumii (creatio continua) 
în spiritul etern. De aceea şi co-realizarea noastră a acestor acte 
nu este o pură găsire sau descoperirea unei existențe indepen- 
dente de noi şi esențiale, ci o adevărată co-producere şi co- 
creație — ce se petrece din centrul şi originea lucrurilor însăşi — 
a esenţialităţilor, ideilor, valorilor şi scopurilor chemate întraju- 
torarca lopgosului etern, a iubirii eterne și a voinței eterne. 

Actul ideaţiei ca act specific spiritual. Cunoașterea 
esenței și trăirea realităţii. Omul: cel care ştie să 
spună nu (Neinsagenkânner) 


Acum, dacă vrem să clarificăm până în amănuntele sale 
specificul, particularitatea a ceea ce noi numim “spirit”, atunci 
cel mai bine este să ne referim la un act specific spiritual, actul 
ideației. Acest act se deosebeşte în deplină măsură de orice 
inteligență tehnică, de orice gândire mijlocită, ce lucrează cu 
concluzii, ale cărei prime începuturi noi le-am presupus şi la 
animale. Ca exemplu, o problemă care ține de sfera inteligenţei ar 
fi următoarea: eu simt acum aici în brațul meu o durere -- cum s-a 
născut ea, cum poate fi ea înlăturată? A stabili aceasta intră în 
sarcina ştiinţei pozitive, a fiziologiei, a medicinii. Însă, eu pot să 
mă raportez la aceeaşi durere într-un mod mai distant, mai 
teoretic, mai contemplativ, pot s-o concep ca o astfel de trăire, ce 
constituie un “exemplu” pentru acel conţinut de esență, în mod 
suprem special şi în mod suprem uimitor, că accastă lume este 
pătată, în general, de durere, rău şi suferință. Atunci voi pune 
altfel întrebarea: ce este, de fapt, suferința însăşi, făcând 
abstracție că cu o am acum aici - şi cum poate fi fundamentul 
lucrurilor încât ceva ca “suferinţa în general” să fie cu putință? 

Un exemplu măreț pentru un asemenea act ideativ ne dă 
cunoscuta istoric a întoarcerii lui Buddha. Prinţul, după ce timp 
de ani de zile, în palatul părintelui său a fost ţinut departe de 
orice impresie negativă, vede un sărac, un bolnav şi un mort; el 
însă a înțeles imediat aceste trei fapte întâmplătoare ale exis- 
tenţei aşa, acum şi aici (jerzt-hier-so-seienden) ca un pur exem- 
plu, ce poate fi înțeles de noi, al structurii naturii, al caracterului 
esențial al lumii. 

Descartes a încercat să clarifice esenţa corpurilor şi 
construcția lor esențială recurgând la o bucată de ceară — 

aceasta este o altă întrebare decât atunci, când, de exemplu, un 
chimist cercetează un anumit corp după părţile sale compe- 
nente. Pentru întrebări esenţiale de acest fel un exemplu energic 
ne oferă întreaga matematică. Animalul are doar vagi mulțimi 
de reprezentări (cu privire la cantităţi), dar care se opresc în 
întregime asupra lucrurilor percepute, la figurile lor, la grupările 
acestora. Numai omul va fi capabil să separe treimea ca “numă- 
rul” a trei lucruri de aceste lucruri, şi să opereze cu “numărul” 3 
ca un obiect independent, conform cu legea internă de produ- 
cere a şirului acestor obiecte. Ceea ce matematica găsește în 
afirmaţiile privind relaţiile dintre mulțimile nesensibile, pe care 
le cercetează, este — dacă astăzi nu, atunci mâine — în modul cel 
mai curios capabil de a fi aplicat cu maximă rigoare asupra tutu- 
ror lucrurilor realc, care (definite în axiome) se află în mulțime. 

Toate acestea sunt întrebări pe care spiritul ca atare şi le 
pune — şi nu inteligența ce procedează prin concluzii, care nu 
poate oferi decât instrumente pentru a le rezolva. Animalul nu 
este în stare de nimic asemănător. 

Deci, ideaţia înseamnă ca, independent de mărimea şi 
numărul observaţiilor pe care noi le facem şi de concluziile 
inductive, aşa cum acestea le angajează inteligența, să pricepem 
structura esențiulă şi formele de construcție ale lumii ca un 
exemplu al regiunii esenţiale respective. Însă, cunoașterea pe 
care o dobândim astfel, chiar dacă am dobândit-o printr-un sin- 
gur exemplu, în nesfârşita sa universalitate este valabilă pentru 
toate lucrurile posibile, care au această esenţă, şi independent 
de întâmplătorul simţurilor noastre omeneşti şi de felul şi 
măsura iritabilității lor, în situaţia oricărui subiect spiritual 
posibil care gândeşte același material” Cunoştinţele pe care 
le-am dobândit astfel valorează, deci, dincolo de granițele expe- 
rienţei noastre sensibile; ele contează nu numai pentru această 


" Deci, omul posedă mai mult decât acel “intelectus archetypus” pe 
care Kant i-l contestă, admiţându-l numai ca şi concept de graniţă; 
Goethe, însă, i-l atribuie explicit. 

54 


lume existentă în mod real ci pentru orice lume posibilă. Noi 
numim aceste cunoştinţe, în limbaj scolastic “a priori”. 

Aceste cunoştinţe esenţiale îndeplinesc două funcţii 
foarte diferite. Pentru ştiinţele pozitive, al căror domeniu este 
riguros determinat prin demonstrabilitatea principiilor lor 
reduse datorită observaţiei şi măsurării, ele formează premisele 
cele mai înalte, axiomele, care în limitele logicii cele mai gene- 
rale a obiectelor se constituie pentru orice domeniu în grupe 
speciale şi indică direcţia unei observaţii fructuoase, a inducției 
şi deducţiei prin inteligenţă şi, înainte de toate, prin gândirea 
discursivă. Pentru metafizica filozofică însă, al cărei scop final 
este cunoaşterea existenței în mod absolut, cunoştinţele esen- 
tiale formează, cum potrivit şi metaforic spunea Hegel, o 
“fereastră către absolut”. Căci această esenţă adevărată pe care 
rațiunea o găsește în lume nu poate fi întoarsă la nişte cauze 
empirice de acest fel nici de către noi şi nici de către o existență 
dată de o esenţă de acest fel. Aceasta, în măsura în care este 
esență, poate fi pusă pe seama unui spirit supra-singular ca 
atribut al existenţei supraindividuale şi orice existență dată a 
unei asemenea esențe poate fi concepută în general ca afirmare 
a impulsului etern, drept cel de-al doilea atribut al său. 

Această capacitate de a despărţi între esenţă şi existența 
dată face trăsătura principală a spiritului omenesc, pe care se 
fundamentează toate celelalte trăsături. Cum a spus deja 
Leibniz, ceea ce este esenţial la om nu e faptul că are cunoaştere 
ci că are o cunoaştere-apriori sau că este capabil de a o dobândi. 
Nu există un fel de organizare “constantă” a rațiunii, aşa cum a 
admis aceasta Kant; ea se supune, mai degrabă principial, 
schimbării istorice. Constanta este doar raţiunea însăşi ca încli- 
nație şi capacitate care datorită funcționalizării noilor cercetări 
esenţiale — pe care pionierii ce conduc omenirea le găsesc în 
faptele empirice şi pe care şi masa apoi şi le însuşeşte şi începe 
să le imită formează şi plăsmuieşte mereu noi:forme de gândire, 
simțire, iubire şi valorizare. 

Dacă vrem să pătrundem, de aici, mai adânc în esența 
omului, atunci trebuie să ne reprezentăm structurile de acte care 
conduc către actul ideaţiei. Conștient sau inconştient omul 
realizează o tehnică, ce poate fi desemnată ca o tehnică (în mod 
experimental) a suspendării caracterului real al lucrurilor, al 
lumii. În această încercare, în această tehnică de concepere a 
esenței, logosul se decuplează de esenţialităţile lumii lucrurilor 
concrete, sensibile, în măsura în care aceasta a devenit deja 
obiect. Animalul, am văzut aceasta, trăieşte în întregime în con- 
cret şi în realitate. De orice realitate se leagă în mod corespun- 
zător un loc în spaţiu şi un loc în timp, un “aici şi acum”, în 
continuare o cu totul întâmplătoare existență-aşa (Sosein), pe 
care experiența sensibilă ne-o oferă întotdeauna sub un anume 
“aspect”. 

A fi om înseamnă: a spune un “nu” plin de forță reali- 
tății de acest fel. Buddha ştia aceasta atunci când a spus “este 
minunat să contempli orice lucru, este însă îngrozitor să fii acel 
lucru” şi a dezvoltat o tehnică a pierderii realităţii de sine a 
lumii şi a eului propriu. Aceasta o ştia Platon când a legat 
contemplarea ideilor de o abatere a sufletului de la forma 
sensibilă a lucrurilor şi o întoarcere în sine însuşi pentru a găsi 
aici “originea” lucrurilor. Şi nu altfel gândeşte nici Edmund 
Husserl când leagă cunoaşterea ideilor de o “reductie fenome- 
nologică”, adică de o “ştergere” (Durchstreichung) sau de o 
“punere în paranteză” (Finklammerung) a coeficientului întâm- 
plător al lucrurilor ca existente date, pentru a obţine “essentia” 
lor. Fireşte, nu sunt de acord în amănuntele sale cu această 
teorie a reducţiei la Husserl, dar trebuie să accept că în ea este 
avută în vedere ceea ce definește, de fapt, spiritul omenesc. 

Dacă vrem să ştim cum se desfăşoară acest act, atunci, 
înainte de toate, trebuie să ştim, în ce constă, de fapt, trăirea 
noastră a realității. În ceea ce priveşte impresia despre realitate 
nu există o senzaţie special dată (tare, dur etc.). Nici percepția, 
amintirea, gândirea şi toate actele perceptive posibile nu sunt în 
stare să ne procure această impresie: ceea ce ele ne dau este 


56 


întotdeauna numai existența-așa (Sosein) întâmplătoare a unui 
lucru şi niciodată existenţa sa concretă (Dasein). Cea care ne 
oferă nouă existența concretă (= existența reală) este, mai 
degrabă, trăirea opunerii sferelor de lume deja deschise — şi 
opunere există numai pentru viața noastră impulsivă, pentru 
viaţa noastră instinctuală, pentru impulsul nostru vital central. 
Nu un anume raționament este acela care ne conduce la 
afirmarea realității lumii exterioare (care ca şi sferă există, de 
exemplu, şi în vis), nu forma intuitivă a percepției (cum ar fi 
“formele”, “configuraţiile”) ne dă trăirea realităţii, nu obiectua- 
litatea (aceasta există şi atunci când fantazăm), nu locul fix în 
spaţiu în mişcarea atenţiei — ci, cum am văzut, impresia trăită de 
opunere față de cea mai de jos, mai primitivă treaptă a vieții 
sufleteşti, care este proprie chiar şi plantelor, de “capacitatea de 
invenţie” față de centrul instinctual, care se întinde în toate 
direcţiile, activ chiar şi în somn şi în ultima treaptă a lipsei de 
conştiinţă. În ordinea riguros reglată a părţilor sale componente 
(culoare, formă, întindere etc.) prin care se construieşte un lucru 
oarecare corporal, atât obiectiv cât şi în percepţia noastră a lui — 
o ordine, pe care noi o putem studia, de exemplu, în dărâmarea 
patologică a capacităţii de a percepe — în această ordine nu 
există nimic mai originar decât realitatea, respectiv trăirea 
momentului de realitate. Dacă lăsăm ca pentru o conştiinţă să 
pălească toate culorile şi materialele sensibile, să se dizolve 
toate figurile şi relaţiile, să se destrame formele de unitate a 
lucrurilor, — atunci, ceea ce rămâne, în final, oarecum nud, liber 
şi gol de orice fel de calitate, este impresia plină de energica 
putere a realităţii, impresia de realitate a lumii. 

Impresia originală a realității ca impresie a opunerii față 
de lume premerge deci orice conştiinţă, orice reprezentare, orice 
percepţie. Chiar şi cea mai insistentă percepție sensibilă nu este 
niciodată doar determinată prin impuls şi procesul normal din 
sistemul nervos: o întoarcere instinctuală, fie aceasta dorință sau 
antipatie, trebuie să fie prezentă chiar şi dacă este vorba doar de 
producerea celei mai simple senzații. Aşadar, un impuls al 

imboldului nostru de “viață” este co-condiţia de neocolit pentru 
toate senzațiile şi percepțiile posibile, opunerile pe care centrii 
şi câmpurile de forță care reprezintă fundamentul imaginilor 
corporale ale mediului înconjurător o exercită asupra impulsului 
nostru de viață — imaginile sensibile înseși sunt în întregime in- 
active — pot fi trăite deja într-un punct al procesului temporal al 
unei percepții posibile în devenire, unde nu este încă vorba de o 
percepţie conștientă a imaginii. Trăirea realității pre-merge deci 
oricăreia dintre reprezentările noastre despre lume şi nu îi post- 
merge. 

Ce înseamnă atunci acest “nu” despre care eu vorbesc? 
Acest nu înseamnă, cum credea Husserl, să ne reținem de la 
judecata de existență (care se află deja în fiecare percepție 
naturală); judecata “A este real” pretinde în chiar predicatul său 
o împlinire a trăirii, dacă “real” nu este un cuvânt gol. Aceasta, 
mai degrabă, înseamnă să suprimăm (pe seama noastră), în mod 
experimental, momentul de realitate însuşi, să anihilăm acea 
impresie puternică a realității, întreagă, nedivizată, împreună cu 
corelatul ei afectiv — adică să îndepărtăm acea “frică pămân- 
tească” care, cum spune Schiller, dispare numai “în acele re- 
giuni unde locuiesc formele pure” (in jenen Regionen, wo die 
reinen Formen wohnen). Căci orice realitate, pentru că este 
realitate şi este total indiferent ceea ce ea este, constituie pentru 
orice ființă vie mai degrabă o apăsare care reține, limitativă, iar 
corelatul ei este o angoasă “pură” (fără nici un obiect). Acest 
act, fundamental ascetic al suspendării realității (Entwirklichung) 
poate, dacă existența dată este opunere, să apară tocmai în 
suprimarea acelui impuls de viață (Lebensdrangs), în aşezarea 
în afara forței (Ausserkraftsetzung) în relație cu care lumea 
apare, înainte de toate, ca opunere, şi care, în acelaşi timp, este 
condiția oricărei percepții sensibile a lui “acum — aici — aşa” 
(Jetzt-Hier-So). Pentru că instinctele şi simbolurite ţin unul de 
altul, crede Platon, a filozofa nu este decât “o eternă strădanie”, 
şi de aceea scopul ultim al oricărui raționalism exprimat se 
întemeiază pe idealul ascetic. 

Însă acest act de suspendare a realității poate fi împlinit 
numai de acea existenţă pe care noi o numim “spirit”. Numai 
spiritul în forma sa de “voință” pură, poate printr-un act de 
voinţă — şi acesta se numeşte “act de refulare” (Hemmungsakt) — 
să provoace inactualizarea acelui centru de impuls sensibil 
(Gefiihisdrangzentrums) pe care noi l-am recunoscut în faptul 
că realul a ajuns existență reală. 

Omul este ființa vie, care datorită spiritului său — 
dominând şi suprimând impulsuri instinctuale prin imagini 
perceptive şi reprezentări, adică refuzându-şi hrana — poate să se 
raporteze principial ascetic la viaţa sa, de care se îngrozeşte cu 
violență. Comparat cu animalul, care spune realităţii întot- 
deauna “da” — chiar şi acolo unde o detestă şi fuge de ea — omul 
este “cel care poate să spună nu” (Neinsagenkânner), ascetul 
vieții (sket des Lebens), veşnicul protestatar împotriva oricărei 
realități pure. Aceasta este total independent de întrebările 
concepției despre lume şi despre valoare; de faptul că cineva 
(ceva în sensul lui Buddha, care, în orice caz, a răspuns la 
aceste întrebări cu o profunzime abia atinsă de altcineva) 
consideră drept ultim scop ca spiritul să se înalțe la sfera reală a 
esențelor pentru că judecă realitatea însăşi ca fiind răul (omne 
ens est malum) sau dacă din sfera esenţelor — aşa cum consider 
și eu ca fiind corect — caută, întotdeauna, să se întoarcă la 
realitate şi la acel “acum — aici — aşa” al ei, pentru a o face mai 
bună (considerând existenţa concretă ca indiferentă față de lume 
şi de rău) şi vede adevărata viață şi adevărata determinare a 
omului în această ritmică eternă dintre Idee și realitate, dintre 
spirit şi strădanie, în “echilibrarea” (Ausgleich) tensiunii lor 
mereu renăscânde. În comparaţie cu animalul, a cărui existență 
concretă este incorporarea filisterium-ului — omul este eternul 
“Faust”, bestia cupidissima rerum noravum, niciodată mulţumit 
cu realitatea care îl înconjoară, mereu dator să rupă limitele 
acelei existenţe a sa “aici — acum — aşa”, întotdeauna străduin- 
du-se să transceadă realitatea care îl înconjoară — între acestea 
şi realitatea sa de sine prezentă. În acest sens vede și Freud 

omul, ca cel ce “suprimă instinctul”. Şi numai pentru că este 
aşa, pentru că poate să spună un “nu” instinctelor nu ocazional 
ci constituțional, omul ştie să supra-construiască o ideală 
împărăție a gândirii deasupra lumii sale perceptive; pe de altă 
parte, tocmai prin aceasta să asigure creşterea energiei dormi- 
tânde din impulsurile sale instinctuale reprimate ale spiritului 
locuind în el. Adică, omul este capabil să “sublimeze” energia 
sa instinctivă în activitate spirituală. 


* Vezi Jenseits des Lustprinzi ps. 

Problema sublimării: slăbiciunea originară a 
spiritului și împuternicirea (Ermächtigung). Critica 
doctrinei “clasice” și a celei negative cu privire la 

om. Sublimarea ca proces universal 


Se ridică însă, în acest punct, din nou o întrebare hotă- 
râtoare: oare spiritul se naşte prin asceză, refulare, sublimare 
sau prin aceasta își obține numai energia sa? Este această 
tehnică interioară — chiar dacă ea este determinată prin acel 
“non fiat” al voinţei care exprimă instinctul — numai o creare a 
dispoziției pentru manifestarea spiritului în om, sau spiritul în 
esența, principiile şi legile sale se naşte prin acest fel de refulare 
sau sublimare? 

Convingerea mea este că existența spiritului nu se 
determină nicidecum prin această activitate negativă, în acest 
“nu” spus realităţii, rezultatul acestei suprimări, inactivări a 
centrului instinctelor care dau realitatea şi imaginea, că acestea 
constituie numai livrarea energiei şi cu aceasta produc capaci- 
tatea sa de manifestare. Spiritul — aşa cum am spus deja aceasta 
— este, în ultimă instanță, un atribut al acelei existenţe însăşi, 
care se manifestă în om în unitatea de concentrare, ce se 
“adună” spre sine ca persoană. Însă, ca atare, spiritul este, în 
forma sa “pură”, originar fără nici o “putere”, “forță”, “acti- 
vitate”. Pentru ca spiritul să ajungă fie şi la cel mai mic grad de 
forță şi activitate trebuie să se ajungă la acea asceză, suprimare 
Şi, totodată, sublimare a instinctelor. 

Pornind de aici, obţinem două posibilităţi de înțelegere 
a concepției despre spirit, care în istoria ideii despre om joacă 
un rol fundamental. Prima dintre teorii, pe care au elaborat-o 
grecii, atribuie spiritului însuşi nu numai o esenţialitate şi 
autonomie proprie, ci şi forță şi activitate, ba, în cea mai mare 
măsură, cu putere şi forță — noi numim aceasta “teoria clasică” 

despre om. Ea este o parte componentă a unei imagini generale 
despre lume, care afirmă că lumea (Kosmos), existentă de la 
început şi neschimbată în procesul de devenire al istoriei, este 
astfel construită încât formele tot mai înalte ale existenței de la 
Dumnezeire până la materia brută alcătuiesc modalități de a fi 
mai puternice, mai pline de forță, adică mai pline de efecte. În 
punctul cel mai înalt al unei asemenea lumi stă un Dumnezeu 
spiritual şi atotputernic, atotputernic tocmai prin spiritul său. 
Cea de a doua, în opoziţie cu aceasta, este doctrina pe care o 
numim “teoria negativă” a omului, care reprezintă, dimpotrivă, 
opinia că spiritul însuşi — în măsura în care aici acest concept 
este în general tolerat — sau, cel puţin, orice activitate creatoare 
de cultură a omului, toate actele logice, morale, estetic-contem- 
plative şi artistic formative se nasc exclusiv datorită acestui 
“nu”, 

Resping amândouă aceste teorii. Eu afirm că spiritul are 
într-adevăr o esenţă şi o legitate proprie, dar în nici un fel o 
energie originală proprie, că într-adevăr, deşi încărcarea cu 
encrgic (Energpisierung), la început încă fără putere, ce constă 
dintr-o grupă de “intenţii” pure, se petrece ca urmare a acelui 
act negativ (carc deja el însuşi este spiritual) al voinţei ce 
retulcază instinctul, — totuşi spiritul nu “apare” în primul rând 
datorită acestui proces. 

Pentru teoria nepativă a omului aş numi aici câteva 
exemple, în sinc, fireşte, deosebite; doctrina lui Buddha despre 
salvare, doctrina lui Schopenhauer despre “autonegarea voinţei 
de a trăi”; în continuare, cartea demnă de atenţie a lui Paul 
Alsberg, Enigma omenirii (Das Menschheitsriitsel) şi, în sfârşit, 
doctrina târzie a lui Sigmund Freud, în special cea din Dincolo 
de principiul plăcerii (Jenseits des Lustprinzips). 

Pentru Buddha, care cu o incomparabilă profunzime a 
recunoscut că specificul realităţii este suferința provocată de 
opunere, sensul existenței omeneşti se sfârşeşte în stingerea sa 
ca subiect care doreşte, respectiv, cu realizarea unei lumi de 
esențe doar contemplate încă, ceea ce înseamnă “neantul”, sau, 


62 


exprimat mitologic, “Nirvana”. O idee pozitivă despre suflet 
Buddha nu are nici în privinţa omului şi nici a fundamentului 
lumii. Buddha a recunoscut, înțelept, numai tehnica cunoaşterii 
şi “ştiinţă sfântă” a învingerii suferinței în ordinea cauzală, în 
care, prin intermediul exersării tehnicii suprimării realității, prin 
suprimarea interioară a dorinței (el numeşte dorința “sete”), 
lumea reală sensibilă, procesele corporale și sufletești dispar iar 
calităţile sensibile, formele, relaţiile, spaţialitatea şi tempora- 
litatea existenţei se prăbuşesc progresiv. 

Schopenhauer vede sensul esenţial al diferenței dintre 
animal şi om exclusiv în aceea că animalul nu poate împlinii 
acea negare “salvatoare” a voinţei de a trăi, de care omul, în 
exemplarele sale cele mai înalte, este capabil — acea negare, 
care pentru Schopenhauer, la fel ca şi pentru maestrul său 
Bouterwek, este izvorul tuturor “fenomenelor mai înalte” ale 
conştiinţei şi ale cunoaşterii în metafizică, artă şi etica com- 
pasiunii. 

Alsberg, un discipol al lui Schopenhauer, recunoaşte 
foarte corect că nici dovezile morfologice, nici cele fiziologice, 
nici cele empiric-psihologice nu pot să justifice convingerea 
penerală în lumea culturală a unei deosebiri de esență dintre om 
şi animal. Alsberg a lărgit doctrina lui Schopenhauer cu teza că 
“principiul umanităţii” înseamnă exclusiv că omul în lupta 
vitală de supravieţuire dintre indivizi şi specii a ştiut să-şi orien- 
teze organele sale în favoarea instrumentelor, a limbii, a for- 
mării conceptelor, aceasta din urmă el a condus-o înapoi la 
eliminarea organelor şi funcţiilor sensibile şi la principiul 
machian al unei pe cât posibile “economisiri” a conținutului 
sensibil. Alsberg respinge explicit definirea omului prin spirit şi 
rațiune. Rațiunea, pe care în mod fals — la fel ca maestrul său 
Schopenhauer — o admite doar ca şi gândire discursivă, în spe- 
cial ca şi formare de noțiuni, este pentru el o consecinţă a limbii 
şi nu rădăcina sa; limba însăşi o vede ca “un instrument, mate- 
rial”, care serveşte comutării muncii organelor de simț. Ca 
fundament pentru naşterea acestui “principiu al omului”, 

Alsberg, numeşte acea tendință a vieţii de a comuta organele 
sale şi de a pune în locul funcţiilor organice vii “instrumente” şi 
“semne”, aceasta şi ca fundament al progresivei “creşteri a 
creierului” (Vergehirnlichung) omului în sens morfologic şi 
fiziologic, adaptare în mod special deficitară a organelor 
omului la lumea sa înconjurătoare: lipsa piciorului pentru 
apucat, cățărat, a ghearelor, colţilor, blănii ş.a., adică lipsa 
acelor acomodări specifice de organe pe care le posedă rudele 
sale cele mai apropiate, maimuțele antropoide. Ceea ce se 
numeşte spirit este aşadar pentru Alsberg numai un surogat 
întârziat al lipsei acomodării organelor — am putea spune în 
felul lui Alfred Adler, care explică, astfel, anumite dotări supe- 
rioare la om — o supracompensare a inferiorităţii constituţionale 
a organelor la genul uman. 

Cum am mai spus, şi doctrina târzie a lui Freud aparține 
de sfera teoriei negative despre om. Cuvintele de “refulare a in- 
stinctelor şi a afectelor” le-a folosit explicit deja Schopenhauer 
pentru a explica, cum s-a exprimat el, anumite “forme de 
demenţă”. Este cunoscut cât de magistral a elaborat Freud 
aceste idei în explicarea nașterii nevrozelor. Însă pentru Freud 
aceleaşi schimbări ale instinctului care, pe de o parte, trebuie să 
explice nevrozele, pe de altă parte (în cazul că energia refulată a 
instinctelor este “sublimată”) sunt în stare să producă nu mai 
puțin decât capacitatea formelor mai înalte ale creaţiei culturale, 
sau, cum Freud o spune explicit, specificitatea însăşi a consti- 
tuției omeneşti. El se exprimă astfel: “Dezvoltarea de până 
acum a omului, după câte mi se pare mie, nu necesită nici o altă 
explicație decât cea a animalelor, şi ceea ce putem observa la un 
număr redus de indivizi, tendința neîntreruptă de perfecţionare 
în continuare, se lasă uşor înţeleasă ca o consecinţă a refulării 
instinctelor, pe care s-a construit tot ce este mai valoros în 
cultura omenească”. 


* Vezi Jenseits des Lustprinzips, 1918, p. 40. 

Până acum s-a acordat mult prea puţină atenţie faptului 
că, de la elaborarea sa, concepția dualistă a ultimului Freud 
despre cele două instincte fundamentale, libido-ul şi instinctul 
morții, intră uneori într-o legătură ce devine conştientă, nu 
numai cu Schopenhauer, ci direct cu Buddha însuşi. După doc- 
trina amândurora, în fundamentul lor toate formele de existență 
concretă, începând cu lucrurile materiale şi trecând prin plantă, 
animal, om, până la înțelepţii posedând “ştiinţa sacră” alcătuiesc 
un fel de grupuri ale unui marş festiv, devenit rigid, care duce 
nimicul liniştit la moartea eternă. Căci, după Freud — care (în 
mod fals, după câte m-i se pare mie) atribuie organismului, în 
general, o tendință de a se opri pur şi simplu în existența-așa, o 
tendință către starea de linişte, către protecţia în faţa instinctelor 
şi către refuzarea instinctelor — deja şi sistemul de putere, care 
la animale (în opoziţie cu plantele), intră în opoziţie cu siste- 
mele de hrănire, creştere şi înmulţire şi se intercalează între ele 
şi lumea exterioară, este o realizare relativă a aceluiaşi instinct 
distructiv al morții luat în fundamentul său sadic, ca un fel de 
nostalgie primară de a întoarce viața “înapoi în anorganic”. 

Nu pot să dau acordul meu nici uneia dintre tezele 
“teoriei negative” a spiritului. Toate acestea sunt accentuat 
unilaterale, în afară de tezele care iau în considerare valoarea 
vieţii, ale “psihicilor” — dacă îmi este permis să folosesc vechea 
distincție dintre “psihici” şi “pneumatici”. Chiar Buddha a fost 
în deplină măsură un “psihic” (Psychiker). Eu sunt chiar de 
părerea că întreaga cultură indiană nu posedă categoria specific 
greacă şi occidentală a spiritului. Toate sistemele indiene sunt, 
de la unul la altul, fie un biologism pozitiv, fie unul negativ, şi 
aceasta atât față de specificul celor anorganice, cât şi al celor 
spirituale. Dar pe toate acestea le amintesc numai colateral. 

Lipsa esenţială a oricărei forme de teorie negativă a 
spiritului este faptul că în ele nu găsim nici măcar o urmă de 
răspuns la următoarea întrebare fundamentală: ce este ceea ce 
neagă în om, ceea ce neagă voinţa de a trăi şi ceea ce reprimă 
instinctele? Și pe baza căror cauze ultime diferite energia 

instinctuală reprimată devine într-un caz neviuză şi în celălalt se 
sublimează în activitate creatoare de cultură. Unde sublimează? 
Și cum principiile spiritului (cel puţin parțial) concordă cu 
principiile existenței? În sfârşit: de ce sublimăm, de ce repri- 
măm, de ce se ajunge la negarea voinţei de a trăi — în vederea 
căror valori şi scopuri finale voim? Chiar şi lui Alsberg îi putem 
pune întrebarea: ce este ceea ce are ca rezultat decuplarea orga- 
nelor, ce este ceea ce ajunge la descoperirea instrumentelor 
materiale şi imateriale? Și, într-adevăr, se decuplează organele — 
şi oare numai în vederea acelor valori şi scopuri care sunt 
proprii şi animalelor: pentru conservarea individului şi a speciei 
pe acest pământ. Singură “nevoia”, pe care deja Lamarck a 
supraapreciat-o atât de fără măsură, de formare a unor noi 
organe, atunci când consideră aceasta chiar ca şi cauză ultimă 
pentru propria sa satisfacere, nu este, în sine, nicidecum sufi- 
cientă ca şi o explicaţie. Și de ce nu a dispărui această specie 
atât de rău adaptabilă organic, pe care o numim “om”, cum au 
făcut-o sute de alte specii? Cum > fost cu putință ca această 
ființă aproape condamnată ii moarte, acest animal bolnav, 
înapoiat, suferind, a cărui principală dotare este să-şi înfăşoare 
cu frică spre aut: apărare organele sale rău adaptate şi foarte 
uşor Văiămavile, să se salveze pe sine în “principiul umanităţii” 
şi cu aceasta în cultură şi civilizaţie — aceasta înseamnă prin- 
cipul unui progres şi al unei creşteri a acțiunii de formare 
rațională a spiritului obiectiv? Cum se salvează el din această 
“fundătură” (Sackgasse) (pe care, din punct de vedere pur 
biologic, şi eu o consider ca fundătură) a unei direcţii de viață. 
În mod sigur, nu prin rațiune, prin spirit, care au trebuit să se 
nască prin asceză, refulare, decuplarea organelor. S-a spus că 
omul are ca semn originar al speciei sale un impuls de instincte 
şi de aceea trebuie să-şi reprime instinctele (A. Seidel); însă, 
acest surplus de impulsuri instinctuale, dimpotrivă, nu poate fi 
decât consecința schimbării în curs a instinctelor şi nicidecum 
cauza lor! 

Teoria negativă, în oricare din formele sub care apare, 
presupune independenţa spiritului şi o identitate parțială a 
principiilor sale cu cele ale existenței însăși. Tocmai spiritul 
este acela care deja introduce refularea instinctelor, în măsura în 
care “voința” spirituală, condusă de rațiune şi valoare, refuză 
impulsurilor, vieţii instinctuale care se opun rațiunii şi valorii, 
reprezentările necesare unei activități a instinctelor, iar, pe de 
altă parte, imaginile corespunzătoare raţiunii şi valorii le pune 
ca o momeală în fața impulsurilor instinctuale aflate la pândă, 
pentru ca prin aceasta să coordoneze astfel impulsurile instinc- 
tuale încât ele să ducă la împlinire proiectul stabilit de spirit al 
voinţei, să-l transpună în realitate. Numim “direcţionare” 
(Lenkung), acest proces fundamental care constă într-o “refu- 
lare” (non fiat) şi într-o “de-refulare” (non fiat) a impulsurilor 
instinctuale de către voinţa spirituală şi de către “conducere” 
(Leitung), prin atenţia dată ideii şi valorilor care se realizează, 
întotdeauna, prin mişcările instinctelor. Ceea ce însă spiritul nu 
poate este ca el însuşi să creeze sau să suprime, să mărească sau 
să micşoreze o oarecare energie a instinctelor însăşi. El poate să 
provoace, să dea naştere numai unor configurații instinctuale 
diferite, care lasă organismului să se împlinească acționând, 
tocmai ceea ce el, spiritul, “vrea”. Însă nu numai această reglare 
a instinctelor, ce porneşte din spirit, mijlocită de o reglare a 
reprezentărilor — ci şi scopul final — este iarăşi, ceva pozitiv: 
spiritul dobândeşte putere şi activitate, interioritatea devine mai 
liberă şi mai independentă, să spunem mai pe scurt: reinvierea 
spiritului. 

- Aceasta singură merită, pe bună dreptate, să o numim 
“sublimarea” vieţii în spirit — şi nu acel proces mistic care lasă 
spiritul să apară din reprimarea instinctelor şi creează o nouă 
calitate spirituală. 

Cu aceasta ne întoarcem înapoi la teoria “clasică” a 
spiritului. Ea este, cum am mai spus-o, la fel de falsă ca şi teoria 
“negativă”, întrucât ea a dominat aproape intreaga filozofie a 
Occidentului, eroarea sa este cu atât mai periculoasă. Această 

teorie, cu originea sa în conceptul grec de spirit şi idee, este 
doctrina despre auto-puterea ideii, despre forța şi activitatea sa 
originară, despre capacitatea sa de a acționa — pe care grecii au 
conceput-o primii şi care prin ei a devenit concepţia fundamen- 
tală a celei mai mari părți a burgheziei occidentale”. 

Indiferent dacă teoria clasică a spiritului apare la Platon 
sau Aristotel, unde “ideile”, respectiv “formele”, se manifestă, 
totodată, ca forțe creatoare dintr-o “existenţă posibilă” a unei 
prima materia şi formează lucrurile lumii; dacă ea apare în 
forma teistă a religiozităţii iudeo-creştine, care îl lasă pe 
Dumnezeu să existe numai ca “spirit pur” şi îi atribuie ca atare 
nu numai conducere şi îndrumare (refulare şi suspendarea 
refulării), ci şi o voință pozitivă creatoare, ba chiar atotputer- 
nică; dacă ea apare într-o formă mai mult panteistă, ca la Fichte 
sau în panlogismul lui Hegel, după care istoria universală 
trebuie să se sprijine pe auto-explicarea ideii divine după o lege 
a dialecticii, iar omul, în esenţa sa, nu este decât devenirea con- 
ştiinţei de sine, devenirea conştiinţei libertăţii, pe care divini- 
tatea spirituală etemă o dobândeşte despre sine în ea, în istoria 
sa — această teorie clasică se află, peste tot şi întotdeauna, în 
aceeaşi greşeală, de care omenirea este în stare să se elibereze 
numai cu prețul celei mai supreme experiențe; anume că spiritul 
şi ideea ar poseda o putere de sine originară — care ar fi 
puternică, ba chiar principiu atotputernic şi fără impulsul vital. 
Aici începe relativa dreptate a marilor adversari ai doctrinei 
clasice, a naturaliştilor instinctului, de la Epicur, Hobbes, 
Machiavelli, La Mettrie până la Schopenhauer, Marx, Freud, 
care însă, în opoziţia lor reactivă împotriva doctrinei clasice, au 
abandonat la rândul lor tocmai acel adevăr care se află în 
această doctrină: autonomia spiritului în esența sa şi în legile 
sale — devalorizând însă cu aceasta propria lor teorie cum şi 


* 7, 3 r i EA % A s 

Din punct de vedere sociologic, teoria clasică este, deci, o ideologie 
de clasă, ideologia clasei superioare, a burgheziei. Vezi lucrarea mea, 
Probleme einer Soziologie des Wissens. 

orice teorie în general. Căci autonomia spiritului este condiția 
cea mai înaltă a ideii de “adevăr” şi a posibilităţii cunoașterii 
sale. 

Teoria clasică apare, înainte de toate, în două forme 
principale: în doctrina despre substanța sufletească spirituală în 
om şi în acele doctrine, după care există numai un singur spirit, 
în raport cu care toate spiritele individuale nu sunt decât moduri 
sau centre de activitate ale acestui spirit (Averroes, Spinoza, 
Kant, Fichte, Hegel, Schelling, Hartmann). Doctrina substan- 
țială a sufletului se sprijină pe aplicarea nejustificată a cate- 
goriei lucrului exterior sau, în forma sa mai veche, pe separarea 
de tip organic şi aplicarea categoriilor de “materie” şi “formă” 
la relația dintre corp şi suflet (Toma d'Aquino). Aplicarea, în 
ambele cazuri, a unor categorii cosmologice asupra existenţei 
centrale a omului îşi greşeşte scopul. Centrul spiritual al actelor, 
persoana omului nu este substanță ci numai dispunerea într-o 
ordine de tip monarhic a actelor, între care numai una posedă un 
rol de conducere şi îndrumare şi este orientată în direcția 
aceleiaşi valori şi idei cu care omul tocmai s-a identificat. 

Să facem însă abstracţie de critica formelor particulare 
ale acestei doctrine. Eroarea fundamentală din care provine 
doctrina “clasică” în totalitatea sa este o eroare mai adâncă, 
fundamentală, în conexiune cu imaginea globală despre lume: 
să admitem că această lume, în care noi trăim, de la început şi în 
mod constant, este astfel ordonată încât cu cât sunt mai înalte 
formele de existență, creşte corespunzător nu numai sensul şi 
valoarea lor, ci — şi aici începe eroarea — şi puterea și forța lor. 
Pentru noi este dintotdeauna o eroare la fel de mare să gândim 
că formele superioare dintotdeauna se nasc genetic din pro- 
cesele ce aparţin unor forme de existență mai joase (materialism 
şi naturalism) — de exemplu, viața în raport cu anorganicul, 
conştiinţa față de viața inconştientă, spiritul față de formele de 
conştiinţă sub-umane în om însuşi şi în afară de om, — după cum 
şi să admitem opusul, că formele de existenţă superioare ar fi 
cauza celor inferioare, cum ar fi, de exemplu, o forță de viaţă, o 

activitate conştientă, un spirit activ puternic de la început 
(vitalismul şi idealismul). În timp ce teoria negativă duce la 
explicare total falsă, mecanicistă, doctrina clasică duce la 
absurditatea lipsită de conţinut a unei concepții despre lume, aşa 
numite “teologice”, aşa cum ea domină întreaga filozofie teistă 
a Occidentului. O idee identică cu cea pe care eu am repre- 
zentat-o în Etica mea a exprimat atât de potrivit N. Hartmann: 
“Categoriile de existență şi de valoare mai înalte sunt de la 
început mai slabe”. 

Curentul de forță şi acțiune, singurul care poate să 
susțină existența concretă şi existenţa — aşa, cu caracter întâm- 
plător, în lumea pe care o populăm, curge nu de sus în jos, ci de 
jos în sus. Cu mândrie în independenţa sa stă în fața noastră 
lumea organică cu legitatea sa proprie — numai în puţine puncte 
conținând ceva de felul “vieţii”. Cu mândrie în independența 
lor, stau, în opoziţie cu omul, planta și animalul, unde animalul 
este pe departe dependent de existenţa concretă a plantelor 
decât invers: direcția de viață animală înseamnă nu numai un 
câştig, față de direcția de viață a plantelor, dar în acelaşi timp şi 
o pierdere, în măsura în care cea dintâi nu stă în acelaşi mod în 
legătură directă cu anorganicul, cum încă planta stă în procesul 
hrănirii sale. O independenţă analogă arată în istoria omenirii 
maselc ca atare în legitatea proprie a mişcărilor lor leneşe, 
neputincioase istoric, faţă de formele mai înalte ale existenţei 
omeneşti. Apare aproape ca o întâmplare fericită, plină de 
favoare divină, întâi de toate pentru privirea noastră limitată, că 
pământul sau o stea oarecare mai îndepărtată devine “coaptă 
pentru viață”: pregătită pentru a purta viaţa sau atunci când 
curentul având legile sale proprii al mişcărilor omeneşti de 
masă ia o altă direcţie, una în care masele sunt în stare cel puţin 
să suporte geniul, — nemaivorbind de faptul că, dincolo de 
aceasta, devine cu putință ca geniul să-şi afirme ideile şi valo- 
rile prin intermediul intereselor şi pasiunilor sale pentru ca 
acestea să se fructifice. Ce caz fericit, atât de rar în această 
lume, când voinţa morală bine intenţionată şi buna simţire 

(Gutgesinnte) este plină de succes — atinge ceea ce noi numim 
“măreție istorică”, adică o putere de acţiune considerabilă în 
istorie. Scurte şi rare sunt perioadele de înflorire ale culturii în 
istoria omenirii. Scurt şi rar este frumosul în gingăşia şi vulne- 
rabilitatea sa. 

Ceea ce este în mod originar sustras oricărei puteri, 
acțiunii, este tocmai spiritul, spiritul cât mai pur. 

Adevărata, originara dispoziţie a relațiilor care există 
între formele de existență superioare, respectiv inferioare, între 
categoriile de valoare şi forțele şi puterile în care aceste forme 
se realizează, poate fi caracterizată prin propoziţia: “Originar, 
este puternic ceea ce este inferior şi fără putere ceea ce este 
superior”. Fiecare formă de existență superioară este fără putere 
în relaţie cu cea inferioară — ea se realizează nu prin puterile 
sale proprii ci prin puterea celor mai inferioare. Procesul de 
viață, — luat în sine ca un proces format în timp, care dispune de 
structurile sale proprii, se realizează exclusiv prin materia şi 
forţele lumii organice. În perfectă analogie cu aceasta stă sufle- 
tul faţă de viață. Fireşte, este posibil ca spiritul să dobândească 
putere prin procesul sublimării, căci instinctele de viață pot să 
intre (sau să nu intre) în lepitatea spiritului şi în acea structură 
raţională şi sensibilă, pc care conducând-o, spiritul le-o aşează 
în faţă, şi să împrumute forță spiritului, în orice proces care 
străbate şi pătrunde individul şi istoria — însă inițial şi originar 
spiritul nu are nici o energie. Forma de existență mai înaltă 
“determină”, spunând aşa, esența şi regiunile esenţiale ale 
formării lumii — realizarea va fi însă a unui alt principiu, care 
este propriu existenţei primare, la fel de originar ca şi cel 
spiritual: prin principiul creator de realitate şi determinant 
pentru imaginile întâmplătoare pe care noi îl numim “impuls” 
(Drang), respectiv “impuls-fantezie” (Drangphantasie) crea- 
toare de imagini. 

Ceea ce este cel mai puternic în această lume sunt 
centrele de forță “oarbe” — idei, forme, configurații — ale lumii 
organice, ca punctele de acţiune cele mai joase ale acestor 

impulsuri. În fizica teoretică de astăzi s-a răspândit tot mai 
puternic concepţia că aceste centre, în relaţiile lor unele cu 
altele şi împotriva altora, nu se supun, după toate aparențele, în 
general, nici unei legităţi ontice ci numai unei legităţi probabi- 
liste de tip statistic. Numai omul va fi aceea ființă vie care — şi 
nu în chip raţional ci pe baza unei necesităţi biologice, adică 
pentru a putea acționa — prin aceea că organele şi funcţiile sale 
sensibile indică mai mult procesele regulate decât cele neregu- 
late ale lumii, introduce în lume acea “legitate naturală” de care 
vine apoi să dea socoteală rațiunea. Nu legea este aceea care se 
află în spatele haosului, întâmplării şi arbitrarului, luate în sens 
ontologic, ci tocmai haosul este acela care se află în spatele 
legilor formal mecanice. Dacă s-ar impune acea doctrină că 
întreaga legitate a naturii are numai o importanță statistică, că 
toate procesele naturale (chiar şi în microsferă) sunt procese de 
ansamblu care rezultă din acţiunea reciprocă, “arbitrară”, a unor 
unități de forță, atunci întreaga noastră imagine despre lume ar 
trece prin transformări neliniştitoare: adevăratele legi ontice s-ar 
dovedi atunci aşa numitele legi formale (Gestaltgesetze), adică 
acele legi care prescriu un ritm temporal anumit a ceea ce se 
întâmplă şi, dependent de accasta, iarăşi, doar anumite confi- 
puraţii statice ale existenţei concrete corporale. Întrucât în inte- 
riorul sferei de viață, atât fiziologice cât şi psihice, contează ca 
sigure numai legi de tipul legilor formale (cu toate că, într-un 
mod nu necesar, numai legile materiale ale fizicii), în acest fel, 
prin această concepţie, legitatea naturii s-ar dovedi, din nou, una 
riguros unitară. 

Însă în felul acesta nu este exclusă adoptarea concep- 
tului de “sublimare” în cazul a tot ceea ce se întâmplă în 
realitate. Conform cu aceasta, sublimarea s-ar petrece în câteva 
procese fundamentale prin care în devenirea lumii forțele unei 
sfere de existență inferioare sunt aşezate treptat în serviciul unei 
existenţe şi a unei deveniri mai înalte, cum ar fi, de exemplu, 


* Vezi dezvoltările mele din tratatul Erkenntns und Arbeit, Cap. V. 

forțele care acționează între electroni, atomice sau forțele active 
în interiorul lumii anorganice în serviciul structurilor vitale. 
După aceasta, devenirea umană şi devenirea spirituală, ar trebui 
să fie percepute ca cel din urmă proces de sublimare petrecut 
până acum — şi concomitent, ca întrebuințare tot mai mare a 
energiei exterioare primite de organism în cele mai complicate 
procese pe care le cunoaştem, procesele de inducţie ale scoarței 
cerebrale și procesul psihic analog al sublimării instinctului, ca 
şi convertire a energiei instinctuale în activitate “spirituală”, 

Cu o formă asemănătoare a opoziţiei dintre spirit şi 
viață ne întâlnim, iarăşi, şi în istoria omenirii. În mod cert, 
pentru aceasta nu este valabilă (opoziția) teza lui Hegel că 
istoria constă din desfăşurarea una din alta a ideilor pure, ci mai 
degrabă principiul lui Karl Marx, după care ideile ce nu au în 
spatele lor interese şi pasiuni — şi aceasta înseamnă puteri care 
«provin din sfera vitală şi instinctuală a omului — obişnuiesc, în 
mod sigur, să se “blameze” pe sine în istoria universală’. Cu 
toate acestea istoria ne arată însă, în mare şi în ansamblu, în 
mod progresiv, o “creştere a puterii” (Ermächtigung) raţiunii, 
care se întâmplă însă numai prin şi pe baza unei progresive 
însuşiri a ideilor şi valorilor de către marile grupe instinctuale 
de tendinţe şi țesături de interese. Și aici trebuie să ne însuşim o 
concepție cu mult mai modestă despre importanţa spiritului şi a 
voinței omeneşti în mersul istoriei. 

Spiritul şi voința omenească — cum am mai spus — nu 
“înseamnă” niciodată mai mult decât “îndrumare” şi “con- 
ducere”. Şi aceasta a însemnat întotdeauna numai atât, că 
spiritul ca atare aşează idei în fața puterilor instinctuale şi că 
voinţa oferă sau retrage impulsurilor instinctuale — care trebuie 
să fie deja prezente — asemenea reprezentări care pot să concre- 
tizeze realizarea acestor idei. Deci, voinţa spirituală nu are 
asupra instinctelor înseşi o determinare conducătoare, în mod 


* - vý. . A . 
Am arătat aceasta amănunţit în lucrarea mea Probleme einer 
Sociologie des Wissens. 

originar determinantă, ci numai asupra schimbării reprezen- 
tărilor, o luptă directă a voinţei pure împotriva puterilor instinc- 
tuale, adică fără ca voința pură să ţină idei în fața puterilor 
instinctuale, respectiv fără a îndrepta spre ele şi a retrage 
reprezentări, este o imposibilitate. Acolo unde ea intenţionează 
aceasta, acolo suscită ea tocmai contrariul: ea pune în mişcare 
instinctele şi mai mult în direcţia lor unilaterală. Aceasta a fost 
deja experiența Sfântului Pavel când a spus că Legea umblă jur- 
împrejur precum un leu care urlă pentru a-i acuza pe oameni de 
păcat”. (Nu demult, între alții, William James a făcut observaţii 
adânci asupra acestei probleme.) Voința realizează întotdeauna 
opusul a ceea ce ea vrea, dacă în loc să tindă către o valoare 
mai înaltă a cărei înfăptuire face uitat răul şi să arragă spre sine 
energia omului se orientează numai către lupta cu instinctul, 
spre negarea instinctului, al cărui scop stă în fața conştiinţei ca 
ceva “rău”. Aşa, omul trebuie să înveţe să se suporte pe sine 
însuşi — chiar şi acele înclinații pe care le recunoaşte în sine ca 
rele şi primejdioase. Nu-i este permis să le atace într-o luptă 
directă, ci trebuie să înveţe să le învingă indirect, prin angajarea 
energiei sale în vederea unor sarcini valoroase, pe care con- 
Ştiinţa sa le recunoaşte ca bune şi perfecte şi care îi sunt acce- 
sibile. În doctrina “nu te opune răului”, pe care deja Spinoza în 
Etica sa a dezvoltat-o atât de profund, se ascunde un mare 
adevăr. 

Subordonând-o acestui concept de sublimare, devenirea 
umană reprezintă, cum am spus deja, cea mai înaltă sublimare 
cunoscută de noi şi, în acelaşi timp, unificarea cea mai supe- 
rioară a tuturor regiunilor esenţiale ale naturii. Căci omul este 
acela care, în general, rezumă în sine aproape toate treptele 
esenţiale ale existenței concrete, în special cele ale vieţii, — cel 
puţin regiunile esențiale, şi nu după formarea întâmplătoare a 
acestora, încă şi mai puțin după împărțirea lor cantitativă. În 
faţa acestei imagini a lumii, aşa cum este ea schiţată, se dizolvă 


" Vezi pentru aceasta lucrarea mea Erkenntnis und Arbenit. 

acea opoziţie, ce a dominat atât de multe secole; opoziţia unei 
explicaţii “teleologice” şi, “mecanice” a realității lumii” . 

Acest demers al gândirii nu se poate opri nici în fața 
celei mai înalte existenţe, cea a fundamentului lumii. Chiar şi 
existenţa care este “prin ea însăşi”, şi de care depinde totul, în 
măsura în care i se atribuie atributul de “spirit”, nu poate ca 
existență spirituală să posede nici un fel de putere sau forță 
originară. Mai degrabă, celălalt atribut, amintit deja, acela de 
natura naturans, cel atotputernic în existența cea mai înaltă, 
“impulsul” încărcat cu nesfârşite imagini este acela ce are de 
răspuns pentru realitate şi întâmplătoarea existență-aşa, a acestei 
realități, niciodată univoc determinată prin legi şi idei esenţiale. 
Să numim atributul pur spiritual în fundamentul cel mai înalt al 
tuturor existențelor finite deitas; atunci — ceea ce noi numim 
“spirit” sau “Dumnezeire”, în acest fundament nu are nici un fel 
de putere creatoare pozitivă. Ideea unei “creaţii a lumii din 
nimic” nu poate fi luată în considerare. Dacă în “existența prin 
sine însuși” este dată această tensiune originară dintre spirit şi 
impuls, atunci relaţia acestei existenţe față de lume trebuie să 
fie de un alt fel. Noi exprimăm această relație când spunem: 
fundamentul lucrurilor, în măsura în care a vrut să-și realizeze 
această deitas a sa, adică belșugul de idei şi valori intriseci, a 
trebuit să elibereze impulsul creator al lumii pentru a se putea 
realiza pe sine însuşi în cursul temporal al procesului lumii — el 
a trebuit să-şi asume (sozusagen in Kauf nehmen) procesul 
universal pentru ca esența să se realizeze în şi prin cursul 
temporal al acestui proces. Şi “existenţa prin sine” devine o 
asemenea existență care ar fi demnă de a fi numită existența 
concretă, divină, numai întrucât avântul istoriei lumii realizează 
eterna deitas în om şi prin om. Şi numai în aceeaşi măsură acest 
proces — în sine atemporal, care însă pentru trăirea finită se 
expune în timp — poate să unească mai aproape scopul său, 

auto-realizarea divinității, după cum, la fel, ceea ce noi numim 
“lume” a devenit substanța eternă a corpului perfect. 

Numai în mişcarea acelei puternice furtuni care este 
într-adevăr lumea, poate să se producă o asimilare a ordinii 
formelor de existență şi a valorilor la puterile active în fapt, şi 
invers, a acestor puteri la ordinea valorilor. În decursul acestei 
dezvoltări poate să intervină o răsturnare progresivă a relaţiilor 
originare conform căreia formele de existență mai înalte devin 
cele mai slabe, iar cele mai joase, mai puternice. Altfel spus: 
întrepătrunderea (Durchdringung) reciprocă, contradictorie, a 
spiritelor, iniţial fără putere, şi a impulsurilor originar demo- 
nice, adică oarbe față de orice idei şi valori spirituale: ideali- 
zarea şi spiritualizarea în devenire a nevoii aflate îndărătul ima- 
ginii lucrurilor şi, totodată, întărirea, adică înviorarea spiritului, 
este scopul şi sfârşitul existenţei şi al întâmplării finite. Teismul 
aşează aceasta, în mod greşit, în punctul de plecare. 

Unitatea trup — suflet (critica lui Descartes) și 
opoziția ontică dintre timp și suflet 
(critica doctrinelor naturaliste cu privire la om și 
doctrina lui L. Klages) 


Ne-am înălțat puţin prea sus. Să ne întoarcem la pro- 
blema ce stă mai aproape de experienţa naturii umane. 

Teoria clasică a omului şi-a găsit, în epoca modernă, 
forma sa cea mai influentă în doctrina lui Descartes, de care am 
încercat, propriu zis, să scăpăm abia în timpurile mai din urmă. 
Prin aceea că a împărţit substanțele în “gânditoare” sau 
“întinse” şi că a susţinut că doar în cazul omului aceste două 
substanțe se află într-o acţiune reciprocă, în privința naturii 
umane Descartes a introdus în conştiinţa occidentală un întreg, 
şir de erori dintre cele mai grave. Pe baza acestei împărțiri a fost 
obligat să comită absurditatea de a nega natura psihică a unor 
plante şi animale, precum şi “aparența” de a fi însufleţite a 
animalului, respectiv a plantei, pe care întreaga perioadă de 
timp premergătoare lui a considerat-o ca find reală şi a expli- 
cat-o ca o intropatie (Einfiihlung) antropopatică a sentimentelor 
noastre de viaţă în imaginile exterioare ale naturii organice, iar 
tot ccea ce nu este conștiință şi gândire omenească a trebuit 
astfel să le explice într-un mod pur mecanic. Aceasta a avut 
drept consecință nu doar că a accentuat într-un fel cu totul 
absurd “situaţia specială” a omului, şi a scos omul din mâinile 
materne ale naturii, ci şi că, dintr-o trăsătură de condei, a arun- 
cat în atara lumii categoria fundamentală a vieţii şi a fenome- 
nelor sale originare. Lumea constă pentru Descartes în nimic 
altceva decât nişte puncte gânditoare şi un mecanism impunător 
care poate fi cercetat matematic. Valoros în această doctrină a 
lui Descartes rămâne un singur lucru: autonomia şi suverani- 
tatea de un fel nou a spiritului (ce-i drept, la el spiritul este 

redus la rațiune şi este amestecat cu inteligenţa), recunoaşterea 
superiorității spiritului față de tot ceea ce este organic şi doar 
viu, o asemenea superioritate de care spiritul nu a dispus în 
epoca medievală a formei corporale (forma corporeitatis) şi a 
identificării spirit-suflet. Restul rămâne la Descartes o mare 
absurditate. 

Că nu există o substanţă spirituală ce se lasă determi- 
nată spaţial cum admite Descartes (glanda pineală) este ceva de 
la sine înţeles întrucât nici în creier şi nici în altă parte a cor- 
pului omenesc nu găsim un asemenea loc central în care să se 
adune toate fibrele nervoase sensibile şi în care să se întâlnească 
toate procesele nervoase. De asemenea, este în mod funda- 
mental fals în doctrina lui Descartes că psihicul constă numai în 
“conştiinţă” şi ar fi legat în exclusivitate de creierul mare. Cer- 
cetări psihiatrice pătrunzătoare au arătat că funcţiile psihice 
hotărâtoare pentru bazele caracterului omenesc şi, în mod 
special, tot ceea ce aparține de viaţa instinctului şi de afecti- 
vitate — pe care noi le recunoaştem drept baza şi forma originară 
a psihicului — nu îşi au de fel procesele lor paralele fiziologice 
în creierul mare ci în trunchiul cerebral (/Hirnstammgegend), 
parţial în caverna centrală al celui de al treilea ventricol, parțial 
în talamus, care mijloceşte în calitate de legătură centrală între 
senzaţii şi viaţa instinctelor. Mai departe, sistemul fără ieşire în 
afară al glandelor sangvine (glanda tiroidă, glanda embrionară, 
hipofiza, rinichiul secundar), al căror mod de funcţionare deter- 
mină viața instinctivă şi afectivitatea omului şi, în continuare, 
înălțimea şi lățimea, faptul că cineva creşte uriaş, sau ajunge 
pitic şi posibil şi caracteristicile de rasă ca şi loc de mijlocire al 
întregului organism, împreună cu forma sa de configurare 
(Gestaltungsform) se dovedesc acele părți mici alăturate ale 
vieţii sufleteşti pe care le numim “conştiinţa stării de veghe” 
(Wachberosstsein). Astăzi întregul corp şi nicidecum doar cre- 
ierul este acela, care e considerat ca şi câmpul fiziologic, paralel 
al proceselor sufleteşti. Despre o legătură reciprocă între sub- 

stanța sufletească şi substanţa corporală, atât de exterioară pe 
cât o considera Descartes, nu mai poate fi vorba în mod serios. 
Filosofii, medicii şi cercetătorii naturii care, astăzi, se 
ocupă de problema corpului şi sufletului converg, tot mai mult 
către unitatea unei concepții fundamentale: una şi aceeaşi este 
viaţa, care în conţinutul ei interior este psihică, iar celorlalți le 
apare alcătuită din forme configurative corporale. Împotriva 
acestei unități nu se poate argumenta că “Eul” este totuși ceva 
“simplu” şi unitar, pe când corpul un complicat “stat de celule”. 
Fiziologia contemporană a dărâmat în întregime reprezentarea 
statului de celule, la fel cum a rupt şi cu concepţia fundamentală 
cum că funcţiile sistemului nervos pot fi determinate numai 
sumativ şi că, deci, nu ar fi în întregime în legătură unele cu 
altele ci ar fi întotdeauna hotărâte riguros din punct de vedere 
spaţial şi morfologic în punctul lor de pornire. Fireşte, dacă 
cineva consideră, ca Descartes, organismul fizic drept un fel de 
maşină, şi anume în sensul învechit, astăzi depăşit chiar de 
fizica şi chimia teoretică şi aruncat în lături ca fier ruginit, al 
concepției mecanice a naturii din epoca Galilei-Newton, acela, 
pe de altă parte, trece cu vederea cum Descartes şi toți aceia 
care l-au urmat au dovedit cu certitudine, pe latura psihică, 
independenţa şi prioritatea întregii vieţi instinctive şi afective 
faţă de orice imagine “conştientă” a reprezentării; dacă întreaga 
viață sufletească este restrânsă la starea de veghe, ocolindu-se 
desfacerea tuturor grupelor noastre de funcţii interdependente 
ale procesului sufletesc de Eul conştient, de totalitatea unitară a 
Eului şi fenomenele de sciziune de Eul conștient însuşi; mai 
departe, dacă se neagă strangularea efectelor şi se uită de 
amnezia posibilă a unor întregi faze ale vieţii, atunci, fireşte, se 
dă peste o falsă contradicţie; aici unitate şi simplitate, în forma 
sa cea mai originară, de cealaltă parte doar diversitatea părților 
corporale, legate între ele numai în mod secundar, şi a proce- 
selor întemeiate numai în ele; aici o substanță sufletească, acolo 
infinit de multe substanțe corporale individuale. Această super- 
centralizată imagine sufletească este exact la fel de greşită ca şi 

imaginea supermecanicistă a procesului fiziologic pe care a 
elaborat-o vechea fiziologie. 

În cea mai dură opoziţie cu toate aceste teorii putem să 
spunem: procesele fiziologice, psihice şi de viaţă sunt ontologic 
strict identice (aşa cum Kant deja a propus). 

Ele se deosebesc numai în plan fenomenal — însă şi 
fenomenal sunt riguros identice în legile structurale și în ritmica 
desfăşurării lor. Amândouă procesele sunt mecanice, cele fizio- 
logice la fel ca şi cele psihice, amândouă sunt teleokline şi 
reglate înspre întreg. Procesele fiziologice sunt în acest fel cu 
atât mai mult cu cât sunt mai primitive (şi nu cu cât sunt mai 
înalte) acele segmente ale sistemului nervos în care ele se 
desfăşoară; procesele psihice, de asemenea, au un caracter, cu 
atât mai global (ganzheitlicher), şi mai finalist (ziellhafter) cu 
cât sunt mai primitive. Amândouă procesele, conform cu forma- 
rea şi jocul reciproc al funcţiilor lor proprii, sunt fiecare numai 
o latură a aceluiași proces de viaţă supramecanic. 

Ceea ce numim, deci, “fiziologic” şi “psihologic” sunt 
numai două laturi ale cercetării unuia şi aceluiaşi proces de 
viață. Există o “biologie internă” şi o “biologie externă”. Bio- 
logia externă înaintează în cunoaştere de la forma structurală a 
organismului către procesul propriu zis de viață, însă nu trebuie 
să uităm că fiecare formă vie, începând cu elementele celulare, 
ultimele care se pot distinge, prin celule, ţesuturi, organe până 
sus la întregul organism, sunt în fiecare moment purtate din nou 
de către procesul de viaţă şi că în procesul dezvoltării “funcţiile 
formative”, puternic separabile de funcţiile de serviciu ale 
organelor, sunt acelea care dau naştere, cu colaborarea “situ- 
ației” chimico-fizice, formelor statice (anatomice) ale materiei 
organice. Pe bună dreptate, anatomistul din Heidelberg, H. 
Braus şi fiziologul, A. v. Tschermak au situat această idee în 
centrul cercetărilor lor. S-ar putea spune astăzi că această 
concepţie începe să se evidenţieze în toate ştiinţele care au de-a 
face cu această celebră problemă. Vechiul “paralelism” psiho- 
mecanic dintre “corp şi suflet” ține astăzi de lada de vechituri la 

fel ca şi “teoria acţiunii reciproce” împrospătată de Locke sau 
doctrina scolastică despre suflet ca forma corporeitatis. 

Ruptura pe care Descartes a introdus-o prin dualismul 
său al substanţei întinse şi al substanţei conştiente între corp şi 
suflet s-a înlocuit astăzi cu unitatea aproape palpabilă a vieții. 
Dacă un câine vede o bucată de carne şi în stomacul său se 
produc din această cauză anumite sucuri stomacale determinate, 
pentru Descartes, care a scos din conţinutul sufletului întreaga 
viaţă a instinctelor şi a afectelor şi a susținut în acelaşi timp o 
explicare pur chimic-fizică a manifestărilor vieţii din legile lor 
structurale, aceasta este o minune absolută. De ce? Pentru că 
Descartes, pe latura sufletească, înlătură impulsul instinctual al 
apetitului, care, în același înţeles, este condiţia ca la animal să 
se formeze percepţia optică a hranei, așa cum este şi impulsul 
exterior (care, de altfel, în opoziţie cu ceea ce crede Descartes, 
nu poate fi niciodată condiţia conținutului percepţiei, ci este 
numai percepția aici şi acum a acestui conţinut, care în calitate 
de parte a “imaginii” corporale există, în întregime independent 
de orice “conştiință”) — şi pentru că, pe cealaltă latură, fizio- 
logică, producerea sucului stomacal, care corespunde apetitului, 
nu o consideră ca un proces de viață real, adică unul care se 
înrădăcinează în unitatea funcțională, fiziologică şi în structura 
acestuia, ci ca un proces care se petrece în stomac, total 
independent de sistemul nervos central, pe o cale pur chimică, 
imediat ce mâncarea a ajuns în stomac. Dar ce ar putea spune 
Descartes dacă i s-ar pune în faţă constatarea lui Heyder, con- 
form căreia chiar şi sugestia mâncării ar atrage după sine acelaşi 
rezultat ca şi mâncatul efectiv? Se vede greşeala — eroarea 
fundamentală a lui Descartes: a trece total cu vederea sistemul 
instinctelor la om şi la animal (în ciuda lucrării sale despre 
Pasiuni...), tocmai acela care realizează unitatea şi mijloceşte 
între mişcarea reală a vieţii şi conținuturile de conştiinţă. 
Descartes şi întreaga fiziologie veche consideră unitatea 
funcţională fiziologică drept o întâmplare inițială şi aproape în 
întregime subordonată determinării mecanice, în sensul unui 

principiu formal mecanic de acţiune de aproape, ce provine din 
părţile rigide ale corpului organic, din perspectivă morfologică, 
deja punct cu punct şi în întregime determinată. Pe când ea 
tocmai aceasta nu este. În conceptul său de bază “funcţia” fizio- 
logică este o formă procesuală (Ablaufoestalt) independentă, 
ritmizată, o formă temporală, dinamică, care nicidecum nu 
poate fi considerată, din capul locului, legată de un spaţiu rigid, 
ci dimpotrivă, trebuie s-o considerăm ca fiind capabilă, în 
primul rând, să separe câmpul funcţional propriu în substraturile 
celulare existente şi, întâi de toate, de a le forma. Reacţii orga- 
nice sumative, de un caracter determinat şi rigid nu există nici 
în cazul acelor funcţii fiziologice care nu dispun de nici un fel 
de corelate conştiente; așa cum s-a arătat mai nou nu mai există 
aşa ceva nici în cazul reflexului atât de simplu cum este reflexul 
patelar (reflexul rotulei genunchiului). Organismul poate să 
atingă acelaşi scop şi din punct de vedere fiziologic şi printr-o 
schimbare multiplă a structurilor şi substraturilor corporale cu 
care lucrează, chiar şi la o deviere datorată unei cauze noi. Din 
perspectivă fenomenologică, demersurile fiziologice ale orga- 
nismului sunt tot atât de “raţionale” ca şi cele psihice, adică 
sunt procese conştiente, iar acestea din urmă, adesea, la fel de 
“proaste” ca şi procesele organice. După cum, de exemplu, în 
procesul de regenerare al organismului, pe locul rănii apar două 
capete în loc de unul singur: cu aceeaşi situaţie ne întâlnim şi în 
cazul restabilirii unui complex psihic, când o parte a acestui 
complex este deja dat, cum ar fi, în cazul instinctului de repe- 
tare al orbului, când acesta restabileşte scheme în mod repetat 
analoge (mereu “înşelatul”, etern, “sacrificatul” etc). 

După părerea mea, în fața cercetării ar trebui acum să 
stea tocmai scopul metodic de a studia în modul cel mai 
amănunţit în ce măsură se pot provoca şi schimba aceleaşi 
moduri de comportament ale organismului, pe de o parte dato- 
rită unor stimuli fizico-chimici, care vin din exterior, pe de altă 
parte prin stimulare psihică (sugestie, hipnoză, toate formele de 
psihiatrie), respectiv datorită schimbării mediului social (de 

acestea depind mult mai multe boli decât se presupune). Să ne 
ferim, aşadar, de exagerarea greşită a explicaţiilor exclusiv 
fiziologice. Pe baza experienţei actuale, un ulcer stomacal poate 
fi în aceeaşi măsură de origine psihică precum şi provocat de 
procese fizico-chimice, şi nu numai bolile nervoase ci şi bolile 
organice au, întotdeauna, corelate psihice determinate. Cele 
două moduri ale influenţei noastre asupra procesului de viață de 
fapt unitar — acela prin coridorul conştiinţei şi acela prin cori- 
dorul excitaţiei corporale exterioare (P. Schilder) — le putem 
echilibra şi cantitativ, dacă economisim un factor în aceeaşi 
măsură în care recurgem la celălalt. Excitarea sexuală poate fi 
provocată în aceeaşi măsură prin luarea unor anumite substanţe 
ca şi prin imagini sau lecturi lascive. Până şi procesul de viață 
fundamental pe care îl numim “moarte” poate fi provocat 
deopotrivă de un şoc afectiv brusc ca şi printr-un foc de pistol. 
Toate acestea sunt numai diferite moduri de a ne apropia ale 
felului în care în experiența noastră şi în decursul procesului 
nostru de orientare ne referim /a unul şi acelaşi proces de viaţă, 
unitar ontologic. Chiar şi funcţiile psihice cele mai înalte, ca 
aşa numita gândire care se referă la un obiect (beziehende 
Denken) nu se sustrag, unui riguros paralelism fiziologic. În 
sfârşit, după doctrina noastră, şi actele spirituale, întrucât şi 
măsura în care îşi câştigă întreaga cantitate de energie necesară 
activităților din sfera vitală a instinctelor, nu se pot manifesta în 
experienţă fără o anumită energie nici pentru noi înşine, chiar şi 
aceste acte spirituale dispun în permanență de componente 
caracteristice paralele atât pe latură fiziologică cât şi psihică. 
Că ştiinţa occidentală a omului, ca ştiinţă a naturii şi medicină 
se ocupă, înainte de toate, cu latura corporală a omului, şi că ea 
încearcă să intluențeze procesele vitale, în primă linie, prin 
coridorul ce duce din exterior către interior, acesta este un 
fenomen parțial al interesului, peste măsură de excesiv, care 
este, în peneral, caracteristic tehnicii occidentale. Faptul că 
pentru noi procesele vitale apar cu mult mai abordabile din 
exterior către interior decât prin coridorul conştiinţei, aceasta nu 

trebuie să se întemeieze în mod necesar pe relaţia de fapt dintre 
psyche şi pyhsis, ci se poate admite că are la bază un interes 
unilateral întins pe parcursul a câteva secole. Medicina indiană 
este tocmai contrarul, ea ne arată o dispoziţie nu întotdeauna 
unilateral psihică”. 

Viaţa psiho-fizică este una — şi această unitate este un 
fapt care contează pentru toate fiinţele vii; aşadar chiar şi pentru 
oameni. Omul, din punct de vedere al vieţii sufleteşti, poate fi 
separat de animale numai gradual; nu avem nici cel mai mic 
motiv să atribuim trupului şi sufletului său vreo origine specială 
şi un destin viitor, cum face creaţionismul teist sau doctrina 
tradiţională despre nemurire. Legile lui Mengel stau în picioare 
în aceeaşi măsură în construirea caracterului psihic ca şi din 
punctul de vedere al diferitelor trăsături corporale. În același 
limp, deosebirile dintre om şi animal, din punctul de vedere al 
derulării funcţiilor psihice, sunt, fireşte, deosebit de importante; 
— însă foarte importante şi într-adevăr de departe mai impor- 
tante, decât deosebirile morfologice dintre animal şi om sunt 
deosebirile fiziologice. La om, în comparaţie cu animalele, o 
parte proporţional mult mai mare a materiei asimilate ajunge să 
formeze substanţa nervoasă; însă, exploatarea acestui material 
în vederea producerii formelor şi structurilor aparţinând unor 
unităţi vizibile anatomic este surprinzător de mic: spre deose- 
bire de animale o foarte mare parte a acestui material se trans- 
formă în pură energie cerebrală funcţională. Acest proces este, 
însă, corelatul fiziologic al aceluiaşi proces care la om, în 
limbaj psihologic, îl numim, “refulare” (Verdrängung) şi “subli- 
mare” (Sublimierung). În timp ce organismul uman în funcțiile 
sale sensomotrice nu este în mod esenţial superior animalului, 
difuzarea energiei între creierul său mare şi toate celelalte 
sisteme de organisme este cu totul alta. Creierul uman se 
bucură, într-o măsură mult mai mare, de o preferință necon- 

diționată în cazul hranei, decât creierul animal, întrucât are 
parte de aportul de energie cel mai intens şi mai multilateral, şi 
de astfel de forme ale derulării stărilor sale de agitaţie care, din 
punctul de vedere al locului, sunt cu mult mai puţin riguros 
delimitate (Goldstein). În frânarea generală a asimilării, creierul 
se opreşte ultimul şi, în comparaţie cu celelalte organe, cel mai 
puţin. Scoarța creierului mare al omului păstrează şi concen- 
trează întreaga istorie a vieţii organismului la fel ca şi preistoria 
sa. Întrucât orice derulare specială a stărilor de agitaţie ale 
creierului schimbă de fiecare dată întreaga structură emotivă, 
din acest motiv, în sens fiziologic, același proces nu se poate 
întoarce niciodată — aceasta este o stare de fapt care corespunde 
perfect legii fundamentale a cauzalității psihice, că numai 
întregul lanţ de trăiri trecute, niciodată un proces premergător în 
timp, este acela care explică următoarea întâmplare psihică. 
Deoarece activitatea scoarței cerebrale nu încetează niciodată, 
nici chiar în timpul somnului, iar elementele de structură se 
reconstruiesc în fiecare moment din nou, în felul acesta este şi 
fiziologic de aşteptat o puternică abundență de fantezie — care 
se revarsă şi fără un impuls exterior, ce păşeşte în față imediat 
la dărâmarea stării treze de conştiinţă şi a cenzurii acesteia 
(Freud), şi care, în continuare, — cum am arătat în altă parte* — 
poate fi considerat drept în întregime originar şi este limitat 
numai în măsură progresivă prin percepția sensibilă, însă fără a 
fi produsă de aceasta din urmă. Surplusul sufletesc curge la fel 
de continuu peste ritmul stărilor de veghe şi de somn (nu 
întrerupt, ca la conştiinţa trează), ca şi lanţul activităţilor fizio- 
logice. La om, într-o măsură mai mare ca la animale, creierul 
pare să fie organul propriu-zis al morţii, aşa cum aceasta este de 
aşteptat şi datorită centralizării şi legării mult mai puternice a 
tuturor proceselor sale vitale. Datorită unui şir întreg de 
cercetări ştim că, de pildă, câinele sau calul, deposedaţi în mod 
artificial de creierul mare, pot încă să ducă la capăt o mulțime 


* Vezi, Eirkenntnis und Arbeit, cap. V B. 

de fapte care, la om, în această situaţie, nu se mai realizează. 
Aceste fapte şi altele asemănătoare lor explică în manieră 
suficientă unitatea crescută a vieţii sufleteşti a omului în 
comparaţie cu cea animală, fără ca pentru explicarea acesteia să 
se presupună existența în om a vreunei substanţe sufleteşti 
speciale. 

Aşadar nu corpul şi sufletul, sau creierul şi sufletul sunt 
acelea care alcătuiesc în om o contradicţie ontică” . Acea con- 
tradicție, pe care o întâlnim în om şi pe care o trăim ca atare şi 
subiectiv este de un ordin mult mai înalt şi mai profundă: este 
vorba de contradicția dintre spirit şi viață. Această contradicţie 
pătrunde cu mult mai adânc în fundamentul fiecărui lucru, decât 
contradicția dintre viață şi anorganic pe care, mai nou şi, în 
special, H. Driesch a fost cel care a exagerat-o într-un mod fals. 

Dacă admitem că psihicul şi fiziologicul nu sunt decât 
două laturi ale unuia şi aceluiaşi proces de viaţă, căruia îi 
corespund două moduri de cercetare ale aceluiaşi proces, atunci 
trebuie ca tocmai acel X care duce la împlinire aceste două 
moduri de cercetare să fie superior opoziţiei dintre trup şi 
suflet. Acest X — aşa cum am văzut — nu este altceva decât 
spiritul care nu devine niciodată obiect dar face ca totul “să 
devină obiect”. Deja viaţa este o existenţă aspaţială, însă totuşi 
temporală — “organismul este un proces “ spune potrivit 
Jennings şi în orice moment toate formele corporale, ce par în 
repaos, sunt purtate şi întreţinute de acest proces de viață — aşa 
că ceea ce noi numim “spirit” este nu numai supraspaţial ci şi 
supratemporal. Intenţiile spiritului sunt cele care secţionează, ca 
să spunem aşa, desfăşurarea temporală a vieţii. Numai indirect, 
— întrucât necesită activitate — actul spiritual poate fi considerat 
ca dependent de un proces de viață temporal şi, în acelaşi timp, 
inculcat în el. 


* Putem spune că astăzi problema corpului și sufletului, care timp de 
atâtea secole a fost o problemă actuală, şi-a pierdut pentru noi 
importanța sa metafizică. 

Însă, oricât de esenţial diferite sunt “viaţa” şi “spiritul”, 
în cazul omului aceste două principii depind unul de celălalt: 
idealul spiritului este viața, dar singură viața este în stare să 
aducă spiritul în stare de activitate, de la cel mai simplu impuls 
către acțiune până la înfăptuirea unei opere căreia noi îi atri- 
buim un conţinut rațional spiritual, și să-l realizeze. 


Relaţia dintre spirit şi viață, aşa cum noi am circum- 
scris-o aici, a fost lăsată în afara atenţiei şi desconsiderată de o 
mulțime de concepții filozofice fundamentale privitoare la om. 

Înainte de toate am vrea să caracterizăm aici tangential 
toate acele teorii despre om care ar putea fi desemnate ca “natu- 
raliste”. Între acestea putem deosebi două tipuri fundamentale: 
concepţia unilateral formal-mecanică a comportamentului 
uman, respectiv concepţia unilateral vitalistă. 

Concepţia formal-mecanică a relaţiei dintre spirit şi 
viață trece cu vederea, în primul rând, specificul categoriei de 
viață şi pentru aceasta trebuie să răstălmăcească şi spiritul. 
Aceasta apare în istoria gândirii occidentale sub două forme. 
Una provine încă din antichitate, din doctrinele lui Democrit, 
Epicur şi Lucretius Carus, şi şi-a găsit expunerea cea mai per- 
fectă în “L'homme machine” a lui La Mettrie, în care, cum o 
spune deja titlul cărţii, se încearcă reducerea fenomenelor psi- 
hice ca fenomene însoţitoare a legităţilor fizico-chimice care 
conduc organismul, fără o separare a acestora de cele spirituale. 
Cealaltă formă, elaborată în modul cel mai hotărât în senzua- 
lismul englez, a primit expresie în Tratat asupra naturii umane 
a lui David Hume. Recent, Ernst Mach a ajuns cel mai aproape 
de o asemenea concepţie a omului care vede în “Eu” un punct 
nodal în care elementele lumii senzuale se întreţes în diferite 
densități. În cele două doctrine, într-una ca şi în cealaltă, prin- 
cipiul formal-mecanic este elaborat până la ultimele sale conse- 
cinţe, doar cu deosebirea că într-un caz procesele sensibile sunt 
înțelese din procese care se petrec după principiile mecanicii 

fizice, pe când în celălalt caz, conceptele fundamentale ale 
naturii anorganice sunt derivate, înainte de toate, din elementele 
sensibile care contează ca date ultime şi din legile proceselor de 
asociaţie (inclusiv unele concepte substanţiale şi cauzale). Gre- 
şeala comisă de ambele tipuri ale teoriei mecanice este însă 
aceea că lasă în afara atenţiei esenţa vieții în specificitatea şi 
legitatea sa proprie (Figengeserzlichkeit). 

A doua formă a teoriei naturaliste, cea viralistă, în 
opoziţie cu tipul formal mecanic, face din categoria de “viaţă”, 
categoria originară a întregii concepţii despre om şi cu aceasta 
şi despre spirit, supraapreciind cu mult însemnătatea princi- 
piului vieţii. După această concepție, spiritul omului în tota- 
litatea sa poate fi înțeles deplin din viaţa instinctivă a omului ca 
produsul târziu al evoluţiei acesteia. Astfel, pragmatismul 
anglo-american (Charles Sanders Peirce, apoi William James, 
F. C. Schiller şi John Dewey) derivă formele gândirii şi legile 
gândirii din formele muncii omeneşti de totdeauna. Nietzsche, 
în a sa Voinţă de putere, vrea să înțeleagă formele gândirii ca 
funcţii necesare, de o importanță vitală, ale instinctului de 
putere al vieții; mai nou, într-o formă ceva schimbată îl urmează 
în aceasta şi Hans Vaihinger". Dacă luăm în considerare tota- 
litatea concepţiilor cu privire la aceasta, atunci putem distinge 
între trei sub-tipuri ale ideii naturalist-vitaliste despre om, după 
cum iau drept sistem originar şi conducător al vieţii instinctelor 
în general sistemul nutritiv, sistemul reproductiv şi sexual, sau 
instinctul de putere. “Omul este ceea ce el mănâncă”, a declarat 
cu simplitate Vogt. Incomparabil mai adânc, şi prelucrând 
concepția filosofică a istoriei a lui Hegel, în mod special, Karl 
Marx a reprezentat o concepție analogă, anume aceea că nu 
omul face istoria ci, mai degrabă, istoria şi “mai cu seamă, în 
primul rând”, istoria economică, istoria “relaţiilor de producţie 
materială” sunt cele care, de fiecare dată, îl formează astfel pe 


* . . . . . . 
Pentru cele de mai sus vezi aprecierea mea din Erikenntnis und 
Arbeit. 

om. Conform cu această concepţie, istoria artei, ştiinţei, filozo- 
fiei, dreptului etc. şi a celorlalte creaţii spirituale, în general, nu 
au o logică internă proprie şi o continuitate. Această conti- 
nuitate şi cauzalitate propriu zisă este localizată în întregime în 
desfăşurarea formelor economice, fără de care — după Marx — 
orice formă istoric determinată, împlinită, are ca şi consecință o 
lume spirituală proprie, cunoscută ca suprastructură . Concepţia 
despre om ca o ființă dominată primordial de instinctul de 
putere şi afirmare porneşte istoric, în special, de la Machiavelli, 
Thomas Hobbes şi marii politicieni ai statului absolutist şi şi-a 
găsit în epoca modernă şi în cea contemporană continuarea prin 
doctrina despre putere a lui Fredrich Nietzsche, iar pe latură mai 
mult medical-psihologică în teoria lui Alfred Adler despre pri- 
matul instinctului de afirmare. A treia concepţie posibilă, este 
cea care concepe viaţa spirituală sub forma libido-ului sublimat, 
ca o simbolică supraconstrucţie aeriană a acestuia, şi cu aceasta 
priveşte întreaga cultură omenească cu creaţiile sale ca produse 
ale /ibido-ului refulat şi sublimat. Deja şi Schopenhauer a 
desemnat iubirea sexuală ca “punctul arzător al voinţei de a fi”, 
fără ca prin aceasta să fi căzut în întregime în naturalism — fiind 
împiedicat în aceasta de teoria sa negativă despre om — apoi, 
tânărul Freud, care nu a admis instinctul independent de moarte, 
a elaborat această concepţie despre om până în consecințele sale 
extreme”. 

Toate aceste concepţii naturaliste — fie acestea meca- 
niciste, fie vitaliste — trebuie să fie respinse în întregime. Cu 
toate că tipului vitalist îi revine un mare merit pentru că a între- 
văzut că ceea ce în om este creator şi puternic în sens propriu 
zis nu este ceea ce noi numim “spirit” (şi forme superioare ale 
conştiinţei), ci forțele instinctive obscure şi subconştiente ale 


Compară cu critica detenminismului istoric din lucrarea mea 
Probleme einer Soziologie des Wissens. 

"” Vezi critica teoriei freudiene a iubirii în cartea mea Wesen und 
Formen der Sympathie. 

sufletului, şi că formarea destinului uman -— a celui individual ca 
şi a celui de grup — depinde de continuitatea acestor procese şi a 
corelatelor simbolice de imagini, după cum nici mitul obscur nu 
este un produs al istoriei ci, dimpotrivă, în mod cuprinzător, el 
este acela care determină mersul istoriei. Toate aceste teorii 
greşesc însă prin aceea că vor să deducă nu numai activitatea şi 
câştigul de forță al spiritului, precum şi ideea şi valoarea sa, ci 
şi această idee însăși din stări de conţinut raționale şi, în conti- 
nuare, chiar şi legile spiritului şi creşterea sa internă din aceste 
puteri ale instinctului. Dacă teoria “clasică” a idealismului occi- 
dental greşeşte prin supraaprecierea enormă a spiritului, trece cu 
vederea adevărul profund al lui Spinoza că raţiunea este inca- 
pabilă să regleze pasiunile dacă ea însăşi nu devine o “pasiune” 
prin sublimare, cum se obişnuieşte astăzi să se spună, astfel, pe 
de altă parte, aşa numitul naturalism depreciază cu totul carac- 
terul originar şi independenţa spiritului. 

În opoziţie cu toate aceste teorii, un autor mai nou, care 
este, altfel, ciudat, însă nu fără orice profunzime, încearcă (la fel 
ca și noi) să înțeleagă omul înainte de toate, prin două categorii 
fundamentale ireductibile — “viață” şi “spirit” — eu îl numesc 
aici pe Ludwig Klages. El este acela care, în Germania, a fun- 
damentat acel mod de gândire panromantic cu privire la esența 
omului, pe care noi astăzi îl întâlnim la atât de mulți cercetători 
ai diferitelor ştiinţe, ca de exemplu la Edgar Doque, Leo 
Frobenius, C. G. Jung, Hans Prinzhom, Theodor Lessing” precum 


x» 


” Separarea dintre “spirit” şi “viaţă” a servit deja ca fundament al 
primei mele lucrări Metoda transcedentală şi psihologică (Die 
transzedentale und die psychologische Methode)!899, şi în conti- 
nuare, al Eticii mele, coincide însă cu întrebuințarea dată de Klages 
conceptelor, căci la Klages "spiritul“ este identic cu “inteligența”, cu 
“eul”, cu “voinţa”. 

* În lucrarea sa Geschichte als Sinngebung des Sinnlosen (Istoria ca 
atribuire de sens la ceea ce este fără sens) exprimă astfel ideea 
fundamentală a acestei concepţii — așa s-a consolidat tot mai mult în 
mine ideea fundamentală că lumea spiritului şi lumea conform normci 

și în anumite privinţe şi la Ostvald Spengler. Specificul acestei 
concepţii, pe care nu o vom trata aici mai de aproape, constă, 
înainte de toate, în următoarele două puncte. Spiritul este 
acceptat ca ceva originar, însă, întocmai ca la pozitivişti şi 
pragmatişti, e identificat în întregime cu inteligența şi capaci- 
tatea de opţiune. Klages nu recunoaşte că spiritul, în mod 
primar nu doar obiectualizează (vergegenstândlich) ci, în vir- 
tutea deposedării de realitate (Entwircklichung), este de aseme- 
nea şi viziune a ideilor și esențelor. Spiritul astfel deposedat în 
acest fel de esenţa proprie şi de miez va fi apoi în întregime 
devalorizat. După Klages, spiritul se găseşte într-o stare origi- 
nară şi fundamentală de război şi nu într-o relaţie de întregire 
reciprocă cu orice viață şi tot ce aparţine de aceasta, adică şi cu 
orice viață sufletească caracterizată prin “simpla”, expresie 
automată. În această stare de război spiritul ne apare ca un 
principiu ce distruge mereu mai adânc viața şi sufletul în proce- 
sualitatea istoriei omeneşti, astfel încât istoria omenească ne 
apare ca decadence, ca progresiva îmbolnăvire a vieţii care se 
manifestă în om. Dacă Klages ar fi în întregime consecvent — 
ceea ce nu este, căci într-un mod ciudat lasă spiritul să “pătrun- 
dă” în istorie într-un anumit punct determinat, numai după ce a 
devenit mai întâi, astfel că istoria lui homo sapiens este prece- 
dată de o masivă pre-istorie, la care priveşte cu ochi de 
Bachofen — aşa că, de fapt, ar trebui să găsească deja, în deve- 
nirea ca om, tragedia vieţii, care, după el, nu este decât omul. 

În concepţia noastră, deja faptul că nu atribuim sufle- 
tului ca atare nici un fel de putere şi forță, nici un fel de energie 
originară activă, cu ajutorul căreia să poată duce la îndeplinire 
această “distrugere”, deja faptul acesta în sine face cu neputinţă 
să presupunem o opoziţie atât de dinamică şi de duşmănoasă 


spiritului nu este decât o indispensabilă lume adăugată la viaţa care se 
îmbolnăveşte în om, numai un mijloc de salvare a unor maimuțe 
răpitoare, suferind, ca rezultat al ştiinţei, de mania grandorii, devenite 
problematice în sine, care după o scurtă stare de trezie, “dispar fără 
urmă” (Ed., IV, Leipzig, 1927, p. 28). 

între viaţă şi spirit. Cum Klages a amintit în scrierea sa bogată 
în observaţii fine despre culturile târzii din punct de vedere 
istoric, fenomene cu adevărat regretabile nu pot fi trecute în 
contul “spiritului”: în realitate ele pot fi duse înapoi la un proces 
pe care eu îl numesc “supra-sublimare” (Ubersubliemierung), la 
o stare de exces de raţionalizare (Vergehirnlichung) a omului, 
pe baza căreia şi ca o reacţie la aceasta începe refugiul romantic 
întotdeauna conştient (care, de cele mai multe ori este de găsit, 
chipurile, în istorie) către o asemenea stare în care această 
“supra-sublimare”, şi cu deosebire exagerarea activităţii discur- 
sive intelectuale, încă nu se poate constata. O asemenea mişcare 
de refugiu a fost deja fenomenul dionisiac în Grecia; în conti- 
nuare, dogmatismul elenistic care a privit la elenismul clasic cu 
aceeaşi ochi cu care romantismul german s-a uitat la Evul 
Mediu. După câte mi se pare, Klages nu ia suficient în atenţie 
faptul că pe o asemenea imagine a istoriei se sprijină, până în 
cele din urmă amănunte, “dorul” (Sehnsucht), născut prin pro- 
prie supraintelectualizare (eigene Überintellektualisierung), 
după “tinereţe şi primitivitate”, care însă nu se împacă cu 
realitatea istorică. Klages greşeşte şi atunci când nu vede că 
pretutindeni acolo unde, dionisiacul şi forma dionisiacă a exis- 
tenței omeneşti sunt originare şi naive — şi aceasta nu se petrece 
în întregime nicăieri, pentru că suprimarea exprimată a refulării 
instinctelor este introdusă în aceeaşi măsură de spirit ca şi 
asceza rațională a instinctelor (animalul nu cunoaşte o asemenea 
stare lipsită de reţineri) — stare dionisiacă însăşi se sprijină pe o 
complicată tehnică conştientă a voinţei, adică lucrează cu 
acelaşi spirit, pe care ar trebui să-l deconecteze. 

O altă grupă de fenomene, în care Klages vede con- 
secința puterii distructive a spiritului, constă în aceea că pretu- 
tindeni acolo unde în opoziţie cu activităţile ce se desfăşoară de 
altfel automat ale sufletului vital, se instituie o activitate 
spirituală, cele dintâi, de fapt, de departe sunt cele expuse unor 
influenţe distructive. Asemenea simptome fundamentale simple 
sunt, de exemplu, disfuncţiile cardiace, ale respirației sau ale 

altor activități în întregime sau pe jumătate automate pe care le 
simțim; în continuare, asemenea disfuncţii care se produc atunci 
când voința, în loc să se orienteze înspre conținuturi accentuate 
valoric, mereu noi, se întoarce în mod direct împotriva impul- 
surilor instinctului. Însă, ceea ce Klages numeşte aici “spirit” nu 
este în realitate spirit ci numai o complicată “inteligență the- 
nică” (în sensul dezvoltărilor noastre anterioare). Tocmai el, 
adversarul cel mai înverşunat al oricărei concepţii pozitive a 
omului, a oricărei concepţii a omului ca “homo faber”, devine, 
în acest punct fundamental, un discipol necritic al concepției 
fundamentale pe care, în rest, o critică atât de puternic. 

Spiritul şi viaţa trimit unul la celălalt, — este o greşeală 
fundamentală să le pui într-o duşmănie originară, într-o stare de 
război originară. 

“Wer das Tiefste gedachit, liebt das Lebendigste”. 


” Cel ce gândeşte mai-adâncul, iubeşte ce este mai viu. (citat din 
Socrate şi Alcibiade de Hölderlin) 

Omul și fundamentul lumii. Originea religiei. 
Originea metafizicii 


Sarcina unei antropologii filosofice este de a arăta cu 
precizie ceea ce în această lucrare am schițat numai pe scurt, 
cum se nasc din structurile fundamentale ale existenţei omeneşti 
toate monopolurile, realizările şi operele specifice ale omului: 
astfel, limba, cunoaşterea, unealta, arma, ideile despre dreptate 
şi nedreptate, statul, conducerea, funcțiunile descriptive ale 
artei, mitul religia, ştiinţa, istorialitatea şi socialitatea. Pe aces- 
tea nu le putem acum detalia. În încheiere, să ne îndreptăm pri- 
virea asupra acelor consecinţe care se impun, din cele spuse, în 
privinţa relației metafizice a omului față de fundamentul 
lucrurilor. 

Este unul din rezultatele cele mai frumoase ale con- 
strucției succesive a naturii umane din treptele de existenţă sub- 
ordonate ei, aşa cum am încercat s-o prezint aici, că a putut să 
arate, în numele cărei necesități interne, omul în acelaşi moment 
în care a devenit “om”, datorită conştiinţei, privitor la lume şi la 
sine, şi a obiectualizării chiar şi a naturii sale psiho-fizice — 
aceasta conform cu trăsăturile fundamentale ale spiritului — a 
trebuit să conceapă şi ideea cea mai formală a unei existenţe 
absolute, infinite şi supramundane. Dacă, odată, omul s-a des- 
prins de întreaga natură şi a transformat aceasta în obiect — şi 
aceasta ţine de esenţa sa, este însuşi actul devenirii ca om — 
atunci trebuie, imediat, să privească înapoi îngrozit şi să întrebe: 
“Unde mă aflu eu însumi? Care este, de fapt, locul meu?”. El nu 
mai poate să spună anume: “eu sunt o parte a lumii, sunt 
înconjurat de aceasta” — pentru că existenţa actuală a spiritului 
său şi a persoanei sale este superioară chiar şi față de formele 


"a 


de existenţă ale acestei “lumi” în spațiu şi timp. 

Şi aşa, imediat cu această întoarcere, el priveşte înapoi 
înspre neant, el descoperă în această privire oarecum posibi- 
litatea “nimicului absolut”, şi. aceasta îi dă, mai departe, impuls 
pentru următoarea întrebare: “De ce există de fel o lume, de ce 
şi cum exist eu de fel?”. 

Trebuie înțeleasă riguroasa “necesitate de esență” 
(Wesensnotwendigkeit) a acestei conexiuni care există între om, 
lume —, conştiinţa de sine şi conştiinţa formală despre Dumne- 
zeu a omului — în care Dumnezeu este conceput numai ca o 
existență prin sine, prevăzută cu predicatul de “sfânt”, care 
poate fi umplut cu un conținut colorat în mii de feluri. Însă, 
sfera unei existenţe absolute în general, indiferent că ea este sau 
nu accesibilă trăirii sau cunoaşterii, aparţine esenței omului la 
fel de constitutiv ca şi conştiinţa de sine sau conştiinţa sa de 
lume. Ceea ce Wilhelm von Humboldt a spus despre limbă, 
anume că omul “nu a născocit-o” pentru că numai prin limbă el 
este om, aceasta contează cu exact aceeaşi rigoare şi pentru o 
sferă formală de existenţă a unei fiinţe existente pur şi simplu în 
sine, care depăşeşte orice conţinut de experienţă finit, şi chiar 
existenţa centrală a omului însuşi de o sfințenie ce impune la 
venerație. Dacă omul înțelege prin cuvintele “originea religiei” 
Şi “originea metafizicii” nu doar acoperirea acestei sfere cu 
presupoziţii şi idei de credință determinate, ci originea însăşi a 
acestei sfere, atunci această naştere coincide în deplină măsură 
cu însăşi devenirea ca om. 

Deja, în aceeaşi clipă din care se trezeşte în el scânteia 
conştiinţei de sine şi de lume, omul trebuie să descopere cu o 
necesitate intuitivă întâmplătorul, contingenţa specifică a fap- 
tului “că în genere lumea este mai mult decât nu este” şi “că de 
fel, el însuşi este mai mult decât nu este”. Pornind din aceasta, 
este total greşit să laşi să premeargă principiul general că 
“există o existență absolută”, sau asemenea principii ca “eu sunt” 
(Descartes) sau “lumea este” (Toma d'Aquino) şi să vrei să 
ajungi la sfera Absolutului prin deducţii din asemenea forme de 
existență. Lumea, conştiinţa de sine şi de Dumnezeu, alcătuiesc 

o unitate de o structură indestructibilă — întocmai cum transcen- 
denţa obiectului şi conştiinţa de sine se nasc din unul şi acelaşi 
act, din a treia reflexie, “în acelaşi moment”, în care a răsunat 
acel “nu, nu” față de realitatea concretă a lumii înconjurătoare, 
în care se constituie existenţa spirituală actuală” şi obiectele 
sale ideale, exact în acelaşi moment în care s-a născut compor- 
tamentul deschis către lume şi căutarea ce nu are niciodată 
linişte pentru ca să pătrundem nestingherit în sfera de lume des- 
coperită şi să nu ne oprim în fața nici unui dat, exact în acelaşi 
moment în care omul e pe cale de a deveni om şi a sfărâmat 
metoda corespunzătoare de adaptare la mediul proprie oricărei 
vieți animale premergătoare lui pornind în direcţie opusă şi 
adaptându-şi “lumea” descoperită sie şi vieţii sale, devenită în 
mod organic stabilă; exact în acelaşi moment în care “omul” s-a 
separat de “natură” pentru a face din aceasta obiectul domi- 
nației sale şi al noului principiu de artă şi de semn (neuen Kunst 
und Zeichenprinzips), tocmai în acel moment a trebuit ca omul 
să-şi ancoreze centrul său, într-un fel sau altul, în alara lumii şi 
dincolo de ea. Căci nu se mai putea concepe mai mult pe sine ca 
simplă “parte” sau simplu “membru” al acelei lumi, deasupra 
căreia el s-a ridicat cu atâta îndrăzneală. 

După această descoperire a caracterului contingent al 
lumii şi a curiosului hazard din sâmburele existenţei sale, deve- 
nită acum “excentrică în raport cu lumea” (Wel/rwexzentrisch) 
omului îi mai rămâne posibilitatea unui dublu comportament: el 
poale să se mire Klages în legătură cu lumea şi să pună în miş- 
care spiritul său cunoscător pentru a concepe Absolutul şi a se 
instala în el — aceasta este originea oricărui fel de metafizică, ea 
s-a petrecut destul de târziu în istorie şi numai la puţine 
popoare. Însă, a fost cu putință şi ca omul — dintr-un impuls de 
nestăpânit, îndreptat către salvarea nu numai a existenței sale 
individuale ci, înainte de toate, a întregului său grup — şi pe 
baza şi cu ajutorul unui puternic exces de fantezie care, de la 
început a fost aşezată în el în opoziţie cu animalele, populează 
această sferă a existenţei cu figuri după bunul său plac, astfel ca 

cu ajutorul puterii acestora, prin cult şi rit, să găsească un 
refugiu, pentru “ca în spatele lui” să găsească şi ajutor din 
partea a ceva “de dincolo” de el, întrucât în actul fundamental al 
înstrăinării sale de natură şi obiectualizării sale — şi în devenirea 
concomitentă a existenţei şi conştiinţei sale de sine — i se părea 
că se prăbușește în neantul pur. Depăşirea acestui nihilism sub 
forma unor asemenea salvări şi susțineri este tocmai ceea ce noi 
numim religie. Primordial, ea este religie de grup sau populară. 
Ea devine mai târziu, odată cu apariţia statului “religie înte- 
meiată” (Stifierreligion). Pe cât este de sigur că lumea ne-a fost 
dată mai întâi în opoziție cu existența noastră practică de viață, 
înainte de a fi obiect de cunoaştere, este la fel de sigur că şi 
toate aceste produse ale gândirii şi reprezentării privind aceasta 
sferă nou descoperită, care îi sunt de ajutor omului să se afirme 
în lume — un asemenea ajutor oferă oamenii, mai întâi, mitul, 
mai târziu “religia” care se desface din ea — din punctul de 
vedere istoric premerg, oricărei cunoaşteri cu caracter metafizic, 
orientată către cunoaşterea adevărului (sau încercările în vede- 
rea unei asemenea cunoașteri) 

Să avem în vedere câteva tipuri principale ale ideilor 
religioase pe care omul şi le-a format privind relaţia dintre sine 
şi fundamentul existenţial cel mai înalt al lucrurilor şi să ne 
mărginim demersul la treapta monoteismului occidental — 
ionian. Aici găsim asemenea reprezentări precum aceasta: că 
după ce Dumnezeu a ales un popor anumit ca poporul său 
(vechii evrei), omul a făcut alianță cu Dumnezeu. Sau omul 
apare în conformitate cu structura societăţii, drept “sclav al lui 
Dumnezeu”, şi prin viclenie sau printr-o prosterare şi mai 
inferioară se înclină în fața lui pentru a încerca să-l impre- 
sioneze, fie prin rugăminți şi amenințări, fie prin mijloace 
Magice. Într-o reprezentare mai înaltă omul îşi apare sieși ca 
“rob credincios” al celui mai înalt Stăpân Suveran. Reprezen- 
tarea cea mai înaltă şi mai pură cu putință, în graniţele mono- 
teismului, ajunge la ideea fiecărui om ca şi copil în relația cu 
“tatăl” Dumnezeu , mijlocită de “fiul”, identic cu el ca esenţă, 

care, în esenţa sa interioară, îl anunță omului pe Dumnezeu şi 
cu autoritatea sa dumnezeiască prescrie el însuşi omului anu- 
mite opinii de credinţă şi porunci. Pentru cercetarea noastră filo- 
sofică privind relaţia omului cu fundamentul cel mai înalt, 
trebuie să respingem orice idee de acest fel: trebuie să facem 
aceasta întrucât negăm premisa teistă: un Dumnezeu ca spirit, în 
spiritualitatea sa o persoană atotputernică. Pentru noi, relația 
fundamentală a omului cu temeiul universal constă în aceea că 
temeiul se află în om însuşi, care, ca atare, atât ca spirit cât şi ca 
ființă vie, este numai o parte — centru (Teilzentrum) a spiritului 
Şi a impulsului “de a exista prin sine însuşi” (durch-sich) care, 
spun, se concepe şi se realizează pe sine nemijlocit în om 
însuşi. 

Aceasta este mai vechea idee a lui Spinoza, Hegel şi a 
multor altora: existenţa originară devine conştientă de sine în 
om (însuşi), în cadrul aceluiaşi act în care omul se contempla pe 
sine întemeindu-se în el. Noi trebuie să transformăm această 
idee, până acum reprezentată într-un mod intelectualist unila- 
teral, în aşa fel încât această cunoaştere ce sc întemeiază pe sine 
(sich gegriindet- Wissen) să fie doar o consecință a instituirii 
active a centrului nostru existenţial (aktiven Einsetzung unseres 
Seinszentrum) în vederea cerinţei ideale a divinității şi pentru a 
îndeplini deplin această cerinţă, iar în procesul acestei înde- 
pliniri să coproducem pe Dumnezeul ce devine din fundamentul 
original ca întrepătrundere crescândă dintre spirit şi impuls. 

Locul acestei realizări de sine, s-o spunem, al acelui 
proces în care existenţa ce există prin sine încearcă să se facă pe 
sine Dumnezeu şi de dragul realizării căreia se împacă cu lumea 
ca “istorie” este tocmai omul, omul în Eul său şi în inima lui. 
Acestea sunt singurele locuri ale devenirii ca Dumnezeu care ne 
sunt accesibile — totodată, părți reale ale însuşi acestui proces 
transcendental. Căci, chiar dacă, toate lucrurile se nasc în 
sensul unei creaţii constituie, în fiecare moment, din existența 
ce există prin sine (Durch-sich-seienden-Sein), şi anume prin 
unitatea funcţională a jocului de ansamblu al impulsului şi 

spiritului, totuşi numai în om, în Sinele său, aceste două atribute 
ale lui Ens per se — cognoscibile pentru noi — se raportează activ 
unul la altul. Omul este punctul lor de întâlnire şi în el logosul, 
conform căruia a fost creată lumea, devine un asemenea act la 
realizarea căruia acesta co-participă. În concepţia noastră, 
devenirea omului şi devenirea lui Dumnezeu sunt procese care, 
din capul locului, trimit unul la celălalt. Pe cât de puţin omul 
este în stare să ajungă la destinaţia sa proprie fără să se con- 
ceapă pe sine ca membru al acestor două atribute ale existenţei 
celei mai înalte iar această existenţă ca locuindu-se pe ea însăşi, 
la fel de puţin această Ens a se poate să-şi dobândească Sinele 
fără co-acţiunea omului. 

Spiritul şi impulsul, aceste două atribute ale existenței, 
făcând abstracţie de întrepătrunderea lor reciprocă, în devenire 
— ca şi scop — nu pot fi considerate ca şi terminate în sine; 
acestea cresc în ele insele tocmai prin aceste manifestări ale lor, 
în istoria spiritului omenesc și în evoluția procesului de viaţă al 
lumii. 

Mi se va spune, şi în fapt mi s-a şi spus că omul nu este 
capabil să suporte un Dumnezeu ce nu este încă gata terminat, 
ce se află încă în devenire. Răspunsul meu este că metafizica nu 
poate fi o instituţie de asigurări pentru oameni slabi, ce au 
nevoie de susținere. Metafizica presupune la om o rațiune deja 
puternică, de un curaj înălțător. De aceea, este de înțeles că 
omul a ajuns la conştiinţa luptei comune alături de Dumnezeu, 
la conştiinţa faptului că prin el însuşi participă la procesul 
procurării şi realizării “divinității” numai în cursul dezvoltării 
sale şi al creşterii cunoaşterii sale de sine. Nevoia de grijă şi 
sprijin, venite din partea unei forței atotputernice, extra-umane 
Şi extra mundane, care este considerată identică cu Binele şi 
Înţelepciunea, este prea mare pentru ca în epoca minoratului 
intelectual să nu fi străpuns toate stăvilarele simţurilor şi reflec- 
tiei. În locul acestei relaţii distante, pe jumătate infantilă, pe 
jumătate debilă, aşa cum ea este dată în relaţiile obiectivizatoare 
şi de aceea deviatoare ale contemplaţiei, adoraţiei. ŞI rugăciunii, 

implorării; noi punem acel act elementar prin care omul se 
îndatorează personal față de divinitate, se identifică pe sine în 
toate privinţele cu direcţia spirituală a actului lui Dumnezeu. 
Ultima “existență” reală a fiinţei prin sine nu este capabilă de 
obiectualizare — la fel de puţin ca existența unei persoane 
străine. Noi putem lua parte la viaţa sa, putem deveni părți ale 
actualităţii sale spirituale numai prin co-acţiune (Mirvol/zug ), 
numai prin intermediul actului angajării şi al identificării active. 
Existenţa absolută nu este dată pentru ajutorarea omului, doar 
pentru satisfacerea slăbiciunilor sale, care vor să facă din 
această existenţă, de fiecare dată, din nou un “obiect”. 

Totuşi există pentru noi un sprijin : aceasta înseamnă a 
te sprijini pe întreaga operă de realizare a valorilor a istoriei 
universale de până acum, în măsura în care aceasta a favorizat 
deja devenirea lui “Dumnezeu” într-un Dumnezeu. Numai că 
omul nu trebuie niciodată să caute certitudini teoretice ultime 
care să premeargă acestei angajări. Numai în angajarea perso- 
nală însăşi se deschide posibilitatea să putem “şti” despre 
existența existenţei pentru sine. 

CONCEPȚIA FILOZOFICĂ DESPRE LUME 


“Mulțimea nu va fi niciodată filozof”. Această formu- 
lare a lui Platon este valabilă şi astăzi. Cei mai mulți oameni îşi 
dobândesc viziunea despre lume (Weltanschauung) dintr-o tra- 
diție religioasă ori dintr-una obişnuită, pe care au asimilat-o 
odată cu laptele matern. Cel ce aspiră la o concepţie despre 
lume trebuie însă să se încumete să se sprijine pe propria sa 
rațiune. El trebuie să pună la îndoială, cu titlu de probă, toate 
părerile moştenite şi să nu recunoască nimic din ceea ce nu 
poate să-i fie personal inteligibil şi întemeiat. Cu toate că este şi 
a fost întotdeauna îndeletnicirea unei elite, care se formează în 
jurul unei personalități proeminente, viziunea despre lume 
fundamentată filosofic nu este însă lipsită de influență asupra 
mersului istoriei. Căci orice istorie este în esență opera unor 
elite şi a imitării acestora. Pentru a aduce aici un exemplu de 
astfel de influență a unei elite filozofice, să ne folosim de 
acţiunea lui Platon şi cea a lui Aristotel asupra doctrinelor 
Bisericii, ori să ne gândim la acţiunea puternică, impresionantă 
şi spiritual înnoitoare pe care I. Kant, J. G. Fichte, Schelling, 
Hegel au exercitat-o asupra Germaniei din perioada războaielor 
de eliberare şi asupra conducătorilor ei politici şi militari, a 
celor din creaţia poetica şi din teoria educaţiei. 

Ce-i drept, până nu demult filozofia germană însăşi — 
îndeosebi cea academică — renunțase la construcția unei 
Weltanschauung. Decenii de-a rândul ea şi-a dat osteneala să fie 
doar o slugă credincioasă a ştiinţelor pozitive: şi aceasta întrucât 
examina presupoziţiile, metodele şi țelurile acestora. Astfel, 
filozofia ultimelor trei decenii ale secolului al XIX-lea a ajuns 
să fie aproape în întregime o doctrină a cunoaşterii şi a 

experienţei psihice. Dar, filozofia poate să fie tot aşa de puţin o 
simplă servă a ştiinţelor pe cât poate să se afle în slujba unei 
credințe religioase. 

Pornind de la această constatare, în ultimele decenii 
filozofia şi-a schimbat profund atât esența, cât şi țelurile. Pentru 
a conduce mai îndeaproape la o soluţie a aşa-numitelor pro- 
bleme metafizice, în unire cu ştiinţele pozitive, dar sub cânmu- 
irea lor, filozofia a redobândit, după lungi căutări, metode fun- 
damentale şi riguroase. Cele trei mari direcţii de gândire, anume 
cea a pozitivismului, a neokantianismului şi a istorismului, care 
declarau ca imposibilă orice fel de metafizică, sunt doar nişte 
prezențe întârziate. Pozitivismul (de pildă, E. Mach, R. 
Avenarius) deducea formele fiinţei şi ale cunoașterii din datele 
percepţiei sensibile; din această cauză, trebuie să declare ca 
lipsite de sens şi bazate pe o falsă „obişnuință” de gândire a 
oamenilor nu numai răspunsurile metafizice ci şi interogările de 
acest fel. Aşa-numitul neokantianism care, după cum o dove- 
deşte cercetarea kantiană actuală, l-a înțeles pe marele gânditor 
pe cât de bine, şi pe atât de greşit, recunoștea problemele meta- 
fizice chiar ca probleme eterne ale rațiunii, dar, din punct de 
vedere teoretic, le considera ca insolubile. Istorismul (K. Marx, 
W. Dilthey, E. Troeltsch, O. Spengler) vedea în toate concep- 
tiile despre lume (Wel/ranschauungen), în cele religioase ca şi în 
cele filosofice, numai forme de expresie variabile ale struc- 
turilor de viață istorică şi socială, ele însele schimbătoare. 
Astăzi se poate spune însă că temeiurile care au condus aceste 
trei grupări de gândire la o luare de poziţie negativă faţă de 
metafizică sunt cu totul și fără urme respinse”. 

Dar a fost necesară nu numai o respingere, ci şi o nouă 
construcție pozitivă, şi ea a şi fost îndeplinită. Omului nu-i este 
proprie numai calitatea de a-și forma sau nu o idee metafizică şi 


* Vidi: Max Scheler, Die Wissensformen und die Gesellschaft, (1926), 
în studiul Probleme einer Soziologie des Wissens (1924), conside- 
rațiile critice asupra istorismului şi pozitivismului. 

un sentiment metafizic, adică o idee despre ceea ce stă ca 
fiinţând la baza lumii şi a omului, şi care există numai prin sine 
(ens per Se) şi de care depinde orice alt fiind. În mod necesar, 
omul are totdeauna — conştient sau inconştient, prin achiziție 
proprie sau din moştenire — o astfel de idee şi un astfel de sen- 
timent. El are numai de decis cum să-și constituie o idee bună şi 
rațională, poate una proastă şi neraţională despre Absolut. Ca să 
aibă însă sfera unei fiinţe absolute înainte de conştiinţa sa refle- 
xivă, aceasta ţine de esenţa omului şi, împreună cu conştiinţa de 
sine, conştiinţa de lume, limba şi conştiinţa morală, constituie o 
structură indestructibilă. Întrucât se absoarbe cu totul în 
carapacea sensibilă a lumii, omul poate să suprime artificial 
conştiinţa clară a acestor sfere: atunci continuă să dăinuiască 
intenţia privind sfera Absolutului, sferă ce rămâne însă goală de 
un conținut determinat. Gol rămâne însă atunci şi centrul 
persoanei spirituale în om, şi goală chiar inima sa. Fără să o 
observe ca atare, omul poate însă umple şi această sferă a ceea 
ce fiinţează absolut, ca şi pe cea a unui bine suprem, cu un lucru 
finit şi cu bunuri, pe care în viaţa sa el le tratează “ca şi cum” ar 
constitui un absolut: banul, națiunea, un om iubit — toate pot să 
fie tratate astfel. Aceasta este însă fetișism şi idolatrizare. Dacă 
vrea să iasă dincolo de această stare a sufletului său, omul 
trebuie să înveţe două lucruri. Mai întâi trebuie să-şi 
conştientizeze prin autoanaliză “idolii”, care, în cazul lui, au 
trecut în locul unei ființe şi unui bine absolut; în al doilea rând, 
trebuie să strivească acești idoli, adică să repună la locul lor 
relativ, în lumea finită, miturile atât de iubite. Atunci sfera 
Absolutului iese iarăşi la iveală — şi abia atunci omul se află în 
acea stare a spiritului în care poate să filozofeze autonom asupra 
Absolutului. 

Dar o cercetare filozofică liberă asupra Absolutului este 
posibilă numai dacă metafizica este oricând reală. Omul posedă 
tot aşa de bine şi mijloace de cunoaştere legitime, într-o moda- 
litate fundamentală şi precaută, laolaltă cu limite precis deter- 
minabile, de a cunoaşte fundamentul tuturor lucrurilor — chiar 

dacă totdeauna incomplet, însă cu adevărat şi cu judecată. El 
posedă totodată şi capacitatea de a dobândi în nucleul persoanei 
sale o participare vie la fundamentul lucrurilor. Pentru aceasta 
trebuie însă arătată calea potrivită. 

Omul este capabil de o întreită ştiinţă (Wissen): ştiinţa 
dominării sau a prestaţiei (Leistung), cea a esenței sau ştiinţa 
educării, cea metafizică sau ştiinţa salvării. Nici unul dintre 
aceste trei feluri de ştiinţă (Wissen) nu este prezent numai de 
drapul ei însăşi, ci fiecare serveşte la transformarea unui fiind: 
sau al lucrurilor, sau al formei de educare a omului, sau al 
Absolutului. 


Primul fel de ştiinţă, anume cea a dominării şi a presta- 
tiei, serveşte puterii noastre tehnice posibile asupra naturii, 
societății şi istoriei. Este cunoaşterea cuprinsă în ştiinţele 
sociale, ştiinţe ce susţin întreaga noastră civilizație apuseană. 

Ţelul suprem al acestei ştiinţe (Wissen) îl constituie, 
pretutindeni unde sunt şi în măsura în care este posibil, desco- 
perirea legilor contactelor spațio-temporale ale fenomenelor 
care ne înconjoară în clase ordonate riguros — legi ale ființării — 
acum şi aici în mod accidental (Jerzr-Hier-Sosein). Dar noi nu 
căutăm astfel de legi pentru că am avea o plăcere deosebită 
pentru lege, ci de dragul stăpânirii noastre asupra lumii şi 
asupra noastră înşine. Totuşi, se poate prevedea numai ceea ce 
revine cu regularitate şi se poate stăpâni numai ceea ce permite 
să se prevadă. A găsi astfel de legi este greu, căci ştiinţa des- 
coperă în fiecare zi altele şi le modifică pe cele vechi. În mod 
principial trebuie să fie însă posibilă aflarea unor asemenea legi. 
Temeiul pentru aceasta îl constituie faptul că încă funcţiile sen- 
sibile de orice fel (vedere, auz, miros ş.a.), pe care le între- 
buințăm în toate observaţiile şi măsurătorile posibile, la oameni, 

ca şi la orice animal, s-au format sub impulsul şi în direcţiile 
sistemului lor de instincte şi nevoi. Astfel, şopârla aude până şi 
fiecare foşnet produs, dar nu aude o împuşcătură de pistol. 
Întrucât exercitarea puterii unui organism poate atinge numai 
acele elemente şi laturi ale lumii reale care revin constant după 
regula “cauze similare, efecte similare”, fiecare experiență 
sensibilă posibilă a unui animal, precum şi a noastră ca atare, 
este deja dominată de legi interne, legi menite să anunţe mai 
mult părţile uniforme, decât pe cele neuniforme ale feno- 
menului lumii. 

Acestei stări de fapt îi corespunde exact următoarea 
situaţie: în prezent fizicienii se întreabă dacă legile cele mai 
elementare nu sunt chiar astfel de legi de natură pur statistică, 
legi ale “numărului mare”, iar legile necesităţii ale vechii fizici 
— numai o operă a omului. Și spaţiul şi timpul, a căror intuiţie, 
aşa cum corect o spunea Kant, nu provine nicidecum din 
conținuturile senzoriale, ci premerge deja oricărei experienţe 
sensibile, ca un proiect anterior şi ca o schemă a conţinuturilor 
sale posibile, constituie, înainte de a fi, de pildă, optic sau chiar 
ca un obiect gândit, conţinutul posibilității automişcării noastre 
spontane, respectiv, posibil, al autotransformării noastre spon- 
tane în faptă şi acţiune (timpul mesei, timpul somnului, spaţiul 
de mişcare). Abia ulterior extindem posibililatea noastră orga- 
nică de mişcare asupra lucrurilor, ca posibilitatea de mişcare a 
acestora luate laolaltă. În mod analog, exact așa stau lucrurile şi 
în cazul timpului. Conținuturile (/nbegritffe) tuturor posibili- 
tăților de mişcare şi transformare care, faptic, sunt spațiul şi 
timpul, servesc în ultimă instanță numai voinței noastre de 
dominare asupra realului. O ființă pur cunoscătoare n-ar avea 
nici un fel de realitate, realitatea însemnând conţinutul a tot 
ceea ce exercită opoziție faţă de năzuinţa noastră”. S-ar putea 


* Vidi: în studiul Erkenntnis und Arbeit şi în cartea citată deja, Die 
Wissensformen und die Gesellundschajft, capitolele asupra problemei 
realității, VI, şi asupra ideii de ştiinţă, II. 

măsura atunci dimensiunea erorii care, dormitând în concepţia 
naturală despre lume a omului, ţine atât de mult sub vrajă chiar 
Şi ştiinţa. Această eroare constă în aceea că se consideră spațiul 
şi timpul ca “forme goale” infinite, fiinţând în sine, care, fără 
putere de acţiune, sunt existente independent în noi, şi ar 
rămâne existente chiar dacă s-ar nimici lucrurile, materia şi 
fluxul de energie — ele ar rămâne astfel forme goale, înăuntrul 
cărora lumea finită şi procesul universal ar constitui numai o 
„insulă” ciudată. În mod similar, toate formele de bază ale 
fiinţei tabloului nostru natural şi pozitiv-ştiințific nu sunt 
nicidecum — aşa cum credea Kant — condiţionate numai prin 
organizarea rațiunii noastre, ci, în afară de aceasta, şi prin 
instinctul nostru viu de dominare asupra naturii. 


H 


Al doilea fel al cunoaşterii (Wissen) îl constituie cu- 
noaşterea ce ține de ştiinţa filosofică fundamentală, pe care 
Aristotel o numea “prima filozofie” — adică ştiinţa despre felu- 
rile fiinţei (Seinswissen) şi structura fiinţei a tot ceea ce este. În 
cazul acestei ştiinţe a esenței (Wesenswissen) se tratează despre 
un fel de cunoaştere pronunțat opus cunoaşterii cu scop de 
dominare şi ființei ce îi corespunde — este vorba aici de un 
impunător câmp de cercetare filozofică specific metodică, care 
a fost redescoperit, abia de curând, prin Husserl şi şcoala sa. În 
ştiinţa menită dominării se caută, aşa cum am văzut, legile 
coincidenţelor spaţio-temporale ale realităţilor accidentale ale 
lumii şi esența ocazională (Sosein) a acesteia. Invers, în cazul 
acestei a doua orientări de cercetare se face abstracţie, chiar 
într-un mod riguros metodic, de poziţia temporală întâmplă- 
toare, şi de ceea ce, accidental, este într-un fel sau altul. Dimpo- 
trivă, se pune întrebarea: Ce este lumea, ce este, de exemplu, 
fiecare dintre aşa-numitele „corpuri”, ce este fiecare „esenţă 

vie”, ce este esența plantei, a animalului, a omului ş.a., după 
construcția sa invariantă pornind de la structurile esenţiale? Şi, 
asemănător: Ce este “gândirea”, ce este simţit ca “iubire”, “fru- 
museţe”? — independent de. fluxul temporal accidental al con- 
ştiinţei acestui sau acelui om, în care se ivesc de facto astfel de 
acte. 

Care sunt dar caracteristicile distinctive ale acestui fel 
de cunoaştere şi cercetare? În locul poziţiei de dominare asupra 
lumii trece mai întâi căutarea eliminării (Ausschaltung) posibile 
a oricărui comportament instinctiv râvnitor. Căci un asemenea 
comportament instinctiv este, totuşi, aşa cum am văzut, condiţia 
oricărei impresii de realitate, precum şi condiţia de înfăptuire a 
oricărei percepții sensibile a ceea ce, accidental, este acum — şi 
aici, esență ocazională (Jetzt-Hier-Sosein); în afară de aceasta, 
este condiţie pentru pre-proiecțiile de spaţiu şi timp. Spus în 
mod pozitiv: în locul atitudinii dominatoare, care tinde către 
legi ale naturii şi, conştient, neglijează fiinţa a ceea ce se iveşte 
în raporturile legice, trece un comportament iubitor, care caută 
fenomenele originare şi ideile lumii. 

În cazul acestei poziţii se face abstracţie în mod expres, 
în al doilea rând, de existenţa (Dasein) reală a lucrului, adică de 
starea lui de opoziţie față de năzuinţa şi de acțiunea noastră, şi 
tocmai o dată cu aceasta de orice esenţă ocazionată — acum şi — 
aici (Jetzt-Hier-Sosein) pur şi simplu, aşa cum ne-o dă percepția 
sensibilă. De aceea, noi putem, în principiu, să efectuăm o 
cunoaştere esenţială şi despre lucruri fanteziste. De exemplu, 
pot să sesizez şi o mişcare aparentă cinematografică, şi un câine 
frumos pictat, precum şi ultimele părți constitutive intuitive ce 
aparțin esenței (Essentia) unei mişcării în genere, unei “fiinţe 
vii” în genere ş.a. 

În al treilea rând: Cunoaşterile esențiale nu sunt chiar 
independente de orice experiență; cumva, sunt astfel însă față de 
cuantumul experienţei sau de aşa-numita “inducţie”. Asemenea 
cunoaşteri premerg oricărei inducţii, ca şi oricărei observaţii şi 
măsurători orientate asupra realităţii. Ele se pot realiza chiar şi 

într-un singur caz exemplificator. Astfel de cunoaşteri de 
esență, de pildă, esenţa vieţii, există, dar, o dată dobândite, ele 
valorează, aşa cum o spune limbajul şcolilor (filozofice), a 
priori, adică, “dintru început” într-o universalitate şi necesitate 
infinită pentru toate faptele întâmplătoare, observabile, ale 
esenței corespunzătoare — asemenea propoziţiilor matematice 
pure, care exprimă multiplicitatea configuraţiilor posibile ale 
naturii şi relaţiile ideale necesare ce survin între ele, deşi natura 
reală se cercetează prin observaţie şi măsurare. 

Tocmai cu aceasta însă, — în al patrulea rând — cunoaş- 
teri de esenţă şi cunoaşteri ale interconexiunilor esenţiale sunt 
valabile în afară şi dincolo de domeniul foarte restrâns al lumii 
reale, care ne este accesibil prin experienţa sensibilă, precum şi 
printr-un oarecare sprijin instrumental al acestora. Aceste cu- 
noaşteri sunt valabile şi pentru ceea ce ființează (das Seiende), 
aşa cum acesta este la sine însuşi şi în sine însuşi. Ele au extin- 
dere “transcendentă” şi vor deveni astfel o trambulină pentru 
orice “metafizică critică”. 

Apoi, cunoaşterile de esență ale filozofiei prime sunt 
însă (în al cincilea rând) cunoașteri “de rațiune” cu adevărat; şi 
aceasta într-o pronunțată deosebire de acele dezvoltări ale 
cunoaşterii noastre peste datul sensibil, care se bazează doar pe 
concluzii mijlocite ale intelectului. “Intelect” (Verstand) sau 
“inteligență” (Intellekt) este capacitatea unui organism de a se 
acomoda (adapta) cu sens în noi situaţii, dincolo de instinctul 
înnăscut amorţit şi de memoria asociativă -- şi aceasta pe 
neaşteptate şi independent de numărul încercărilor făcute mai 
înainte pentru soluționarea unei sarcini anumite”. Această capa- 
citate o are nu numai omul ci, într-un grad mai mic, şi animalul, 
de pildă, maimuța care, pentru a apuca un fruct, întrebuințează 
ca pe un prelungitor al braţului ei un băț oarecare. Atâta timp 
însă cât intelectul poate conchide asupra a ceva ce este doar în 
slujba instinctului vieţi, al instinctului de hrană, sex şi putere, 


* Vidi: Max Scheler, Die Stellung des Menschen im Kosmos (1928). 

precum şi în slujba reacției practice la excitaţiile lumii înconju- 
rătoare, el nu este încă specific uman. Abia când intelectul (la 
animal doar o oarecare şiretenie) trece în serviciul rațiunii 
(Vernunft), adică în slujba aplicării unei cunoaşteri de esență 
apriori, realizată anterior, la faptele întâmplătoare ale expe- 
rienței, mai exact în slujba unei inteligibilităţi implicate în rela- 
tiile ordinii valorice obiective; respectiv în slujba înțelepciunii 
şi al unui ideal moral, abia atunci el devine ceva specific uman. 

În fine, cunoaşterile de esență prezintă o posibilitate de 
aplicare. Pentru fiecare domeniu al ştiinţelor pozitive (matema- 
tică, fizică, biologie, psihologie etc.), ele delimitează presupo- 
zițiile superioare ale domeniilor de cercetare corespunzătoare. 
Ele constituie astfel „axiomatica esenței” acestora. Pentru 
metafizică însă, aceleaşi cunoașteri de esență constituie tocmai 
ceea ce Hegel a numit cândva foarte plastic ferestre în Absolut. 
Căci, tot ceea ce în lume şi în operaţiile cu ajutorul cărora omul 
proiectează şi sesizează (cuprinde) lumea sa este natură în mod 
esenţial — fenomen originar veritabil şi idee —, adică tot ceea ce 
rămâne constant atunci când se face abstracţie de împărţirea 
spaţio-temporală accidentală a lucrurilor şi actelor, pune o 
graniță de nedepăşit explicaţiei prin ştiinţele pozitive. O esență 
veritabilă ca atare, chiar existenţa a ceva cu adevărat esenţial, 
nu se poate niciodată explica şi nu se face inteligibilă prin 
ştiinţa pozitivă. Reuşita operei ştiinţei pozitive este dependentă 
de faptul că, sub o riguroasă precauţie, exclude din domeniul ei 
chestiunea esenței (de exemplu, ce este viața?). Ca urmare, 
ambele, atât structura, cât şi existența lumii, trebuie să fie 
readuse, în ultimă instanță, la fiindul (Seiende) absolut, adică la 
fundamentul suprem comun al lumii şi al sinelui omului. 

Scopul suprem al oricărei configurări metafizice a vizi- 
unii asupra lumii prin filozofie este, deci, următorul: gândim şi 
intuim astfel în mod absolut fiindul prin el însuşi, încât acesta 
corespunde în genere structurii de esență a lumii aflată în 
„prima filozofie” şi existenței reale a lumii şi a unei esențe 


INS! 


(Sosein) ocazionate ce ne devine accesibilă în împotrivire, prin 
năzuința noastră. 

Din cele spuse până acum rezultă două atribute de bază 
ale ființei în sensul cel mai înalt. Acesteia trebuie să-i parvină 
mai întâi un spirit infinit configurator de idei, o rațiune ce pune 
de la sine laolaltă structura esenţială a lumii şi a omului însuși. 
Apoi, în al doilea rând, existența (Dasein) iraţională şi ființarea 
— de-un anumit fel (Sosein), “tabloul” —, un impuls (Drang) care 
se instituie, unul, de asemenea irațional — deci, o putere 
(Machtigkeit) dinamică, bogată sub aspectul fanteziei, în care 
sunt înrădăcinate uniform centrul de forță şi câmpul naturii 
organice, precum şi unica viață care apare ritmic în toate for- 
mele vii, în naşterea şi moartea indivizilor şi speciilor. În care 
modalitate exactă anume? Aceasta o are de arătat filozofia 
naturii, a anorganicului şi a organicului. O penetrare (Durch- 
dringung) în continuă creştere a acestor două atribute ale 
activităţii fiinţei de cel mai înalt nivel constituie astfel sensul 
oricărei istorii în timpul pe care îl numim “lume”. Această 
penetrare este, în acelaşi timp, o spiritualizare crescândă a 
impulsului originar creator orb, o deschidere pentru idei şi 
valori supreme, dar văzut numai de cealaltă parte, anume 
dobândirea forţei şi a puterii crescânde a spiritului infinit, unul 
originar slab, care proiectează numai idei. În modul cel mai 
clar, acest proces sc realizează în istoria umană, în care ideile şi 
valorile morale dobândesc prin aceasta doar foarte lent o 
anumită “putere”, astfel încât se împletesc progresiv cu interese 
şi pasiuni, şi cu tot ceea ce în instituţii se bazează pe ele”. 


* Vidi: Max Scheler, Die Stellung des Menschen im Kosmos. a. a. o. 
und Probleme einer Soziologie des Wissens a.a.o. Abschnitt 1. Max 
Schekr, Die Stellung des Menschen im Kosmos. a.a.o. und Probleme 
einer Soziologie des Wissens a.a.o. Abschnitt I. 

Cu aceasta am ajuns deja în centrul celui de-al treilea 
fel al ştiinţei (Wissen) de care dispune omul: ştiinţa metafi- 
zicului şi a mântuirii. “Prima filozofie”, adică ontologia esenței 
lumii şi a sinelui, este întrucâtva o trambulină pentru această 
cunoaştere — nu însă chiar metafizica însăşi. Abia legarea rezul- 
tatelor ştiinţelor pozitive, aplicate la realitate, cu prima filo- 
zofie, întoarsă spre esență, şi a ambelor legături cu rezultatele 
disciplinelor valorice (doctrina generală a valorii, estetica, 
filozofia culturii) conduce la metafizică. Dar conduce mai întâi 
la metafizica “problemelor de bază” ale ştiinţelor pozitive, 
metafizica de ordinul întâi (ce este “viaţa”, ce este “materia”?) 
şi prin ea la metafizica Absolutului, metafizica de ordinul al 
doilea. 

Dar între metafizică şi problemele de graniță ale 
matematicii, fizicii, biologiei, psihologiei, doctrinei dreptului, 
istoriei etc., şi metafizica Absolutului se situează încă o disci- 
plină importantă, care dobândeşte tot mai mult astăzi interes şi 
semnificaţie: “antropologia filosofică”. Problema ei o constituie 
întrebarea despre care Kant (în Logica) spunea cândva că 
strânpe laolaltă toate problemele filosofice fundamentale, anu- 
me întrebarea: “Ce este Omul?” Întreaga metafizică prekantiană 
a Occidentului căutase să înainteze în direcţia fiinţei absolute, 
care ființează, pornind de la cosmos, în orice caz, de la ființa- 
obiect. Aceasta este ceea ce Kant, în a sa critică a raţiunii 
(Dialectica transcendentală), indica drept un demers imposibil. 
Pe bună dreptate el spunea: Toată fiinţa obiectuală a lumii 
interne şi externe trebuie mai întâi raportată la om. Toate 
formele fiinţei sunt dependente de ființa omului. Întreaga lume 
obiectuală şi felurile fiinţei ei nu sunt o “ființă în sine”, ci 
numai un proiect adecvat opus întregii organizări spirituale şi 
corporale a omului şi o “tăietură” din această ființă în sine. 
Numai pornind de la imaginea esenţială a omului, pe care o 

cercetează “antropologia filosofică”, se constituie — ca 
reprelungire a actelor spiritului său, care izvorăsc originar din 
centrul omului — în modul de acces la atributele veritabile ale 
temeiului suprem al tuturor lucrurilor. 

Acest mod de raționare constituie la fel de bine o 
trambulină veritabilă (a doua) a metafizicii moderne ca şi 
“cunoaşterea-de-esență”. Vrem să-l numim “mod transcendental 
de raționare”. Principiul său spune: Întrucât ființa lumii însăşi 
este cu siguranță independentă de existenţa accidentală a omului 
real şi de conştiinţa sa empirică, şi întrucât există de asemenea 
conexiuni esenţiale între anumite clase de acte spirituale şi 
regiuni determinate ale fiinţei la care avem acces prin aceste 
clase de acte — fundamentul tuturor lucrurilor are nevoie de tot 
ceca ce cste prescris în acte şi operaţiuni, de esența efemeră pe 
care ne-o dă această cale de acces. Sau: Ce ar trebui sa facem 
dacă, de pildă, am putea să desemnăm ființa spațiului accesibil 
nouă ca dependentă de anumite impulsuri de mişcare ale omului 
dar, pe de altă parte, totuşi, să trebuiască să recunoaştem că ar 
exista o lume ordonată spaţial, mai înainte ca omul deluvial să 
[i survenit în existența-i determinată. Sau, ce ar fi de făcut dacă 
ar trebui să despărțim ordinea valorică însăşi de conştiinţa 
umană cu totul schimbătoare, dar cu toate acestea să trebuiască 
să recunoaştem că o ordine valorică tără un spirit în sinc iubitor 
este întru totul o absurditate. Şi, în mod analog, absurdă ar fi o 
ordine de idei independentă, fără un gânditor, dar o realitate 
fără un “impuls”. Nu am putea să facem nimic altceva decât să 
raportăm domeniile ființei, care sunt şi există independent de 
omul efemer, la actele unui mic spirit suprasingular, care 
trebuie să fie un atribut al ființării originale şi activ în om, şi 
care creşte prin el. Şi asemănător în toate cazurile în care se află 
aceste dependențe, şi în același timp independenţe ale obiectelor 
de omul ca ființă pământească. Am putea să spunem şi urmă- 
toarele: Deoarece omul este un microcosmos, adică “lumea în 
mic”, întrucât toate generaţiile de esență ale ființei, — ființa 
fizică, cea chimică, cea vie şi cea spirituală — se întâlnesc şi se 

despart în ființa omului, atunci în om poate fi studiat şi temeiul 
suprem al “lumii mari”, al macrocosmosului. Și de aceea ființa 
omului ca microteos constituie şi prima cale de acces la 
Dumnezeu. 

În felul acesta, metafizica modernă nu mai este o cos- 
mologie şi o metafizică a obiectului, ci o meta-antropologie şi o 
metafizică a actului. Concepţia călăuzitoare constă aici în faptul 
că fundamentul suprem a tot ceea ce este apt de obiectualitate 
nu este el însuşi obiectual, ci numai o pură actualitate, realiza- 
bilă ca atribut al fiinţei care se produce ea însăşi în mod etern. 
Unicul acces la Dumnezeu nu este astfel teoretic, respectiv nu 
este o examinare obiectualizantă, ci o angajare personală activă 
a omului pentru Dumnezeu şi pentru devenirea autorealizării 
sale, o realizare împreună (Mirvollzug) a actului etern — atât a 
activităţii spirituale făuritoare de idei, cât şi a forţei sale 
impulsive sesizabilă în viaţa noastră instinctivă. “Omul” însuşi 
este prezentarea finită cea mai pură şi cea mai înaltă a ambelor 
atribute luate laolaltă. A face din Dumnezeu un obiect, un lucru, 
constituie pentru acest gen de metafizică o idolatrizare. Parti- 
cipare la Divin există aici numai în acea viață, mişcare, voire, 
gândire, iubire «în el» şi în virtutea lui, şi oarecum pornind de 
la el — cognoscere in lumine Dei, velle in Deo, cum o numea 
Augustin —, căci aceasta nu mai conţine în sine nici o urmă din 
acea poziţie obiectuală, aşa cum noi obişnuim să o întrebuințăm 
în cazul oricărei observaţii asupra lumii, a sinelui nostru şi a 
ceea ce ne este străin. 

Dar nici “persoana” spirituală a omului nu este un lucru 
substanţial şi nu este nici o fiinţă de forma obiectului. Omul se 
poate concentra la persoana sa numai în mod activ. Căci 
persoana este o construcţie dispusă monarhic de acte spirituale, 
care reprezintă întotdeauna o concentraţie de sine individuală, 
unică a unuia, şi aceluiaşi spirit infinit, în care se înrădăcinează 
şi structura-de-esenţă a lumii obiective. La fel de originar însă, 
şi omul, ca ființă instinctuală şi vie, se înrădăcinează — în mod 
analog — în impulsul divin al “naturii” în Dumnezeu. Această 

unitate de înrădăcinare a tuturor oamenilor, chiar a tot ceea ce 
este viu, în îndemnul divin, o aflăm în mișcările semnificative 
ale simpatiei, ale iubirii, şi în toate formele transpunerii cos- 
mice. Acesta este drumul “dionisiac” spre Dumnezeu. 

Omul nu este, deci, imitaţia (Vachbildner), unei “lumi a 
ideilor” sau unei “Providenţe” existente în sine, ori deja gata 
existentă înaintea creaţiei în Dumnezeu, ci este un co-institutor 
şi un co-realizator al unei serii ideale de devenire, care se 
petrece în procesul cosmic şi odată cu el însuşi. Omul este 
singurul loc în care şi prin care fiinţarea originară (Urseiende) 
nu doar se sesizează (înțelege) şi se cunoaşte pe ea însăşi, ci şi 
fiindul (Seiende), în a cărui decizie liberă Dumnezeu poate să 
realizeze şi să sanctifice ființa sa proprie. Menirea omului este 
mai mult decât de a fi numai un “sclav” şi un servitor ascultător, 
este chiar mai mult decât faptul de a fi un “copil” al unui 
Dumnezeu perfect, desăvârşit în sinc. În fiinţa sa de om, fiinţă 
ce decurge, dintr-o decizie, omul poartă înalta demnitate a unui 
comilitani, chiar al unui cooperant al lui Dumnezeu, care are de 
purtat steagul Divinităţii, steagul unei “Deitas” cc se realizează 
în furtunile lumii o dată cu procesul cosmic al tuturor lucrurilor. 

Deoarece individualitatea fiecărui om este însă nemij- 
locit înrădăcinată într-o ființă eternă şi în spirit, nu există nici 
un adevăr universal-valabil, ci numai unul individual-valabil, şi 
totodată, pe măsura desăvârşirii şi adecvării ei, o concepţie 
despre lume este, “după conţinut”, condiţionată istoriceşte. 
Există însă o metodă universal-valabilă riguroasă, în confor- 
mitate cu care fiecare om -- oricare ar fi el — poate să afle ade- 
vărul “său” metafizic. 

Această metodă a fost conturată în dezvoltările mai sus- 
menţionate. 

MAX SCHELER 
ÎN GÂNDIREA CONTEMPORANĂ 


a) Format în mediul fenomenologiei husserliene, Max 
Scheler (1874-1928) a elaborat însă o concepţie specifică, 
determinând veritabile mutații în elaborarea eticii, axiologiei, 
antropologiei filozofice, sociologiei culturii etc., exercitând, la 
rândul său, o netăgăduită influență asupra cercetărilor de etică 
ale lui Husserl. 

Fundamentarea unei filosofii a valorilor şi, în genere, a 
unei ontologii a valorilor în mişcarea fenomenologică a fost 
precedată (parţial însoţită) de o largă polemică cu orientările 
dominante, mai ales cu formalismul, normativismul şi psiholo- 
gismul. Aşa cum s-a precizat, “în centrul gândirii lui Scheler nu 
se află nici problema existenţei, nici o conştiinţă transcen- 
dentală, ci omul faptic, viu, în al său aici şi acum, în unitatea sa 
corporal-spirituală şi în deschiderea lumii (Welroffenheit), 
căruia (omului) îi aparţine şi modul etic de a fi al valorii omului 
în existenţa sa socială!. 

Scheler preconizează eliberarea de concepțiile specu- 
lative: “Dumnezeu este ca atare numai prin pornirea (Drang) 
uman-individuală şi universală, prin care orice este spiritual, 
toate ideile trebuie «să funcţioneze» pentru a dobândi realitate... 
Spiritualul este astfel o existență devenită şi nu o existenţă în 


l M. S. Frings, Max Scheler: Drangund Geist, în Grundprobleme der 
grossen Philosophen, hrsg. von J. Spech, Philosophie der Gegenwart, 
II, Vandenhaech & Ruprecht in Göttingen; 1973; p. 15. 


119 


sine gata făcută; „impulsul şi spiritul constituie o funcţie de 
P A sg Pi | 
deificare în om şi istorie . 


b) În procesul elaborării unei antropologii filosofice, 
autorul se preocupă de “poziţia omului în cosmos”, pe fondul 
clarificării raporturilor dintre metafizică şi teologie, fenome- 
nologie şi axiologie. Cele citate mai sus devin astfel inteligibile 
doar sub condiţia înţelegerii acestor raporturi. “Metafizica 
modernă — preciza Scheler — nu mai este astfel o cosmologie şi 
o metafizică a obiectului, ci o metaantropologie şi o metafizică 
a actului. Punctul de vedere călăuzitor aici constă în a releva că 
temeiul suprem a tot ceea ce este apt de obiectualitate nu este el 
însuşi obiectual, ci numai o actualitate pură, de efectuat numai 
ca atribut al ființei care se dă la iveală ea însăşi fără încetare. 
Unicul acces la Dumnezeu nu este, astfel, teoretic, adică, o 
examinare obiectualizată, ci o angajare personală, activă a omu- 
lui pentru Dumnezeu şi pentru Devenirea autorealizării sale, o 
realizare — împreună (Mirolizug) a unui act etern — atât al acti- 
vității spirituale făuritoare de idei, cât şi al forţei sale de 
impulsiune sesizabilă în viaţa noastră instinctivă'?. 

În centrul examinării se află astfel ideea de om, care nu 
mai poate, după Scheler, să se restrângă la definiţia “homo est 
animal rationale”. “Eroarea doctrinelor de până acum privitoare 
la om -- scria Scheler — (încă timpuriu, 1915) — constă în faptul 
că voiau să intercaleze între «viață» şi «Dumnezeu», ceva 
definibil ca ființă (Wesen), anume: omul. Acesta este însă 
numai o «intercalare», o «graniță», o «manifestare a lui 


| M. S. Frings, Gott und das Nichts, in: ,Phänomenologische 


Forschungen”, 6/7: Husserl, Scheler, Heidegeer in der Sicht neuer 
Quellen. K. Alber, Freiburg/München, 1978, p. 135-136. 

? M. Scheler, Philosophische Weltanschauung, în Gesammelte 
Schriften, Bd. 9: Späte Schriften, hrsg. von M. S. Frings, Francke- 
Verlag, Bern und München, 1976, p 83. 

Dumnezeu» în fluxul vieţii şi o eternă «ieşire în afară» de ea 
însăşi a vieții”. 

Scheler prezintă problema înţelegerii statutului omului 
într-un complex de dificultăţi, conectabile oarecum sub formula 
(devenită celebră, un Schlagwort): «Es ist schwer, ein Mensch 
zu sein». 

O incursiune asupra “poligenezei şi transformării în 
sfera devenirii omului” aduce (în acelaşi context) o precizare de 
fond: “Omul este mult mai mult şi mult mai puţin decât ştie că 
este.” 

Trebuie însă să-l sesizezi pe Dumnezeu, pentru a şti ce 
este”. 

Problematica omului poate fi înțeleasă mai bine în 
perspectiva unui studiu unitar sub genericul “Person und Wet” 
(Persoană şi valoare). Aşa s-a precizat, “relaţia dintre persoană 
şi valoare, aşa cum Scheler a prezentat-o în partea a doua a 
scrierii Formalisimus”, nu ţine numai de punerea problemelor 
care au preocupat gândirea sa filosofică de la început, chiar 
dacă se pot indica în filozofia sa timpurie o serie de forme 
preliminare, care s-ar fi putut dezvolta şi într-o altă direcţie, 
acestea pot fi înțelese în cele din urmă ca forme pregătitoare ale 
Doctrinei despre raportul dintre persoană şi valoare”. 

Mai mult, cu doctrina despre funcţionalizarea spiritului 
uman, care reprezintă cea mai radicală îndepărtare de filozofia 
iranscendentală a lui Kant şi a lui Husserl, Scheler transpune 


! M. Scheler, Zur Idee des Menschen, în: Gesammelte Schriften, Bd. 3, 
Vom Umsturz der Werte, 5. Aufl., 1972, p. 176. 

? M. Scheler, Zur Konstitution des Menschen, în: Gesammelte Werke, 
Bd. 12: Schriften. aus dem Nachlass, Ed. III: Philosophische Antro- 
pologie, 1987, p. 137: Este greu să fii un om. 

* Idem. 

4 W, Herckmann, Person und Wert. Zur Genesis einer Problem- 
stellung, în Chr. Bernes, W. West, H. Leonardy (hrsg), Person und 
Wert Schelers, “Formalismus” — Perspecktiven und Wirkungen, K. 
Alber, 2000, p.11. 

relația fundamentală persoană-valoare, relație pur sistemică, 
într-un proces istoric în care Persoana (Absolută) şi universală 
se întrepătrunde reciproc în mod progresiv cu toate potențiali- 
tățile lor!. 


c) Înțelegerea consubstanţialităţii dintre uman şi valoric 
rămâne teza cea mai semnificativă, mărturisită de Scheler însuşi 
atunci când scrie: “mă văd nevoit să resping, din capul locului 
un cer al ideilor şi al valorilor, care ar trebui să fie «indepen- 
dent» de esenţa şi de împlinirea posibilă a actelor vii de natură 
spirituală, ca şi de esenţa şi împlinirea unui spirit viu, oricare ar 
fi el”. 

În acest sens, lucrarea Formalismul în etică reprezintă o 
ruptură de principiu cu orice normativism Şi cu orice psiholo- 
gism şi caută statutul uman dar stabil al valorilor şi al acțiunii. 
Scheler însuşi preciza că, pentru a pune în umbră relativismul şi 
subiectivismul, a argumentat că principiul după care toate 
valorile sunt subordonate ,“valorilor persoanei” este atât de 
important, încât l-a indicat şi în subtitlul cărţii: O nouă, încer- 
care de personalism. 

Ceea ce s-a numit “relativitatea” valorilor priveşte nu 
valorile ca atare, ci realizările lor în lucruri, bunuri şi comporta- 
mentele persoanei. Scheler distinge între statutul valorii ca 
valoare — obiectualitatea ei — şi funcţionalitatea valorii. Căci 
valorile nu sunt date în formă pură, ci împreună cu un „senti- 
ment al valorii”. «În virtutea unei necesităţi esenţiale — scria 
Scheler — tuturor valorilor le aparţine faptul de a fi date prin 
“conştiinţa a ceva”, care este “perceperea afectivă” (das 
Fuhlen)», ca urmare, chiar şi “modalităţile valorice” se află 
într-o “ierarhie a priori”; valorile “agreabilului şi neagre- 


! Ibidem, p. 27-28. 

2 M. Scheler, Der Formalismus in der Ethik und die materiale 
Wertethik, în Gesammelte Werke, Bd. 2, 5., Aufl, Francke Verlag, 
Bem und München. 1966. p. 21. 

abilului”; valorile “sentimentului vital”; valorile spirituale (este- 
tice, etice, teoretice); valorile „sacrului şi profanului”!. 

Valorile nu pot să fie doar însuşiri ale lucrurilor, căci 
ele nu depind de acestea. Aşa-numitele „calități valorice”, care 
apar în “datul sensibil”, sunt „calități ale valorii ca atare”. Ceea 
ce numim valoare tromite la „un alt mod al datului” şi diferă de 
orice stări de sentiment”? 

Avem de-a ae aici cu domenii valorice: “valori ale 
lucrului” (Dingwerten); “bunuri”, valori ale persoanei. În toate 
cele trei, structurarea este condiţionată de un a priori material, 
care nu este “formă”? a unor propoziţii şi acte, ci aparține 
„datului””. A priori nu se confundă cu raționalul (cu gânditul); 
“există un a priori “ordre du coeur” sau “logique du coeur”, aşa 
cum în mod adecvat a spus-o Pascal". Căci “axiomele 
valorice” sunt independente de “axiomele logice”, nu reprezintă 
o “aplicare” a acestora la valori; “logicii pure i se opune astfel o 
doctrină pură a valorii”. 

Dimensiunea sentimentului (““emoţionalul”) este astfel 
auto-normă. “Căci sentimentul, iubirea, şi ura, legităţile lor 
luate laolaltă, ca şi materiile corespunzătoare, constituie un tot 
atât de “specific uman” pe cât sunt şi actele gândirii... Analiza 
lor fenomenologică este deosebită de orice antropologie şi 
psihologie, aşa cum şi analiza fenomenologică a gândirii 
deosebită de psihologia gândirii umane”. 

Scheler propune un a priori al “emoţionalului”, cores- 
punzător cumva structurii intenționale a acestuia, “intențio- 
nalităţii emoţionale” (deosebită de cea a actelor logice). Valo- 
rile şi ordinea lor nu se prezintă în “percepția internă” (psiho- 


! Idem, p. 122-125. 
? Idem, p. 14. 
? Idem, p. 44. 
* Idem, p. 59. 
5 Idem, p. 60. 
S Idem, p.61. 

logie) sau în observare, ci “în contactul plin de simţire, viu” cu 
lumea, adică „în ordinea realizării acestor acte intenţionale””. 

Există astfel un “a priori emoţional”, prin care sesizarea 
“esențelor nu are nevoie de conceptualizare, căci asemenea 
“esențe”, care nu au “efectuare intuitivă”, sunt valorile. În acest 
caz, “eul” este “numai purtător” de valori (Wertrăger), nu con- 
diție a valorilor ori subiect “evaluator”; în virtutea unei „nece- 
sități a priori, anumite valori aparțin numai unui anumit purtător 
(de pildă, valorile etice au ca suport persoanele)”?. Valorilor le 
aparține “faptul de a fi date printr-un fel de “conştiinţă a ceva”, 
anume “perceperea afectivă (Wertfiihlen), valorile vin însă prin 
sentimentul valorii nu pur şi simplu prin cunoaşterea valorilor” 
(Werterkenntis) ”. 

Valorile nu pot fi create sau distruse; ele există “inde- 
pendent de organizarea determinată a spiritului”. Ele reprezintă 
o ordine a priori, au anterioritate ontică şi logică faţă de lucruri 
şi bunuri, obiecte aprecieri, preferinţe ş.a. 

De aceea, nici obiectivismul, nici subiectivismul axio- 
logic nu se justifică. Mai mult, atât formalismul, cât şi relati- 
vismul sunt depăşite prin situarea unitară a ființei şi valorii: 
Wertsein. 

Principalul rezultat al polemicii lui Scheler cu 
concepţiile normative (formaliste, în principal) şi relativiste se 
concretizează în ideea că definirea sensului vieţii morale, ca şi 
al oricărei acţiuni umane, este posibilă numai prin raportarea la 
valori. De aici şi nevoia analizei specificului „evidenţei”, care 
caracterizează cunoaşterea valorilor, şi a specificului judecății 
de valoare ce conduce la eliberarea de normativism (absolu- 
tizarea normei ca realizare valorică) şi de relativism (ignorarea 
criteriilor valorice ale cunoașterii și acțiunii)”. 


! Idem, p. 64. 

? Idem, p. 74, 272. 

? Idem, p. 268. 

* Pentru analiza teoriei scheleriene a valorilor vezi: Al. Boboc, Etică şi 
axiologie în opera lui Max Scheler, Bucureşti, Ed. Științifică şi 

d) Problema centrală a ontologiei valorilor în fenome- 
nologie rămâne cea a obiectivităţii şi a ierarhiei valorilor, înde- 
osebi întrucât se prelungeşte în dezbaterea temei tablei de valori 
a oricărei culturi. 

Intră astfel în discuţie ideea de ierarhie a valorilor. 
“Faptul că o valoare este superioară alteia, preciza Scheler, 
poate să fie cuprins într-un act particular al cunoaşterii valorii, 
act care se separă de modalităţile realizării ei... Rezultă astfel 
clar că ierarhia valorilor nu poate să fie niciodată dedusă sau 
derivată. Care valoare este superioară, aceasta este totdeauna de 
surprins din nou prin actul preferinţei şi al subordonării”!. Aşa 
cum s-a spus, “valoarea şi superioritatea sau inferioritatea ei în 
raportarea la altă valoare este, în acest sens, un a priori 
emoţional, adică dat în actul simţirii, independent de lucrurile 
sau faptele prezentate în aceste date valorice”?. În esență, pe 
marginea tezelor lui Scheler despre ierarhia absolută a valorilor, 
trebuie să subliniem aici: 1) că “obiectivismul” valorilor pune 
problema statutului autonom al acestora, în opoziţie cu relati- 
vismul (reduce valoarea la realizările valorice); 2) dezbaterea 
despre “preferință” conduce analizele axiologice spre concret, 
spre individul-persoană şi actele acestuia. 

În fond, ca dimensiune esenţială a cunoaşterii valorii, 
“preferința” este, ca şi regulile ei, principial variabilă şi priveşte 
nu o ierarhie absolută, ci o ierarhie produsă pe latura func- 
ționalităţii valorilor, a raportării oamenilor la aceasta. Căci 
“actul preferinţei şi al subordonării”, despre care vorbea M. 
Scheler, se realizează ca o “evidenţă intuitivă” (nu are nevoie de 
o deducție logică), iar “ierarhia”, la care el se raportează, poartă 


Enciclopedică, 1971, p. 104-105; 240-242. Este de reținut în principal 
că axiologia fenomenologică rămâne una dintre modalităţile de 
întemeiere a eticii, esteticii şi filozofiei culturii în genere, ca domenii 
autonome. 

l M. Scheler, op. cit., p. 105. 107. 

? M. S. Frings, Max Scheler: Drang und Geist, p. 15. 

amprenta istoricității şi reflectă anumite opoziții de interese 
materiale şi morale. 

“Preferința” este structural legată de persoană ca indivi- 
dualitate; în mod aparent, ar rezulta de aici că ea implică arbi- 
trarul, că este pur subiectivă. În fapt însă, întrucât omul nu 
poate fi redus nici la “rațiune” nici la “spirit”, iar viaţa şi com- 
portamentul lui se supun unei normativități a epocii, preferința 
devine astfel mai mult decât ea însăşi, implică dimensiunea 
normativităţii, realizându-se, inevitabil, după criterii trans- 
subiective. 

“Preferința” este, astfel, un act ce se împlineşte ca o 
cunoaştere a valorilor, nu în ordinea acestora; ea dă profilul 
conştiinţei valorilor, precum şi pe cel al delimitării între valori 
şi realizările valorice, şi totodată, justifică și alegerea valorii şi 
integrarea normativităţii în comportamentul uman. Scheler 
rămâne actual nu numai în noul stadiu al axiologiei ci şi al 
logicii normelor, care păstrează, mutatis mutandis, ideea prefe- 
rinței, dându-i o expresie riguroasă în forma şi în formele 
“preferinţei normative”!, fără de care întreaga problematică a 
modelului etic, şi a antropologiei filosofice în genere, ar ridica 
mari dificultăți de înţelegere. 


e) Scheler a analizat pe larg “intenţionalitatea emo- 
țională”, de fapt viaţa afectivă. Păstrând ideea kantiană a 
necesității întemeierii eticii, el a criticat lormalismul (rămânerea 
la datoria abstractă, exterioară şi străină vieţii umane concrete), 
prin aceasta desprinzându-se de analizele intelectualiste moder- 
ne, care pierdeau din vedere tocmai valoarea proprie a acestei 
vieţi. Autorul însuşi preciza că spiritul eticii sale este “spiritul 
unui riguros absolutism şi obiectualism etic”, al unui “intuiti- 
vism emoţional” şi “apriorism material” adică unul care ia în 


' Pentru aceste dezvoltări vezi: Al. Boboc în Norm und normative 
Präferenz, în Zugänge Zur Sein. Aufsätze zur Psiholosophie und ihrer 
Geschichte in vergleichender Sicht, Bucureşti, Paideia, 1999, p. 86-95. 

atenţie dimensiunea conţinutului, a sensului actelor şi compor- 
tamentelor umane. 

Cu alte cuvinte, Scheler părăseşte concepţia lui Kant a 
asimilării aprioricului cu formalul. Căci, în sens fenomenologic, 
este posibil un a priori material, care coincide cu esențele şi 
corelaţiile lor; a priori sunt “acele unităţi şi principii ideale ale 
semnificației la care se ajunge “prin intuirea nemediată a 
datului-însuşi”, iar dacă numim conţinutul unei asemenea 
intuiţii “fenomen”, intuiţia e “privire a esenței” (Wesenschau), 
esenţă structurală a “datului”, nu în sine (ca la Platon)". 

Numai în raport cu acest a priori valoric au sens datoria 
şi viaţa morală ca atare. “Orice imperativ, scria Scheler — chiar 
şi cel categoric, dacă există așa ceva, se justifică numai dacă 
trimite la un imperativ motivat, dacă trimite la un imperativ 
ideal și, indirect, la valoarea corespunzătoare”?. În acest fel, nu 
numai că valoarea nu se reduce la obligaţie şi datorie, ci totul se 
fundează în valoare. 

Piesa esenţială prin care Scheler se desparte definitiv de 
tradiţie şi se opune intelectualismului modern o constituie teoria 
sentimentului. Prin aceasta, el se opune, ca şi Husserl, psiholo- 
gismului. Deşi Scheler menţionează mereu importanţa unei 
psihologii experimentale (“empirice”, “cauzale”), principala 
orientare în dezbaterea sa “în jurul unei fenomenologii a senti- 
mentului” are în vedere revelarea valorilor în „viaţa emoţi- 
onală”; trebuie spus de la început că etica lui Scheler nu se 
restrânge la “comportamentul moral faptic”, ci “obiectul ei 
propriu este imperiul valorilor”. Scheler însuși preciza că, aşa 

cum există o “logică pură”, trebuie să căutăm „intuiţia pură, 


sentimentul, o iubire şi o ură pură, o năzuinţă și o voință pură”? 


! Idem, p. 43-45. 

? Idem, p. 220. 

? B. Rutishauer, Max, Schelers Phänomanologie des Fühlens Francke 
Verlag, Bern /München, 1969, p. 11-13. 

4M. Scheler, Formalismus, p. 268. 

Aşa cum spunea unul dintre cei mai cunoscuţi comen- 
tatori ai lui Scheler, acesta a fost filosoful legităţilor vieții 
emoţionale care se întinde de la adâncimile dionisiace ale sfe- 
relor vitalului până la înălțimile luminate ale simţirii spirituale”; 
el a urmărit “viaţa emoţională” nu numai din punct de vedere 
fenomenologic, ci şi după “relevanţa ei sociologică, metafizică 
şi religioasă”!. 

Etica lui Scheler rămâne, în principal, o modalitate a 
eticii filosofice: etica valorilor, una dintre cele mai elaborate din 
istoria acestei discipline. “Persoana” reprezintă “valoarea valo- 
rilor”, iar glorificarea ei constituie semnificația “ordinii morale” 
şi, în genere, “sensul şi valoarea ultimă a întregului univers”?. 
Numai “persoana” are valoare în sine, iar realizarea ei dă 
măsura valorii unei colectivităţi umane şi, într-un plan mai larg, 
centrează universul valorilor. 

De aici şi nevoia unei regândiri a problematicii omului 
în perspectivă axiologică. Căci, M, Scheler a elaborat o con- 
cepţie asupra valorii persoanei, desprinzându-se de maniera 
abstract-metafizică a antropologismului modern, precum şi de 
concepţia raționalistă a omului ca “persoană raţională”. 

El a iniţiat printre primii (alături de Rickert, Plessner, 
Gchlen) un proiect de antropologie filosofică, înțeleasă ca 


1 M. S. Frings, Max Scheler, în „Zeitschrift für philosophische 


Forschung, Bd. 28, Heft 2, 1974, p. 237. Autorul a cercetat, totodată, 
deschiderea spre o ontologie a ființei valorii, contingențele și diver- 
gențele între Scheler şi Heidegger în înţelesul sensului şi valorii 
umanului (Person und Sache. Zur Frage der Ontologie des Wertseins, 
Phanomenologica 32, 1969. 

2 M. Scheler, op. cit., p. 527-529. Este de menţionat că o parte din 
problemele eticii este tratată de fenomenologie în antropologie. 
Aceasta subliniază şi mai mult importanţa poziţiei omului în universul 
fenomenologice. Aşa cum preciza D. v. Hildebrand, “valorile etice se 
leagă numai de persoane şi nu de ceva apersonal”; “răspunsul la 
valoare” este “purtător al valorii etice numai întrucât este răspunsul 
persoanei (“Dietrich von Hildebrand”, în Philosophie in 
Selbstdarstellungen, Il, F. Meiner, Hamburg, 1975, p. 85, 99. 

disciplină autonomă. Totodată, Scheler a pus probleme intere- 
sante ale modelului etic şi ale sociologiei moralei, sociologiei 
cunoaşterii şi culturii în genere. 

În concepţia lui Scheler, natura omului relevă natura 
existenţei şi, de aceea, antropologia este baza ontologiei. Antro- 
pologia nu se poate îndepărta însă de axiologie, întrucât valoa- 
rea este ceea ce dă omului sens şi semnificaţie. Căci între om şi 
animal nu este, după Scheler, doar o deosebire de grad, ci una 
de esenţă. 

Esenţa omului o constituie spiritul, al cărui centru este 
persoana. De aceea, precizează Scheler, spiritul (inclusiv cel 
divin) nu este prin el însuşi principiu de realizare, nu are ener- 
gie. În lucrarea Poziţia omului în cosmos (1928), spiritul pierde 
puterea de creaţie: “spiritul ca atare este, sub forma sa pură, în 
mod originar lipsit de orice “putere”, de orice “forță”, de orice 
“activitate” 

În raport cu un anumit autonomism al epocii, menţinut 
din tradiţiile idealismului clasic de neokantieni, Scheler sublinia 
valoarea nivelurilor extraintelectuale şi extraraţionale, impor- 
tanța tuturor factorilor ce ţin de structura omului ca persoană, 
opunând totodată biologismului şi tendințelor naturalizate 
punctul de vedere al unei abordări sociologice. El a argumentat 
pe larg ideea că “structurile spiritului” se explică „în mod 
istoric-genetic în raport cu contextul social concret”. 


g) In mare măsură, relevarea poziţiei-cheie a valoricului 
depinde de schimbarea de orientare a “reducţiei fenomeno- 
logice”. 

In cadrul “cercetării fenomenologice” s-a relevat încă 
de timpuriu această schimbare. Căci pentru Scheler fenomeno- 
logia “este înainte de toate o “artă a situării”, prin care survine 
ca dat un domeniu originar al experienţei, anume cel al faptelor 


! M. Scheler, Die Stellung des Menschen im Kosmos, 8 Aufl, Francke 
Verlag, Bern und München, 1975, p. 57. 

fenomenologice sau “pure”; el vorbea “de două reducţii diferite, 
prin a căror realizare o dată se deschide câmpul ştiinţelor 
pozitive, iar altă dată cel al fenomenologiei înseși”!. 

“Reducţia” este un fel de “condiţie preliminară pentru 
metafizică”. Prin ea se deschide, de fapt, “întregul imperiu al 
cunoaşterii posibile şi al ființării posibile”; Scheler compară 
aceasta “cu tabloul platonician, în care sufletele se înalţă chiar 
până la cerul ideilor, însă atunci trebuie să revină pe pământ, 
pentru ca acolo să acționeze conform acelor idei”. 

În alţi termeni, reducția nu mai poate fi doar una numai 
teoretică (în sensul lui Husserl). Așa cum s-a observat, Scheler 
“cunoaşte mai multe sensuri ale reducţiei, sensuri ce îşi află 
locul numai în propriile sale proiecte... reducţia ocupă o poziţie 
centrală îndeosebi în opera târzie a lui Scheler, a cărui parti- 
cularitate se defineşte prin depăşirea hotărâtă a filozofiei con- 
ştiinţei intenţionale a lui Husserl, iar aceasta atât în direcţia 
vieţii, cât şi a spiritului. Unificarea (împăcarea) vieţii şi a spiri- 
tului, spre care tinde Scheler, constituie tema metalizicii, iar 
absolutul ce ţine de aceasta nu mai este unul delimitat subiectiv, 
precum conștiința intenţională”. 

Pe fondul evaluării perspectivei biologice (şi al 
depăşirii ei) asupra vieţii, Scheler asociază la “Wesenschau” 
(intuirea esenței) şi uncle rezultate ale ştiinţei pozitive, ceea ce 
face ca problemele metalizice să conducă la o antropologie 
fundată metafizic şi axiologic. Căci “reducţia” însăşi este “în- 
dreptare spre ființa absolută”. De aceea, elaborarea unei ,“antro- 
pologii metatizice” nu este un scop în sine, ci doar punct de 


! E.Av&-Lallement, Die piianomenologische Reduction in der 


Phlosophie Max Schelers, în: P.Good (hrsg), Max Scheler im 
Gegenwartsgeschehen der Philosophie, Francke, Bern/Munchen, 
1975, p. 174. 

? Idem, p. 176. 

? Janssen, Die Verwandhung der phanomenologische Reduktion in 
Werk Max Schelers und das Realitätsproblem, în: Phnomenologisclie 
Forschungen, Bd. 28-29, 1994, p. 240. 

plecare pentru “metafizica supremă”, cea privitoare la Ens a se 
(Fiinţa la sine pentru sine). Scheler însuşi scria: ““Metafizica 
mea este panenteism ideal personalizat, de tip emanatist””. 

În perspectiva antropologiei filosofice omul nu mai 
apare astfel ca un “pionier pentru graţie”, un “Gortsucher”” (ca 
în lucrările timpurii, în faza “teistă” a gândirii lui Scheler). În- 
tr-o formulare exemplară, Scheler preciza: “Omul nu este un, 
imitator al unei “lumi a ideilor” sau al unei “Providenţe” 
existentă în sine sau deja gata în Dumnezeu înainte de Creaţie ci 
un corealizator al succesiunii de origine ideală, care se petrece 
în procesul cosmic şi împreună cu el însuşi. Omul este singurul 
loc în care şi prin care fiinţarea originară (Urseiende) nu se 
cuprinde şi cunoaşte doar pe ea însăşi; dar nu numai atât, el este 
ŞI fiinţarea (Seiende) în a cărei decizie liberă Dumnezeu e în 
stare să-şi realizeze şi să-şi sanctifice propria sa fiinţă. Menirea 
omului este mai mult decât aceea de a fi doar un sclav şi un 
servitor fidel... un “copil” al unui Dumnezeu perfect, desăvârşit 
în sine. În fiinţa sa umană, o ființă decurgând dintr-o decizie, 
omul are înalta demnitate a unui co-militant, chiar a unui co- 
operant al lui Dumnezeu, având de purtat stindardul divinității, 
al unei “Deitas” care se realizează numai o dată cu procesul 
cosmic”. 

Se poate înţelege astfel mai bine insolita formulare 
“este greu să fii un om”. Aşa cum s-a observat, «atunci când 
spune că dezvoltarea omului se îndreaptă spre o nouă metafizică 
şi o nouă idee de Dumnezeu, şi aceasta împreună cu imaginea 
unei noi vocaţii, sau a unei noi chemări a omului, el poartă 
singur răspunderea pentru această previziune, respectiv profeție. 
Un lucru îmi pare aici sigur: pentru om noua perspectivă nu este 


' M. Scheler, Gesammelte Werke, Bd. 11: Schriften aus dem Nachlass 
Bd. I, 1979, p. 263., Panenteism = concepție despre unitatea dintre 
lume şi Dumnezeu, conform căreia accentul cade pe prezența lui 
Dumnezeu. 

? M. Scheler, Zur Idee des Menschen, p. 348, 353. 

? M. Scheler, Philosophische Weltanschauung, p. 83—84. 


deloc cea a unei “soluționării comode”; noua libertate conferită 
aici, şi cu aceasta şi noua responsabilitate pe care o angajează, 
acţionează în mod copleşitor». 

Noua formulă redimensionează întreaga concepție a lui 
Scheler. “Metafizica mea — scria el — este un panenteism al 
lumii, — însă al devenirii. Lumea ca istorie este o bază, o epocă 
a autodevenirii divine — o configurare de operă în care şi prin 
care creatorul operei se dezvoltă şi ajunge la fiinţa sa numai 
realizând-o. Lumea emană din Dumnezeu, — dacă Dumnezeu 
îngăduie aceasta. Dumnezeu îşi dezvăluie esenţa în istorie întru- 
cât el însuşi se realizează”. 

În alți termeni, devenirea omului și devenire lui 
Dumnezeu constituie astfel unul şi acelaşi proces. «Omul nu 
este o însumare de “spirit” şi “impulsiune” (Drang), ci.. 
structural-identic cu Dumnezeu și atributele sale... Aceasta nu-l 
conduce la renunțarea la Absolut şi la cunoaşterea lui, ci la 
elaborarea unei idei de Dumnezeu “mai bune”, care dă seama 
de experiența istorică a lumii. Abia aceasta e în stare să recon- 
fere omului adevărata demnitate, în primul rând libertatea sa 
autentică». 

Are loc aici un fel de “cotitură” (Kehre), de la concepția 
tradițională la una metafizico-antropologică, în care lumea şi 
omul se află în unitate cu Dumnezeu, omul fiind cumva “locul” 
autorealizării lui Dumnezeu. În felul acesta rezultă “poziția 
omului în cosmos”, precum şi “originea” religiei şi a 


! H, Leonardy, Es ist schwer, ein Mensch zu sein. Zur Anthropologie 
des spdten Scheler, în: Phănomenologische Forschungen, Bd. 28-29, 
Studien zur Philosophie Max Schelers, Alber, 1994, p. 92. 

2 M. Scheler, Gesammelte Werke, Bd. 11, Schriften aus dem Nachlass, 
Bd. II, Erkenntnislehre und Metaphysik, hrsg. von M. S. Frings, Bem, 
1979, p. 264. 

`H. Leonardy, op., cit., p. 89. 

metafizicii, în fond o consecință a “raportării metafizice a 
omului la temeiul lucrurilor”. 

În esenţă, elaborările lui Scheler înscriu un capitol de 
referință în gândirea contemporană, marcând puternic dimensiu- 
nea valorică (în fond, “eternul în om”) şi, respectiv, pe cea 
axiologică a discursului teoretico-filosofic. Marea sa realizare o 
constituie astfel (dincolo de ceea ce s-a subliniat frecvent sub 
formula o “etică a valorilor”) o nouă perspectivă în metafizică şi 
în interacțiunea acesteia cu axiologia, antropologia filosofică şi, 
dincolo de acestea, cu ştiinţele particulare. Pentru toate acestea 
ar fi însă nevoie de noi dezvoltări, ceea ce nu este în intenția 
încercării de față. 


Al. Boboc 


! M. Scheler, Die Stellung des Menschen im Kosmos, 8. Aufl. Francke 
Verlag, Bern und München, 1975, p. 87. 

